Gudhurathee reethikamuge Hiygaimu kamaa eku BML in Molhadhoo Kulheegai Eco Park eh Tharaggee Koffi - AO News\nޤުދުރަތީ ރީތިކަމުގެ ހިތްގައިމުކަމާއެކު ބީއެމްއެލް އިން މޮޅަދޫ ކުޅީގައި އީކޯ ޕާކެއް ތަރައްގީކޮށްފި\nކޮމިއުނިޓީ ފަންޑުގެ ދަށުން ހއ. މޮޅަދޫ ކުޅީގައި އީކޯ ޕާކެއް ގާއިމްކޮށްފިއެވެ.\nމިއީ ރަށުގެ ކުޅީގެ ޤުދުރަތީ ރީތިކަން އާންމުންނަށް ފަސޭހައިން ބަލާލައި ހިތްހަމަޖައްސާލާނެ މާހައުލެއް ޤާއިމްކޮށްދިނުމާއެކު ކުޅީގެ ޤުދުރަތީ ރީތިކަން އަންނަންއޮތް ޖީލުތަކާ ހަމަޔަށް ދަމަހައްޓާ އެތަނުގެ މައުލޫމާތު ޒިޔާރަތްކުރާ މީހުންނާއި ޙާއްސަކޮށް ރަށުގައި ފަތުރުވެރިކަން ފުޅާކުރުމުގެ މަގްސަދުގައި ހިންގުނު ޕްރޮޖެކްޓެކެވެ.\nމި ޕްރޮޖެކްޓްގެ ދަށުން އެ ކުޅީގައި ވިއުވިންގ ޕްލެޓްފޯރމެއް ވަނީ ތަރައްގީކޮށްފައެވެ. އަދި ކުޅި ހިމެނޭ ސަރަޙައްދުގައި ބެންޗުބަހައްޓައި، ޖޯލިފަތި، އުނދޯލި އަދި ޑަސްބިން ބަހައްޓައި ސޯލާ ބައްތިވަނީ ހަރުކޮށްފައެވެ.\nމި ޕްރޮޖެކްޓާ ގުޅޭ ގޮތުން ޕްރޮޖެކްޓް ކާމިޔާބު ކުރި ޗިލް ބްރޯސް ޖަމިއްޔާގެ ފަރާތުން ވިދާޅުވީ މިއީ އެ ރަށުގައި ލޯކަލް ޓްއަރިޒަމް ފުޅާކުރުމާއި މި ރަށުގެ ރީތިކަން ރަށަށް ޒިޔާރަތްކުރާ ފަރާތަތްތަކަށް ފެންނާނެހެން ކުރިޔަށް ގެންދެވުނު ވަރަށް ހާއްސަ ޕްރޮޖެކްޓެއް ކަމަށެވެ. އަދި އެ ސަރަހައްދަކީ އެރަށުގެ އެންމެންނަށް ވެސް ބޭނުންތެރި ތަނަކަށް ވުމަކީ އުންމީދު ކަމަށެވެ.\nކޮމިއުނިޓީ ފަންޑަކީ އާންމު ފަރުދުންނާއި ޖަމިއްޔާތަކުން މުޖުތަމައަށް ފައިދާކުރާނެ ޕްރޮޖެކްޓް ހިންގުމަށް އެހީތެރިވުމުގެ ގޮތުން ތައާރަފްކުރެވުނު ފަންޑެކެވެ. މި ފަންޑަށް ހުށަހަޅާ ޕްރޮޕޯސަލްތަކަކީ ހިލޭ ސާބަހަށް ކުރާ މަސައްކަތްތަކަށާއި، ތަޢުލީމާއި، ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހެޅޭ ޕްރޮޕޯސަލްތަކެކެވެ.\nމިހާރު ބޭންކުން ދަނީ މިއަހަރުގެ ފުރަތަމަ ކުއާޓަރ އަށް ހުށަހެޅުނު ޕްރޮޕޯސަލްތައް އިވެލުއޭޓް ކުރުމުގެ މަސައްކަތްކުރަމުންނެވެ.\nހއ. މޮޅަދޫބީއެމްއެލްބީއެމްއެލް ކޮމިއުނިޓީ ފަންޑު


Addu Hospital gai hulhu badhalu kurumuge furathama operation koffi | Mihaaru\nއައްޑޫގައި ކުރި ފުރަތަމަ ކަށީގެ އޮޕަރޭޝަން ކުރި ޓީމް--\nއައްޑޫ ހޮސްޕިޓަލުގައި ހުޅު ބަދަލު ކުރުމުގެ ފުރަތަމަ އޮޕަރޭޝަން ކޮށްފި\n29 އޮކްޓޯބަރ 2018 - 19:07 13 comments\nމާލެ ފިޔަވައި ރާއްޖޭގެ އެހެން ރަށެއްގައި ފުރަތަމަ ފަހަރަށް ކުރި، ކަކުލު ހުޅު ބަދަލު ކުރުމުގެ އޮޕަރޭޝަން ކާމިޔާބުކަމާ އެކު މިއަދު ސ. ހިތަދޫ ރީޖަނަލް ހޮސްޕިޓަލުގައި ކޮށްފި އެވެ.\nއުމުރުން 60 އަހަރުގެ އަންހެނެއްގެ އެއް ފައިގެ ކަކުލު ހުޅު ބަދަލު ކުރުމުގެ އޮޕަރޭޝަން ކާމިޔާބުކަމާ އެކު ކޮށްފައިވަނީ އައްޑު އަށް އުފަން ތިން ޑޮކްޓަރުންނެވެ. އެއީ އައިޖީއެމްއެޗްގެ ކަށީގެ ހާއްސަ ޑޮކްޓަރު އަދި ކަށީގެ ޑިޕާޓްމަންޓުގެ ވެރިޔާ، ޑރ. އަލީ މުޒުނީ އާއި ރާއްޖޭގެ ފުރަތަމަ ކަށީގެ ޑޮކްޓަރު މުހައްމަދު ހަބީބުގެ އިތުރުން ޑރ. ހުސައިން ފައިސަލް އެވެ.\nމިއަދު ހެނދުނު 10:30 ގައި ފެށި އޮޕަރޭޝަން ނިންމާލެވުނީ މެންދުރު ފަހު އެކެއް ޖަހާކަން ހާއިރެވެ. މުޒުނީ ވިދާޅުވީ އެ އޮޕަރޭޝަން ވަރަށް ކާމިޔާބު ކަމަށެވެ. މިއަދު އޮޕަރޭޝަން ކުރި އަންހެން މީހާގެ ދެ ފައިގެ ކަކުލު ހުޅު ވެސް ބަދަލު ކުރަން ޖެހޭ އިރު ދެ ވަނަ ފައިގެ އޮޕަރޭޝަން ދޮޅު މަހެއްހާ ދުވަހުގެ ތެރޭގައި ހަމަ އެ ހޮސްޕިޓަލުގައި ކުރާނެ ކަމަށް މުޒުނީ ވިދާޅުވި އެވެ.\nމަސްނޫއީ ހުޅެއް ލެއްވުމުގެ އޮޕަރޭޝަން ކުރަނީ، ހުޅުގެ މަޑުކަށި ގޭނެމުން ގޮސް ބޭހަކުން ވެސް އަދި އެނޫން ގޮތަކުން ވެސް ހައްލުނުވާ ހިސާބަށް ދިއުމުންނެވެ. އެ އޮޕަރޭޝަން ކުރުމަށް ގިނަ އަދަދެއްގެ ބަޔަކު އައިޖީއެމްގައި ނަން ނޯޓުކޮށްފައިވެ އެވެ.\nމުޒުނީ ވިދާޅުވީ އަމާޒަކީ ދޭތެރެ ދޭތެރެ އިން ރީޖަނަލް ހޮސްޕިޓަލްތަކުގައި އެ އޮޕަރޭޝަން ކުރުން ކަމަށެވެ. އެކަން އިންތިޒާމް ކުރުމުގެ މަސައްކަތް މިހާރު ކުރަމުން އަންނަ ކަމަށް އޭނާ ވިދާޅުވި އެވެ. އެގޮތުން އަންނަ މަހުގެ ތެރޭގައި ގދ. ތިނަދޫ ރީޖަނަލް ހޮސްޕިޓަލުގައި ހުޅު ބަދަލު ކުރުމުގެ އޮޕަރޭޝަނެއް ކުރާނެ ކަމަށް މުޒުނީ ވިދާޅުވި އެވެ.\nއާއްމު އޮޕަރޭޝަންތައް ކުރާނެ އާލާތްތައް ރީޖަނަލް ހޮސްޕިޓަލްތަކުގައި ގާއިމު ކޮށްފައިވާ އިރު ހުޅު ބަދަލު ކުރުން ފަދަ ހާއްސަ އޮޕަރޭޝަންތައް ކުރާނީ އެ ކަމަށް ބޭނުން ކުރާ ހާއްސަ ސާމާނު ގެންގޮސްގެން ކަމަށް މުޒުނީ ވިދާޅުވި އެވެ.\nއިތުރު ލިޔުންތައް އައްޑޫ އައިޖީއެމްއެޗު އައްޑޫ ޕަބްލިކް ހެލްތް ޑރ. މުހައްމަދު ހަބީބު ޑރ. އަލީ މުޒްނީ


Terroristunge nurahkalun gaumu salaamaiy'kuran alhanjehunu konme...\nޓެރެރިސްޓުންގެ ނުރައްކަލުން ގައުމު ސަލާމަތްކުރަން އަޅަންޖެހުނު ކޮންމެ ފިޔަވަޅެއް އަޅަމުންގެންދާނަން: އިމްރާން\nރައީސް ސޯލިހް ވަނީ ސީރިއާއަކީ ހަނގުރާމަވެރި ސަރަހައްދެއްގެ ގޮތުގައި ކަނޑައަޅައިފައި\nކ. މާލެ | 13 ޑިސެންބަރ 2019 | ހުކުރު 19:08 | 4,439\nހޯމް މިނިސްޓަރ އިމްރާން އަބްދުﷲ، ރާއްޖެޓީވީގެ ޕްރޮގްރާމެއްގައި ބައިވެރިވެވަޑައިގެން - ޔޫސުފް ސޮފްވާން ރަޝީދު\nޓެރެރިސްޓުންގެ ނުރައްކަލުން ދިވެހި ގައުމި ސަލާމަތްކުރަން އަޅަންޖެހުނު ކޮންމެ ފިޔަވަޅެއް މި ސަރުކާރުން އަޅަމުން ގެންދާނެކަމަށް ހޯމް މިނިސްޓަރ އިމްރާން އަބްދުﷲ ވިދާޅުވެއްޖެއެވެ.\nމިނިސްޓަރ އިމްރާން މިއަދު ކުރެއްވި ޓްވީޓެއްގައި އެމަނިކުފާނު ވިދާޅުވީ ދިވެހި ރާއްޖޭގެ ސަލާމަތާއި ރައްކާތެރިކަމަށް ބުރޫއަރާގޮތަށް ދުނިޔޭގެ އެއްވެސް ހިސާބެއްގައި ދިވެހިން މަސައްކަތް ކުރުމަކީ ސަރުކާރުން އަޅައިނުލާ ދޫކޮށްލާނެ ކަމެއް ނޫން ކަމަށެވެ. އަދި ޓެރަރިޒަމްގެ ނުރައްކަލުން ދިވެހި ގައުމު ސަލާމަތްކުރުމަށް އަޅަންޖެހުނު ކޮންމެ ފިޔަވަޅެއް ސަރުކާރުން އަޅަމުން ގެންދާނެ ކަމަށެވެ.\nހަގުރާމައިގައި ބައިވެރިވުމަށް ގޮސްހުރި ދިވެއްސަކު ދާދިފަހުން ވަނީ ސީރިއާގައި ހަރަކާތްތެރިވާ މީޑިއާއަކަށް ދިވެހި ބަހުން އިންޓަރވިއު އެއްދީފައެވެ. މި އިންޓަރވިއުގައި އޭނާ ބުނެފައިވަނީ މީގެ ދެ އަހަރެއްހާ ދުވަސްކުރިން އޭނާ ސީރިއާ އަށް ދިޔައި ދީނީ ގޮތުން އޭނާގެ މުސްލިމު އަހުންތަކެއް ސީރިއާގައި ގަތުލުވަމުންދާތީ ކަމަށާއި އެހެން ކަމުން އޭނާ ސީރިއާ އަށް ދިޔައީ ހާލުގައި ޖެހިފައިތިބި މީހުން އަށް އެހީވުމަށް ދީން ބާރު އަޅާތީ ކަމަށެވެ.\nމީގެއިތުރުން އޭނާ ބުނީ ރާއްޖޭގެ ގާނޫނު އަސާސީގެ މާއްދާތައް ބޭރުގެ މީހުން އާއި ގުޅިގެން ބަދަލުކޮށް ގައުމުގެ ހާލަތު މިއަދު ބަދަލުކޮށްލައިފައިވާ ކަމަށާއި އަދި ރައްޔިތުންގެ ގުޅުމާއި އެކުވެރިކަން މިއަދު ބަދަލުކޮށްލައިފަވާ ކަމަށެވެ. އަދި އިސްލާމް ދީނުގެ ދިފާއުގައި ބަސްބުނާ މީހާ ކުއްވެރި ކުރަމުންދާތަން ފެންނަ ކަމަށެވެ.\nހުޅުމާލެ ދެވަނަ ފިޔަވަހިން ފެނުނު ބިދޭސީ ކްލަސްޓަރގެ ކޭސްތައް 72 އަށް


REPORT: Covid-19 Jehigen Niyaavaa Meehunge Sandhoah Thafaathu! - Vaguthu\nކޮވިޑް-19 ޖެހިގެން ނިޔާވާ މީހުންގެ ސަންދޯއް ތަފާތު!\n5 މަސް ކުރިން ( މެއި 15, 2020 )\nކޮވިޑް-19 އަށް ހާއްސަކޮށް ހަދާފައިވާ ސަންދޯއް. ސަންދޯކުގައި ސަލާމަތީ ފިޔަވަޅުތައް ވަނީ ވަރުގަދަކޮށްފައި. --- ވަގުތު އިމޭޖަސް\nރާއްޖޭގައި ކޮވިޑް-19 ފެތުރެން ފެށުމާ އެކީގައި ދިވެހިންގެ ދިރިއުޅުމަށް ބޮޑެތި ބަދަލުތަކެއް ވަނީ ގެނުވައިފައެވެ. މީގެކުރިން ގާތް ތިމާގެ ނުވަތަ ރަހްމަތްތެރިއަކު ނިޔާވެއްޖެ ނަމަ، ސަހަރާ އަށް ގޮސް މޫނު ބެލުމުގެ ފުރުސަތު އޮވެއެވެ. ޖަނާޒާގައި ބައިވެރިވުމަށް އެއްވެސް ހުރަހެއް ނެތެވެ. އެކަމަކު، މިހާރުގެ ހާލަތު ތަފާތެވެ. ކަމާބެހޭ ފަރާތްތަކުން އިރުޝާދު ދެނީ މޫނު ބަލަން އެހާ ގިނަ މީހުން ނުދިއުމަށެވެ. ކޮވިޑް-19 ފެތުރިދާނެ ކަމުގެ ބިރަށެވެ.\nރާއްޖެއަށް ނުރައްކާތެރި ކޮވިޑް-19 ރޯގާ އައުމުގެ ކުރިން، އެކިއެކި ބަލިތަކުގައި ނުވަތަ އެ ނޫން ވެސް ކަންކަމުގައި ނިޔާވާ މީހުން ވަޅުލުމަށް ބޭނުން ކުރަނީ ތިން ފިލައަކުން ގުޅުވާލާއިގެން ހަދާފައިވާ ސަންދޯކަކުންނެވެ. އެކަމަކު، ކޮވިޑް-19 ގައި ނިޔާވާ މީހުންގެ ސަންދޯއް ވަރަށް ތަފާތެވެ.\nއިސްލާމިކް މިނިސްޓްރީން ހެދި އުސޫލުގައިވާ ގޮތުން ކޮވިޑް-19 ގައި ނިޔާވާ މީހުންލުމަށް ސަންދޯއް ހުންނަން ޖެހޭނީ "ފޫ އަޅައި" ބަންދުކޮށްފައެވެ. މާނައަކީ ކުރިން ސަންދޯކުގައި ތިން ފިލައެއް ބޭނުން ކުރިޔަސް، މިހާރު ބޭނުން ކުރަން ޖެހޭނީ ހަތަރު ފިލައެވެ.\nއާސަހަރާ އަދި ހުޅުމާލެ ސަހަރާގައި މަސައްކަތް ކުރަމުން އަންނަ އިސް ޖަމާއަތްތެރިއެއް ކަމަށްވާ އަހުމަދު މުނައްވަރު ބުނީ ކުރީގެ ސަންދޯއްތަކުގައި ދަށުގައި ނަނު ފުރާފައިވާ އިރު، ކޮވިޑް-19 މަރުތަކަށް ހާއްސަކޮށް ޖަހާފައިވާ ސަންދޯއްތަކުގެ ފުލުގައި ފިލައެއް ޖަހައި ބަންދުކޮށްފައިވާ ކަމަށެވެ. އަދި ހިންމިތަކަށް ސިލިކޯން އަޅައި ލީކް ނުވާ ވަރުކޮށްފައިވާ ކަމަށް ވެސް މުނައްވަރު ބުންޏެވެ.\nމީގެކުރިން ބޭނުން ކުރަމުން އަންނަ ސަންދޯއް. --- ވަގުތު އިމޭޖަސް\n"މިކަމުގެ ސަބަބެއް ކަމަށް ބޮޑަށް ލަފާ ކުރެވެނީ ކޮވިޑް ވައިރަސް ފެތުރޭ ގޮތާއި ވައިރަހުގެ ނުރައްކާތެރިކަމުން. ކޮވިޑް-19 ޖެހިގެން ނިޔާވާ މީހާ ވަޅުލުމާ ހަމައަށް ހޭދަވާ ހުރިހާ މަރުހަލާއެއްގައި ވެސް ރައްކާތެރިވުމުގެ ގޮތުން،" މުނައްވަރު ބުންޏެވެ.\n"މީގެ ސަބަބުން ސަންދޯއް އުފުލައި ވަޅަށް ތިރިކޮށް ހަދާ މީހުންނަށް އެކަމުގެ ރައްކާތެރިކަން ލިބިގެންދާނެ،"\nމުނައްވަރު ބުނީ ކޮވިޑް-19 ޖެހިގެން ނިޔާވާ މީހުންނަށާއި އެހެން ކަންކަމުގައި ނިޔާވާ މީހުންގެ ސަންދޯއް ޖަހަނީ އެއް ފިލައެއް ބޭނުންކޮށްގެން ކަމަށެވެ. ކޮވިޑް-19 ޖެހިގެން ނިޔާވާ މީހުންގެ ސަންދޯއް އެހެން ސަންދޯއްތަކާ ބޮޑު ވާނެ ކަމަށް ވެސް އޭނާ ބުންޏެވެ.\n"ސަންދޯކުގެ ބޯ މިނުގައި ތަފާތެއް ނޫޅޭނެ. އެކަމަކު ބޮޑީ ބޭގާ އެކީގައި ލާތީ ސަންދޯއް ބޮޑުވެގެންދޭ ކުރީގެ ސަންދޯއްތަކަށް ވުރެ. ކޮވިޑް-19 ޖެހިގެން ނިޔާވާ މީހުން ސަންދޯކަށްލުމުގެ ކުރިން ބޮޑީ ބޭގަކަށް ވެސް ލާ ގޮތަށް މިހާރު އޮންނަނީ،" މުނައްވަރު ކިޔައި ދިނެވެ.\nމުނައްވަރު ބުނީ ކޮވިޑް-19 ގައި ނިޔާވާ މީހުންގެ އިތުރުން އެ ބައްޔަށް ޝައްކު ކުރެވޭ މީހުންގެ ސަންދޯއްތައް ހުންނާނީ ދަށުން ފިލާ ޖަހާފައި ކަމަށެވެ. އަދި އެހެން ކަންކަމުގައި ނިޔާވާ މީހުންނަށް ބޭނުން ކުރާނީ ހަމަ ކުރީގެ ސަންދޯއް ކަމަށް އޭނާ ބުންޏެވެ.\nމީގެކުރިން ބޭނުން ކުރަމުން އައި ސަންދޯކެއް މުނައްވަރު ހިފަހައްޓައިގެން. --- ވަގުތު އިމޭޖަސް\nމިހާރު އަމަލު ކުރަމުން އަންނަ އުސޫލުގައިވާ ގޮތުން މާލެ ސަރަހައްދުގައި ކޮވިޑް-19 ޖެހިގެން ނުވަތަ އެ ބައްޔަށް ޝައްކު ކުރެވޭ މީހުން ވަޅުލުމަށް ހަމަޖެހިފައި ވަނީ ހުޅުމާލޭގައެވެ. އަދި އެފަދަ މީހުން ވަޅުލުމަށް ހުޅުމާލޭގެ ވަކި ސަރަހައްދެއް ވަނީ ހަމަޖައްސައިފައެވެ.\nމީގެއިތުރުން އެހެން ބައްޔެއްގައި ހުޅުމާލޭގައި އާއި މާލޭގައި ނިޔާވާ މީހުން ވަޅުލުމަށް ހަމަޖެހިފައި ވަނީ އާސަހަރާގައެވެ.\nކޮވިޑް-19 ބަލީގައި ނިޔާވާ މީހުންނަށް ހާއްސަ ސަންދޯއް ޖެހުމުގައި އިތުރު ހަރަދުތަކެއް ހިނގާތީ ސަންދޯކަށް ނަގަމުން އަންނަ އަދަދު މިހާރު ބޮޑެވެ.\nސަންދޯއް ހަދަމުން އަންނަ ޖަމިއްޔާ ޖަމިއްޔަތުއް ތައާވުން އިން ބުނި ގޮތުގައި ކޮވިޑް-19 ސަންދޯކަށް ނަގަނީ 2،500ރ. ކަމަށެވެ. އަދި އެހެން ބަލިތަކުގައި ނިޔާވާ މީހުންގެ ސަންދޯއް ހެދުމަށް ނަގާނީ ކުރިން ވެސް ނަގަމުން އަންނަ 1،000ރ. ކަމަށް އެ ޖަމިއްޔާ އިން ބުންޏެވެ.\nރާއްޖޭގައި ކޮވިޑް-19 މިހާތަނަށް ނިޔާވެފައި ވަނީ އެންމެ ހަތަރު މީހުންނެވެ. އެއީ ތިން ދިވެހިންނާއި ބިދޭސީއެކެވެ.\nރާއްޖެ އިން މި ބަލި ޖެހުނު މީހުންގެ އަދަދު 982 އަށް އަރާފައިވާ އިރު، 931 މީހަކަށް ދަނީ ފަރުވާދެމުންނެވެ. މިހާތަނަށް 45 މީހަކު މި ބަލީގައި ރަނގަޅުވެފައިވާ އިރު، ހޮސްޕިޓަލްތަކުގެ އައިސީޔޫގައި ފަސް މީހަކަށް ދަނީ ފަރުވާދެމުންނެވެ.\nމިހާތަނަށް ފަރުވާއެއް އަދި ވެކްސިނެއް ހޯދިފައި ނުވާ މި ބައްޔަށް ރާއްޖެ އިން ފައްސިވި މީހުންގެ ތެރޭގައި ގިނައީ ބަންގްލަދޭޝް މީހުންނެވެ. އެ ގައުމުގެ 524 މީހަކަށް ބަލި ޖެހިފައިވާ އިރު، ދެ ވަނަ އަށް އެންމެ ގިނައީ ދިވެހިންނެވެ. އެއީ 323 މީހުންނެވެ. ތިން ވަނަ އަށް އެންމެ ގިނަ އިން ބަލި ޖެހިފައި ވަނީ އިންޑިއާ މީހުންނަށެވެ. އެއީ 99 މީހުންނެވެ.\nރާއްޖެއިން ކޮވިޑް ފެނުނުތާ 232 ދުވަސް - މިހާރު ފަރުވާދެނީ 937 މީހަކަށް\nކޮވިޑް-19 ޖެހިގެން އިންޑިއާއިން އިތުރު 463 މީހަކު މަރުވެއްޖެ\nކޮވިޑް-19: ފައްސި އާއި މަރު އިންތިހާއަށް އިތުރުވެ، ނުރައްކާ ލިސްޓުން ފްރާންސް އެއް ދަރަޖަ ކުރިޔަށް\nމެއި 15, 2020 14:40\nޢިސްކުރު ޖަހާވަރު އިތުރީތަ؟ ނޫނީ މޮހޮރު ޖަހާވަރު ގިނަވީތަ؟\nމެއި 20, 2020 20:05\nހަހަ މާގިނައިން ރޯދައަށް ހުރެ އެބޭބެ އިސްކުރު އަބުރާތީ ކަމަށް ވެދާނެ. ދެން ކީކޭ ބުނާނީ. ލާރި ލިބެންނާ ކޮންމެ ކަމެއްވެސް ކޮށްފާނެ. އެ ބޭބެ ކުރާ މަސައްކަތަށްވެސް އަގު އޮންނަށްވާނެ ދޯ.\nމެއި 15, 2020 14:52\nދިވެހިން ހުރިހާ ކަމައްގައި ވެސް އުޅޭނީ އެއްދަރަޖަ މަތީގައި. ޑަބްލިޔުއެޗްއޯ އިން ބުނާތީ އަޑުއެހިން މައްޔިތާއަކުން ވައިރަސް ފެތުރުމުގެ ފުރުޞަތެއްނެތޭ ވެސް.\nމެއި 15, 2020 16:19\nރައްކާވެ ތިބިއްޔާ ދަތުރު.. ތިޔަ ބުނާ ޑަބްލިއު އެޗް އޯއަކުން ދެ ދުވަހަކު އެއް ވާހަކައެއް އެބަ ކިޔާތޯ މި ކޮވިޑް ކަންތަކުގަ؟؟ އިހަށް ބުނީ އެއަރބޯން އެއް ނޫނޭ މިހާރު ބުނަނީ އެހެން އެއްޗެއް ފުރަތަމަ 14 ދުވަހުން އަލާމާތް ދެނެގަނެވެއޭ ފަހު 21 ދުވަސް ވާއިރުވެސް ދެނެ ނުގަނޭފަހަރު އަންނަ ކަމަށް.. މިއީ އަދި ހޯދުންތައް ހޯދާ ނުނިމޭ ބަލި މަޑުކަމެއް ކޮންމެ ދުވަހަކު އާ މަޢުލޫމާތެއް ލިބޭ.. އެހެންވީމަ އެޅެން ހުރި ރައްކާތެރިކަމުގެ ހުރިހާ ފިޔަވަޅެއް ވީވަރަކުން އެޅުން ބުއްދިވެރީ\nމެއި 20, 2020 17:44\nތިޔަ އިންޓަވިއު ދިން މުނައްވަރު ކަމަށް ބުނާ މީހަކީ އަނެއްކާ ހަމަ މިހެއްތަ؟ ފުޅިމަދު އުގުރިއެކޭ އެއްގޮތް. އިސްޖަމާޢއފްތެރިއެއް ނުހުރޭ ސަރާޔަކު ދޮގު ހަބަރެއް.\nމެއި 20, 2020 19:45\nރަނގަޅު ވާހަކައެއް. މަށަށްވެސް ހިޔެއް ނުވޭ ހަމަ މީހެއްހެން. ލާރިއާހެދި ހޭބަލިވިޔަސް ބޮޑުވަރު. ސަހަރާގައި ހުންނަ މަހާގާ ޖަހައިގެން އަކުން އެހެން މީހުންނަށް ވިއްކާއުޅުނު މީހެކޭވެސް އޮތް. ސަންދޯއް ކުރިން ބޮޑުއަގުގަ ދިހަހާސް ރުފިޔާއަށް ރަށަކަށް މީހާ ލައިގެން ގެންދަށް އަގު ނަގާފައިވާ މީހެކޯ\nމެއި 21, 2020 04:07\nސުބުޙާނައްﷲ. ތިވަރުގެ މީހަކު ކޮށްފާނެ ކޮންމެފަދަ ކަމެއްވެސް. 10ހާސް ރުފިޔާއަށް ސަންދޯއް ވިއްކާ މަހާނަ ގާ ވިއްކާ ރަނގަޅު ވިޔަފާރިއެއް ކަލޯ ތިކުރަނީ. ކޮބާ ވެރީން\nމެއި 15, 2020 16:15\nސަންދޯކު ދަށުގައި ޖަހާ ފިލާކޮޅުގެ އަގު އެބަ އަރާ އާއްމުކޮށް ވިއްކާ ސަންދޯކަށްވުރެ ބޮޑު އަގު. ލާ ޖަހާފަތަ. ނޫނީ ރަނުން ގިރިޓީ ކުރަނީތަ.\nމެއި 16, 2020 01:03\nސައިޒްއިން ބޮޑުކުރެޔޭވެސް އެބައޮތްދޯ. ސިލިކޯން އަޅައޭވެސް އެބައޮތްދޯ\nމެއި 20, 2020 19:40\nސިލިކޯން އަޅާކަށް އަދި 1000 ރުފިޔާއަށް ދޭ ނޯމަލް ސަންދޯކަށް ވުރެ ދަށުގައި އަޅާފިލާގެ ބަދަލުގައި 1500 ރުފިޔާ އިތުރަށް ބޮޑުވާން ޖެހޭ ސަބަބެއް ނެތް. ތިއީ އަނެއް ޖަރީމާ. ޖަމްޢިއްޔާ އަކީ ވަރަށް ގިނަ މީހުން އެހީވާތަނެއް. ފިލާ އެނޫންވެސް އެއްޗެހި ހަދިޔާ ކުރަނީ ބައެއް ވިޔަފާރިވެރިން. ސަރުކާރުން ތިކަށް މިރަށް ފެނޭ. އާސަންދަ ގެ ދަށަށް ބަދަލު ކުރޭ .ތިއަށްވުރެ ރައްޔިތުންނަށް ފައިދާވާނެ\nމެއި 20, 2020 18:12\nސަންދޯކެއް ދިހަހާސް ދުފިޔާއަށް ވިއްކާލައިފައި ހުރި މީހެއްގެ ވާހަކަ ތިބުނީ. ފައިސާ ލިބެންނާ ހަލާލެއް ހަރާމެއް ނުބަލާނެ. ފުޅިމަދު އުނގުރިއެއް\nމެއި 15, 2020 16:31\nސަންދޯކުގައި ތިން ފިލައެއް ބޭނުން ކުރިޔަސް، މިހާރު ބޭނުން ކުރަން ޖެހޭނީ ހަތަރު ފިލައެވެ\nމީވަރަ މަޖާ ވާހަކައެ. ކުރިންވެސް ސަންދޯކުގަ ހުންނާނެ މަތިގަޑާ އެކު5ގަޑު ފިލާ 5ގަޑު ފިލަޔަކީ ހުރަސް2ކޮޅު ދިގު2ކޮޅު މަތިގަޑު އެހެންވީމަ މިވީ5 ނޫން އިސްލާމިކް މިނިސްޓްރީގެ ތިބިމީހުން ހަމަ ކަދުރު ބަހާއުސޫލުން ހުރިހާ ވާހަކަ ޔެދޯ\nމެއި 15, 2020 17:04\nއިތުރައް ދަ ނީ ފިލާ ސިލޮކޯ ނު.އެޔައް އިތުރު ވީ 1500ރ ލޮލް?\nމެއި 15, 2020 17:07\nކޮވިޑް ޖެހިގެން މީހަކު މަރެއްނުވޭ.. މީހުން މަރުވަނީ ގުދުރަތީ ގޮތުން .. ނަންވަނީ ކޮވިޑް .. ހުސް ޑްރާމާ\nމެއި 16, 2020 00:52\nކަލޯ ކޮން ދުނިޔެއެއްގަ ތި އުޅެނީ\nމެއި 20, 2020 18:15\nބޭނުންވަނީ މިދަނޑިވަޅުގައި ނާޖާއިޒު ފައިދާ ނަގަށް. ހުޅުމާލޭ ސަހަރާގައި ހުރެގެން ޖަމްޢިއްޔާގެ ނަމުގައި ސަންދޯއް ހަދައިގެން ކަތިލައިގެން ރައްޔިތުން ފެލަނީ. އާސަންދައަށް ބަދަލުކުރޭ މކަންކަށްވެސް.\nމެއި 20, 2020 19:34\nތި މުނައްވަރުގެ ވާހަކަ ނުދެއްކިއްޔާ ރަނގަޅުވާނީ. ޖަމްޢިއްޔާއިން ތިއަށްވުރެ އަގުހެޔޮކޮށް ތިކަށް ކޮށްދޭން ބޭނުންވާނެ. އެކަމަކު ތި މުނައްވަރު އެއަށް ކަތިލައިގެން ވިޔަފާރި ޖައްސާފަ ތިހުރީ މިދަނޑިވަޅުގަވެސް. ރައްޔިތުންނަށް ހުރިހާ ގެއްލުމެއް.\nމެއި 21, 2020 13:14\nތިވަރު ނުބެލެހެއްޓޭ ތަނެއްގައި ސުވާލަކީ ޖަމާޢަތްތެރީން ޖަމްއިއްޔާގެ ކަންކަމުގައި ބަސްބުނުމާައި އެތަނުގެ ކަންކަމުގައި އުޅުމަކީ ގޯހެއް އަޅުގަނޑު ދެކޭގޮތުގައި. ކުރީރޭ މީހަކު ނިޔާވެގެން އަޅުގަނޑު ހުރުން. ޖަމާޢަތްތެރިޔަކަށް ހުރިބޭފުޅަކު ސަހަރާގައި ވެސް ހުރީ. އަދި ސަންދޯއް ދޫކުރުމާއި ފައިސާ ހަވާލުވި ވެސް އެބޭފުޅާ. މިއީ ވައްކަން ކުރަށް ގުޅުވައިދޭ ފުރުސަތެއް. ކޮބާ ޖަމާޢަތްތެރީންގެ ކަންކަމާ ހަވާލުވެ ތިއްބެވި ވެރީން\nމެއި 15, 2020 17:45\nކޮވިޑް ޖެހިގެން ނިޔާވެފައި އޮންނަ މައްޔިތާގެ ހަމުގައިވެސް ބަލީގެ ވައިރަސް ހުންނަކަމަށް މެލޭޝިޔާގެ އިސް ޑޮކްޓަރަކު ބުނޭ. އެއްގޮތަކަށްވެސް މިވެނި ގޮތަކުންނޭ އެވެނި ގޮތަކުންނޭ އެވެނި މިވެނި ކަމެއްވަނީ ބުނަން އެނގޭ ކަމެއްނޫން މިނުރައްކާތެރި ކޮވިޑް-19 އަކީ.\nމެއި 17, 2020 21:13\nއެއްޗެއް ހެދި މީހާ އޭގެ ބޭނުމެއް ނުކުރޭ، އޭތި ގަތް މީހާ ވެސް އޭގެ ބޭނުމެއް ނުކުރޭ، އެބޭނުން ކުރި މީހާ އަކަށް ނޭނގޭ އެއީ ކޮން އެއްޗެއް ކަމެއް. އެހެން ވެއްޖިއްޔާ އެއީ ކޮންއެއްޗެއް؟\nމެއި 17, 2020 22:34\nމީ ރަގަނގަޅު ވިޔަފާރި އެއްތާ! މީހުން ގިނައިން މަރުވީމަ ބިޒްނަސް ރަގަޅުވޭ. މީހަކު މަރުނުވާ ދުވަހެއް ވިއްޔާ އެއީ ވިޔަފާރި ދައް ދުވަހެއް...\nމެއި 20, 2020 18:05\nއާސަންދައިގެ ދަށަށް ގެނެސް ސަރުކާރުން މިކަން ކުރާގޮތަށް ބެހެއްޓުން ބުއްދިވެރި. ރައްޔިތު މީހާއަށް ދައުލަތުން އެންމެ ފަހުގެ ހަރަދެއްގެ ގޮތުގައި ހޭދަކޮށްލާނެ ފޮތް ހަމަޖެހިފައި އޮތުމަކީ ރައްޔިތު މީހާގެ ޖީބަށް ވެސް ލުއިވާނެ ކަމެއް. ތިފަދަ ބޮޑުއަގުގައި ސަންދޯއް ވިއްކަނީ ވިޔަފާރިއެއްބާ މުނައްވަރު. ކޮބާ ޖަމްޢިއްޔާގެ ވެރީން. މީނަ މިއީ ކިހާ ފެންވަރެއްގެ މީހެއްތަ؟ ސަހަރާގެ ޖަމާޢަތްތެރިއެކޭ އެކަމަކު ސަންދޯއް ހަދައިގެން ފައިސާ\nމެއި 20, 2020 19:52\nކޮއެފުޅާ ތިބުނީ ރަނގަޅަށް. މި މުނައްވަރު މިސްކިތެއްގެ ކާޕެޓް ނެގިޔަސް އެތާގަ. މިސްކިތުގަ ފަންކާއެއް ހަލާކުވިޔަސް އެކަމުގައި. މިހާރު ސަންދޯއް ޖަހައިގެން ބޮޑުއަގުގައި ވިއްކުމުގެ ވިޔަފާރީގައި. ރައްޔިތުން އަމިއްލަޔަށް ތަނަކުން ޖަހައިގެން ގެނަޔަސް މިއަށްވުރެ އަގުހެޔޮވާނެ. ކޮބާ ޖަމްޢިއްޔާގެ ވެރީން. އެހޭދޭގަރާތްތަކުން އެހޭދެނީ މީހުންނަށް އަގުހެޔޮކޮށް މިކަށް ފޯރުކޮށްދިނުމަށް. އާސަންދައަށް ބަދަލު ކުރޭ\nމެއި 20, 2020 22:38\nމާލޭގައި މަރުވި އައްޑޫ މީހެއް ރަށަށް ގެންދަށް ވެގެން ސަންދޯއް ވިއްކީ 1000 ހާސް ރުފިޔާއަށް. އެވަރުގެ މީހެއް އެއީ\nމެއި 18, 2020 02:48\nތިޔައީ ވަރަށް އުފާވެރި ޚަބަރެއް. ދެނެއް ސަންދޯކުގެ ދަށުން ވެލިގަނޑު ފަޅާފައި ވައިރަހެއް ނުނިކުންނާނެ.\nމެއި 20, 2020 17:51\nސަހަރާ ހަވާލްވާ ފަރާތުގެ ބަހެއް ނެތް. އަދި ސަންދޯއް ހަދާ ޖަމްޢިއްޔާގެ ބަހެއްވެސް ނެތް. ކިހިނެއް މުނައްވަރު ބުންޏޭ ކިޔާފަ ޤަބޫލުކުރާނީ. އޭނާއަކީ ތަލި ލިބެންވާ ކޮންމެފަދަ ކަމެއްވެސް ކޮށްފާނެ. މަރުވެގެން ސަރާއިން އައްޑޫއަށް ގެންދިޔަ2މީހެއްގެ އަތުން ދިހަހާސް ރުފިޔާއާއި ބާރާހާސް ރުފިޔާގެ ބޮޑު އަދަދަކުން ފައިސާ ނަގާފައިވާ ކަމަށް މަޢުލޫމާތު ލިބިފައި ހުރި މީހެއް. މާލޭގެ މިސްކިތެއްގައި ކަމެއް ކުރަށްޏާ އެތަނުގަވެސް ޖަމްޢިއްޔާއިން ސަންދޯއް ހަދައިގެން މިހާރު ވިއްކުމުގެ މަސައްކަތުގަ ހަމަ ސާބަސް\nމެއި 20, 2020 19:57\n2500 ރުފިޔާއަށް ސަންދޯކެއް ވިއްކާއިރު ތި އުޅެނީ ވިޔަފާރި ކޮށްގެން މުއްސަދިވާންތަ. ކޮބާ އަހަރެމެން ޖަމްޢިއްޔާގެ މެމްބަރުން ޖަމްޢިއްޔާއަށް ހަދިޔާ ކުރާ ފައިދާތަށް. ކޮބާ ވިޔަފާރިވެރިން ދޭ ވިލާތަށް. ސަންދޯކެއް ދެވެންވާނެ 1000 އަށް.\nމެއި 20, 2020 20:23\nމިއިންޓަވިއުގަަައި މިފެންނަ މިހާރު ބޭނުން ކުރާ ސަންދޯއް 1000 ރުފިޔާއަށް ކަމަށް ވާނަމަ ދަށުގަ އަޅާ ފިލާ އިތުރުވާތީ 2500 އަށް. ހުންނާނީ ކަމެއްކުރެވިފަ. ވަގުން ވައްކަން ކުރަށްވީމަ ވާނެގޮތް ތިފެންނަނީ.\nމެއި 20, 2020 20:29\nއާސަންދަ ކުންފުނިން މަރުވާ މީހުންނަށް ބޭނުންވާ ކަފުނާއި ސަންދޯއް ހިދުމަތް ދިނުމަށް ސަރުކާރަށް ގޮވާލަށް. ކޮވިޑްގަ މަރުވާ މީހުން ގެ އާއިލާ މީހުންއަތުން މިހާ ބޮޑު އަދަދެއް ނެގުމަކީ މިފަދަ ނާޒުކު ދަނޑިވަޅުގައި ޖަމާޢަތްތެރިޔަކު އިސްވެހުރެ ޖަމްއިއްޔާގެ ނަން ބޭނުންކޮށްގެން އެހިންގަމުންދާ ޖަރީމާ އެއް. މުނަައްވަރުއަށް ސާބަސް\nމެއި 21, 2020 04:01\nއަސްޖަމާޢަތްތެރި އެއްތޯ މިކަހަލަ މައުލޫމާތު ދޭންޖެހޭނީ. ނުވަތަ ޖަމްޢިއްޔާއިން ތޯ. ސަަރާގައި އިސްޖަމާޢަތްތެރިޔަކު ނުހުންނަކަމަށް އެތަނުން މަޢުލޫމާތު ހޯދުމުން ބުނީ.\nމެއި 21, 2020 14:53\nރަނގަޅު ވަހަކައެއް ތިޔަކަހަލަ ކަންތަކުގައި މައުލޫމާތު ހޯދަށް ޖެހޭނީ އަދި މިފަދަ މުހިންމު މައުލޫމާތު ދޭންވާނީ އެތަނުގެ އިސްފަރާތްތަކުން. ކަމާއި ނުބެހޭ މީހުން ދިނީމަ އެންމެ ސައްހަ މަޢުލޫމާތު ނުދެވޭނެ. ތިޔަ މުނައްވަރާއި ވަރަށް ބޮޑުވާ މީހެއް


Hulhumalegai Bainalaguvaamee Fenvaruge Stadium Eh China In Alhanee - Vaguthu\nރާއްޖެ އިން ފައްސިވާ މީހުންގެ އަދަދު މަދުވަމުންނެއް ނުދޭ! - 20 ގަޑިއިރު ކުރިން\nހުޅުމާލޭގައި ބައިނަލްއަޤްވާމީ ފެންވަރުގެ ސްޓޭޑިއަމެއް ޗައިނާ އިން އަޅަނީ\n8 މަސް ކުރިން ( ސެޕްޓެމްބަރު 20, 2019 )\nހުޅުމާލޭގައި ބައިނަލްއަޤްވާމީ ފެންވަރުގެ ސްޓޭޑިއަމް މަޝްރޫޢޫގެ މަސައްކަތްތައް ފެށުމާއި ގުޅޭ އެއްބަސްވުމެއްގައި ޗައިނާ މެޝިނަރީ އިންޖިނިއަރިން ކޯޕަރޭޝަން (ސީ.އެމް.އީ.ސީ) އާއިއެކު ދިވެހި ސަރުކާރުން ސޮއިކޮށްފިއެވެ.\nފޮރިން މިނިސްޓަރ އަބްދުﷲ ޝާހިދު މިހާރު ޗައިނާއަށް ކުރައްވަމުންގެންދަ ވާ ދަތުރުފުޅުގެ ތެރެއިން ސޮއިކުރެވުނު މި އެއްބަސްވުމުގައި ދިވެހިރާއްޖޭގެ ފަރާތުން ސޮއިކުރެއްވީ މިނިސްޓަރ އޮފް ސްޓޭޓް ފޮރ ފޮރިން އެފެއަރޒް އަހުމަދު ޚަލީލެވެ. އަދި ސީ.އެމް.އީ.ސީ ގެ ފަރާތުން ސޮއި ކުރެއްވީ އެކުންފުނީގެ ޑެޕިއުޓީ ޖެނެރަލް މެނޭޖަރ އަދި ދިވެހިރާއްޖޭގެ ސީ.އެމް.އީ.ސީ އޮފީހުގެ ރެޕްރެޒެންޓޭޓިވް މރ. ލިއު ޝިއައޯޑާ އެވެ.\nފޮރިން މިނިސްޓްރީން ވިދާޅުވީ، މި އެއްބަސްވުމުގެ ދަށުން4މަސްދުވަހުގެ ތެރޭގައި މަޝްރޫޢާއިގުޅޭ އެންމެހާ ދިރާސާތައްކޮށް، ސީ.އެމް.އީ.ސީ. ލިޔެކިޔުންތައް ދިވެހި ސަރުކާރަށް ހުށަހަޅަންޖެހޭނެ ކަމަށެވެ.\nސޮއި ކުރުމުގެ ރަސްމިއްޔާތުގައި ފޮރިން މިނިސްޓަރ އަބްދުﷲ ޝާހިދުއާއި، ދިވެހިރާއްޖެއިން ޗައިނާއަށް ކަނޑައަޅާފައި ހުންނަވާ ސަފީރު އައިޝަތު އަޒީމާގެ އިތުރުން ސީ.އެމް.އީ.ސީ ކުންފުނީގެ އެގްޒެކެޓިވް ޑައިރެކްޓަރ އަދި ޕްރެޒިޑެންޓް ހާން ސިއައޮޖިން އާއި އެކުންފުނީގެ އިސްވެރިން ބައިވެރިވެވަޑައިގަތެވެ.\nޖަޕާނުން ރާއްޖެ އަށް 21 މިލިއަން ރުފިޔާގެ އެހީއެއް\nލަންޑަނުގައި ހުރި ދިވެއްސަކަށް އެހީނުވި ވާހަކައަކީ ދޮގެއް\nސެޕްޓެމްބަރު 20, 2019 17:47\nޗައިނާޔާ ގުޅިގެން ރާއްޖެ ތަރައްގީ ވަނީ. އިންޑިޔާއާ ދުރައްޖެހެން ޖެހޭ.\nސެޕްޓެމްބަރު 20, 2019 18:05\nޗައިނާ ކަމުދިޔާއީތަ މިހާރު\nސެޕްޓެމްބަރު 20, 2019 18:15\nސުބާހާނައްﷲ . ދިވެހި ޒުވާނުންގެ ތާއީދު ޗައިނާއަށް ފުނިފުންޏަށް ލިބޭނެ ކަމެއްތީ. މިފަހަރު އިންޑިޔާއިން ހާކާނެ ބޮޑާއެއް ވެސް ނޭގެ. ސްޓޭޑިއަމް އެޅިޔަ ނުދޭން ދެވަނަ ފޭސްއިން އިންޑިޔާއަށް ދިން ބިމުގައި ސިހުރު ހަދާފަ ފެންފޯއް ރުއް އިންދަން ފަށާނެ\nސެޕްޓެމްބަރު 20, 2019 18:43\nބުރިޖް ގޯސްވި މީހުން ކިހިނޭއް މިހަދަނީ.... އެެެންމެ ފަހުން ޗައިނާ ފައި ބުޑަށް ހެ ހެ\nސާބަސް ބޭޓާ ސާބަސް\nސެޕްޓެމްބަރު 20, 2019 19:11\nފަކާސް! ޕީޕީކުދިންނަށް މިހާރު އިނގޭދޯ ވަކި ޔާމީނު ހުރީމަކަ ނޫންކަން ޗައިނާއިން ކަންކަންކޮށްދެނީ\nސެޕްޓެމްބަރު 20, 2019 19:31\nކީއްވެގާތް ރަހުމަތްތެރި ހިޔަޅު "އިންޑިޔާއަށް ނުދިނީ؟!\nސެޕްޓެމްބަރު 20, 2019 20:07\nކުރިން ގޮވީ ގައުމު ޗައިނާއަށް ދަރުވާލަނީއޭ މިއަދު މިވީ ކިހިނެތް، އޭރުވެސް އަހަރަމެނަށް އެނގޭ ޗައިނާއަކީ ދިވެހިންގެ ރައްޓެހިންކަން، ދިވެހިންނަށް އެހީވާނެ ކަން މޯޑީ ކަހަލަ ހިޔަޅު ބައެއްނޫންކަން.\nސެޕްޓެމްބަރު 20, 2019 21:52\nމިހާރު ވިސްނިއްޖެ ދޯ ޗައިނާ އަށް ކަން މިރާއްޖެ ތަރައްގީ ކޮށް ދެވޭނީ. ގެރި އިންޑިޔާ އަށް ނޫންކަން: ތިކަމާ ދެކޮޅަށް ކެނެރީގެ ލާދީނީ ނިކުންނާނެ


SunOnline:2mas therey harukashi fikuruge gaidheen vaki unit akah badhalu kuranee\nދެ މަސް ތެރޭ ހަރުކަށި ފިކުރުގެ ގައިދީން ވަކި ޔުނިޓަކަށް ބަދަލުކުރަނީ\nހޯމް މިނިސްޓަރު އިމްރާން އަބްދުﷲ --- ސަން ފޮޓޯ/ މުޒައްޔިން ނާޒިމް\nކޮވިޑް19 އާ ގުޅިގެން ރާއްޖެ މިހާރު އޮތް ހާލަތު އިތުރަށް ގޯސް ނުވާނަމަ، ކުރިއަށް އޮތް ދެ މަހެއްހާ ދުވަހުގެ ތެރޭގައިި، ހަރުކަށި ފިކުރުގެ ގައިދީން ވަކި ޔުނިޓަކަށް ބަދަލުކުރެވޭނެ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nރައްޔިތުންްގެ މަޖިލީހުގައި އިއްޔެ މެމްބަރުންގެ ސުވާލުތަކަށް ޖަވާބުދެއްވަމުން މިނިސްޓަރު ވިދާޅުވީ މީގެކުރިން ޖަލުތަކުގައި ހަރުކަށި ފިކުރުގެ ގައިދީން ބައިތިއްބާފައި ތިބެނީ، އެހެން ގައިދީންނާ އެކުގައި އެއްވެސް ތަފާތުކުރުމެއް ނެތި ކަމަށެވެ.\nނަމަވެސް މިހާރު އެފަދަ މީހުންނާ އެހެން ގައިދީން ވަކިކުރެވޭނެ އެންމެ ބޮޑަކަށް ވަކިކޮށްފައިވާ ކަަމަށް ވެސް މިނިސްޓަރު ވިދާޅުވި އެވެ.\n"އަދި މިހާރު މިދަނީ ޖަލުގައި އެފަދަ ފަރާތްތައް ބައިތިއްބާނެ ހާއްސަ ޔުނިޓެއް އަޅަމުން. ކޮވިޑް19 ގެ ސަބަބުން މަޑުޖެހިފައި ނޫނީ ތަންކޮޅެއް ލަސްވެގެން ދިޔައީ، ނޫން ނަމަ މީގެ މަހެއްހާ ދުވަސް ކުރިން ޔުނިޓު ނިމި، އެތަނަށް މީހުން ބަދަލުކުރެވޭ ގޮތަށް ޕްލޭން ކޮށްގެން މަސައްކަތް ކުރަމުން ދިޔައީ،" މިނިސްޓަރު ވިދާޅުވި އެވެ.\nއިމްރާން ވިދާޅުވީ މިހާރު މިއޮތް ހާލަތު މިގޮތަށް ކުރިއަށް ދާނަމަ ކުރިއަށް އޮތް ދޮޅު މަސް ނުވަތަަ ދެ މަސް ދުވަސް ތެރޭގައި އެ ޔުނިޓުގެ މަސައްކަތް ނިންމާ އެތަނަށް މީހުން ބަދަލު ކުރެވޭނެ ކަމަށެވެ.\n"އޭރުން އެފަދަ ފަރާތްތައް ތިބޭނީ އެހެން ގައިދީންނާ ވަކިން. އަދި އެމީހުންނަށް ހިންގޭ ވަކި ޕްރޮގްރާމްތަކެއް ހިންގުމަށް ވެސް މިދަނީ ތައްޔާރުކުރަމުން. އެ ޕްރޮގްރާމްތައް މިދަނީ ޑިވެލޮޕްކުރަމުން. އަދި އެކަމުގެ މަސައްކަތް ބޭރުގެ ކަމާގުޅުންހުރި ފަރާތްތަކާ އެކު ކުރަމުން އެބަ ގެންދަން،" މިނިސްޓަރު ވިދާޅުވި އެވެ.\nޖަލުތަކުގައި ހަރުކަށި ފިކުރު ފަތުރާ ކަމަށާއި، ރާއްޖޭގެ ޖަލުތަކަކީ، ދުނިޔޭގެ އެކި ހިސާބުތަކުގައި ހިނގާ ހަނގުރާމަތަކަށް މީހުން ރެކްރޫޓު ކުރާ ކިއްލާއެއް ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވެސް ވަނީ ވިދާޅުވެފަ އެވެ.\nޖަލުތަކުގެ އާބާދީ 40 ޕަސެންޓު އިތުރު!\nމިނިސްޓަރު އިއްޔެ ވިދާޅުވީ މޯލްޑިވްސް ކަރެކްޝަނަލް ސާވިސްގެ ދަށުން، މިހާރު ގައިދީން ބަލަހައްޓަމުން ދަނީ ހަތަރު ޖަލެއްގައި ކަމަށެވެ.\nއެ ޖަލުތަކުގެ ޖާގައަކީ ގާތްގަނޑަކަސް 1300 މީހުން ނަމަަވެސް، ޖަލުތަކުގެ އާބާދީ 1800 އަށް އަރާކަމަށް މިނިސްޓަރު ވިދާޅުވި އެވެ.\n"އެއީ ޖަލިތަކުގެ ކެޕޭސިޓީއަށް ވުރެ ގާތަގަނޑަކަށް 40 ޕަސެންޓް އިތުރު އަދަދެއް،" އިމްރާން ވިދާޅުވި އެވެ.\nއިމްރާން ވިދާޅުވީ ޖަލުތަކުގެ އާބާދީ މަދުކުރުމަށް، އަދި ހެދޭ ޖަލިތައް އެކަށީގެންވާ ރަނގަޅު ފެންވަރެއްގައި ހެދުމުގެ މަސައްކަތް ކުރަމުން އަންނަ ކަމަށެވެ.\nއެގޮތުން ގައުމީ ރިހެބިލިޓޭޝަން ފްރޭމްވޯކެއް ހެދުމުގެ މަސައްކަތް، ޔުނިޓެޑް ނޭޝަންސް އޮފީސް އޮން ޑްރަގްސް އެންޑް ކްރައިމް (ޔޫއެންއޯޑީސީ) އާއެކު ކުރަމުން އަންނަ ކަމަށް މިނިސްޓަރު ވިދާޅުވި އެވެ.\nއަދި މިދިޔަ އަހަރު ޖަލުގައި ފެށި ރިހެބިލިޓޭޝަން ޕްރޮގްރާމްގެ ތެރެއިން، ވަކި ލެވެލް ތަކެއް ފުރިހަމަ ކުރި މީހުންނަށް ލިބެންވީ ލުއިތައް ވެސް ފޯރުކޮށްދީފައިވާނެ ކަމަށެވެ.\n"އަޅުގަނޑުމެން މުޅި މަސައްކަތް ބިނާ މި ކުރަނީ ޖަލުގެ އާބާދީ ވީހާވެސް ކުޑަކޮށް، ޖަލުގައި ބަންދުކޮށްފައި ތިބޭ ގައިދީންނަށް ދެވޭ ހިދުމަތުގެ ފެންވަރު ރަނގަޅުކޮށް، ރީހެބިލިޓޭޓް ކުރުމުގެ އިތުރު މަސައްކަތް ކުރުމަށް،" މިނިސްޓަރު ވިދާޅުވި އެވެ.


School bandhuga IGMH in hithaanee camp eh baavvanee | Jazeera\tއައިޖީއެމްއެޗުން ހިތާނީ ކޭމްޕެއް ބާއްވަނީ - Jazeera\nސްކޫލް ބަންދުގައި އައިޖީއެމްއެޗުން ހިތާނީ ކޭމްޕެއް ބާއްވަނީ\nޖަވިޔަނި July 1, 2021 378 views0\n24 ނޮވެމްބަރު 2019 - ކުޅުދުއްފުށީ ހިތާނީ ކޭމްޕް 2019 ރައީސުލްޖުމްހޫރިއްޔާގެ ނައިބް ފައިސަލް ނަސީމް ބައްލަވާލެއްވުން\nސްކޫލް ބަންދުގައި އިންދިރާ ގާންދީ މެމޯރިއަލް ހޮސްޕިޓަލުން (އައިޖީއެމްއެޗް) ހިތާނީ ކޭމްޕެއް ބޭއްވުމަށް ނިންމައިފިއެވެ.\nޖުލައި އަދި އޮގަސްޓް މަހު ކުރިއަށް ގެންދާ މި ހިތާނީ ކޭމްޕާއި ގުޅިގެން މައުލޫމާތު ދެމުން އައިޖީއެމްއެޗް އިން ބުނީ މިއަހަރުގެ ހިތާނުކުރުމުގެ އަމަލީ މަސައްކަތް ކުރިއަށްދާނީ އެ ހޮސްޕިޓަލާއި ހުޅުމާލެ ހޮސްޕިޓަލާއި ގުޅިގެން ކަމަށެވެ. އެއަށްފަހު އެޑްމިޓް ކުރުން ހަމަޖެހިފައިވަނީ ހުޅުމާލޭ ހޮސްޕިޓަލުގައެވެ.\nއައިޖީއެމްއެޗް އިން ބުނީ ހިތާނުކުރުން ފެށުމަށް ހަމަޖެހިފައިވަނީ ޖުލައި މަހުގެ 10 ވަނަ ދުވަހުން އޮގަސްޓު މަހުގެ 05 އާއި ހަމަޔަށް ކަމަށެވެ. އަދި މި މިއަހަރު ހިތާނުކުރާނީ ޖުމްލަ 200 ކުދިން ކަމަށެވެ.\nހޮސްޕިޓަލުން ބުނިގޮތުގައި ނަން ނޯޓްކުރުމުގެ ފުރުސަތު މިއަދުން ފެށިގެން ވަނީ ހުޅުވާލައިފަ އެވެ. އަދި ޖުލައި7ގެ ނިޔަލަށް ނަން ނޯޓުކުރުން ކުރިއަށްދާނެއެވެ. އެގޮތުން ހުކުރު ދުވަސް ފިޔަވާ ބަންދުނޫން ކޮންމެ ދުވަހެއްގެ ހެނދުނު 8:00 އިން މެންދުރުފަހު 13:00 އާއި ދެމެދު ނަން ނޯޓު ކުރުން ކުރިއަށްދާނެއެވެ.\nއައިޖީއެމްއެޗް އިން ބުނީ ހިތާނުކުރުމަށް އޮޕަރޭޝަން ތިއޭޓަރަށް ގެންދާއިރު 72 ގަޑިއިރު ހަމަނުވާ ޕީސީއާރު ނެގެޓިވް ރިޕޯޓެއް އޮންނަންޖެހޭނެ ކަމަށެވެ. މި ޓެސްޓު ހެދުމުގެ އިންތިޒާމު އައިޖީއެމްއެޗް އިން ހަމަޖައްސައިދެނެއެވެ.\nއައިޖީއެމްއެޗުން ހިތާނީ ކޭމްޕެއް ބާއްވަނީ


SunOnline: Bidheyseen ge massala hallukuran feshi masakathuge natheejaa eba feney: Fayyaz\nބިދޭސީންގެ މައްސަލަ ހައްލުކުރަން ފެށި މަސައްކަތުގެ ނަތީޖާ އެބަފެނޭ: ފައްޔާޒު\nއަހްމަދުﷲ އަބްދުލްހާދީ 16 Sep 2020, 11:23\nއެތައް ޒަމާންތަކަކަަށް ދެމިގެން ގޮސްފައިވާ މައްސަލައެއްގެ ގޮތުގައި ސިފަ ކުރެވިފައިވާ ގަވާއިދާ ހިލާފަށް އުޅޭ ބިދޭސީންގެ މައްސަލަ ހައްލުކުރުމަށް ކުރާ މަސައްކަތުގެ ނަތީޖާ ވަރަށް ކާމިޔާބުކަމަށް އިކޮނޮމިކް މިނިސްޓަރު ފައްޔާޒް އިސްމާއިލް ވިދާޅުވެއްޖެ އެވެ.\nމިނިސްޓަރު ފައްޔާޒް "ސަން" އަށް ދެއްވި ހާއްސަ އިންޓަވިއުއެއްގައި ވިދާޅުވި ގޮތުގައި ބިދޭސީންގެ މައްސަލައަކީ ވަރަށް ގިނަ ދުވަސް ވަންދެން ދޫކޮށްލެވި، ވަރަށް ބޮޑެތި ކޮރަޕްޝަންގެ މައްސަލަތަކެއް އޭގެ ވަށައިގެންވާ މައްސަލައެކެވެ.\n"މިދިޔަ ވިއްސަކަށް އަހަރު ދުވަސްތެރޭ އުފެދިގެން ގޮސްފައިވާ ކަމެއް މިއީ. އަޅުގަނޑު އެކަން ހައްލުކުރަން މި ފެށީ. އަޅުގަނޑު ގަބޫލުކުރާގޮތުގައި ނަތީޖާ ހަމަ ވަރަށް ރަނގަޅު. ރަނގަޅުކަމަށް މި ދެކެވެނީ ފުރަތަމަ ކަމަކަށް އަޅުގަނޑުމެންނަށް މިކަން ނުކުރެވޭނެއޭ ބުނެފަ އޮއްވާ މިކަން ފެށިއްޖެ. އަޅުގަނޑުމެންނަށް މޮރެޓޯރިއަމްއެއް ގެނެވިއްޖެ." މިނިސްޓަރު ފައްޔާޒު ފާހަގަކުރެއްވި އެވެ.\nމަސައްކަތުގެ ނަތީޖާ ރަނގަޅުކަމަށް ދަންނަވާ ބައެއް ސަބަބުތަކަށް އަލިއަޅުވާލަމުން މިނިސްޓަރު ވަނީ ސަރުކާރުގެ ރީރެގިއުލަރައިޒޭޝަން ޕްރޮގްރާމްގެ ނަތީޖާ ފާހަގަކޮށް، ރާއްޖެއަށް އަލަށް އެތެރެވާ ބިދޭސީންގެ އަދަދު މަދުކޮށް، ކޯޓާ ވައްކަން ފަދަ މައްސަލަތަކަށްވެސް ހައްލެއް ހޯދިފައިވާކަމަށް ވިދާޅުވެފަ އެވެ.\n43،000 އަށް ވުރެ ގިނަ ބިދޭސީން އަބުރާ ގަވާއިދަށް ފެއްތިއްޖެ!\nމިނިސްޓަރު ވިދާޅުވިގޮތުގައި ބިދޭސީންގެ މައްސަލައަށް ހައްލެއް ގެނައުމަކީ އިކޮނޮމިކް މިނިސްޓްރީގެ މެންޑޭޓުގައިވާ މުހިންމުކަމެއް ކަމުގައިވާއިރު އެ މަސައްކަތާއި ހަވާލުވިފަހުން ގިނަ އަދަދެއްގެ ބިދޭސީން އަބުރާ ގާނޫނީ އިމުގެ ތެރެއަށް ގެނެވިފައިވާކަމަށެވެ. އެ މައްސަލަ ހައްލުކުރުމަށްޓަކައި ކުރަމުންދިޔަ މަސައްކަތަށް އޭރުވެސް ގޮންޖެހުންތަކެއް ހުރިއިރު ކޮވިޑާއި ހެދި އެކަން މުޅިހެން މަޑުޖެހިގެންދިޔަކަމަށް މިނިސްޓަރު ވިދާޅުވި އެވެ.\n"43،000 މީހުން އަޅުގަނޑުމެންނަށް ރެޖިސްޓްރީ ކުރެވިއްޖެ. އޭގެ ވެރިފިކޭޝަންއާ ޑޮކިއުމެންޓޭޝަންގެ މަރުހަލާއަށް ދާން އުޅެނިކޮށް ކޮވިޑު ޖެހިގެން އެކަންތައް ވަރަށް ބޮޑަށް ލަސްވެގެން ދިޔައީ. ފިޒިކަލީ އެކަން ކުރެވޭނެ ގޮތެއް ނެތުނީ. އެކަމަކު މިހާރު އަނެއްކާވެސް މަހެއްހާ ދުވަސް މިވަނީ އަނެއްކާ އަލުން ފަށައިގެންތާ، ތަންކޮޅެއް މަދު އަދަދަކުން ދުވަހަކުން ދުވަހެއް މިދަނީ" މިނިސްޓަރު ފައްޔާޒް ވިދާޅުވިއެވެ.\nގަވާއިދާ ޙިލާފަށް އުޅޭ ބިދޭސީންގެ މައްސަލަ އޮތްކަން ގަބޫލުކޮށް އެ "ޕޫލް" ދެނެގަނެ، އެކަމަށްޓަކައި ކުރެވުނު މަސައްކަތުގެ ނަތީޖާއެއްގެ ގޮތުގައި ވަޒީފާ ދޭ ފަރާތްތަކުންވެސް ބިދޭސީން ރެޖިސްޓްރީކުރުމަށް އަހައްމިއްޔަތުކަން ދީ އެކަން ފަށާފައިވާކަން މިނިސްޓަރު ފާހަގަކުރެއްވި އެވެ.\nއެގޮތުން 9،000 އެއްހާ މީހުން ރެގިއުލަރައިޒް ކުރުމަށް އެމީހުންނަށް ވަޒީފާ ދިން ފަރާތްތަކުން ހުށަހަޅާފައިވާކަމަށް މިނިސްޓަރު ވިދާޅުވިއެވެ. އަދި އޭގެ އިތުރުންވެސް ސީދާ ލިޔެކިޔުން ނެތް ބިދޭސީންގެ ތެރެއިން 7،000 އާއި ގާތްކުރާ އަދަދަކަށް މީހުން އަބުރާ ގައުމަށް ފުރުވާލެވިފައިވާކަންވެސް މިނިސްޓަރު ފާހަގަކުރެއްވި އެވެ.\n"އެވެސް ވަރަށް ބޮޑު އަދަދެއް އިނގޭތޯ، ޓޯޓަލް ހިސްޓަރީއަށް ބައްލަވާ، އެ ޕްރޮގްރާމް ހަމަ އެ ކުރިޔަށް ދަނީ. ބަންގްލަދޭޝްގެ ސަރުކާރުގެ އެސިސްޓެންސާއި އެއްކޮށް،" މިނިސްޓަރު ވިދާޅުވި އެވެ.\nމިއީ އެއް ދުވަހުން ނުވަތަ ދެ ތިން ދުވަހުން ހައްލުކުރެވޭނެ މައްސަލައެއް ނޫންކަން ފާހަގަކުރައްވަމުން މިނިސްޓަރު ވިދާޅުވީ ބިދޭސީ މަސައްކަތްތެރިންނަކީ ރާއްޖޭގެ އިގްތިސާދީ މަސައްކަތްތަކަށްވެސް ބޭނުންތެރި ބައެއް ކަމަށެވެ.\n"ބައެއް ބޭފުޅުން އެބަ ވިދާޅުވޭ އެއް ދުވަހުން ތިކަން ނިމެންޖެހޭނެއޭ. ކީއްވެހޭ ތިކަން ނުވާންވީ. އެހެންވާކަމެއް ނޫން އެއީ، އެހެނެއް ނުވާނެ. އަޅުގަނޑުގެ ބޭނުމަކީ މީތި ރެގިއުލޭޓްކޮށްގެން ކޮރަޕްޝަނަށް މަގުފަހި ނުވާ ގޮތަކަށް މިކަން ކުރުން." މިނިސްޓަރު ފައްޔާޒު ވިދާޅުވި އެވެ.\nމެއި 12، 2020: މާލޭގެ ބާޒާރު ސަރަހައްދުގައި ބަޔަކު ހަރަކާތްތެރި ވަނީ -- ސަން ފޮޓޯ/ ފަޔާޒު މޫސާ\nސަރުކާރުން އެއްވެސް ހާލެއްގައި ގަދަކަމުން ބިދޭސީން ފޮނުވާނުލާނޭކަމަށް އަދި ގިނަ އަދަދެއްގެ ބިދޭސީން އަމިއްލައަށްވެސް އެނބުރި ގައުމަށް ދާން ބޭނުންވާކަމަށް މިނިސްޓަރު ވިދާޅުވި އެވެ. އެހެންވުމާއެކު ރާއްޖެއިން އަމަލުކުރާ ބައިނަލްއަގްވާމީ މުއާހަދާތަކެއް ހުރި އިރު ސަރުކާރުން ގަދަކަމުން ބިދޭސީން ފޮނުވާލަން ޖެހޭނެތޯ މިނިސްޓަރު ސުވާލުއުފެއްދެވި އެވެ.\n"އަޅުގަނޑުމެންނަށް އިންޓަނޭޝަނަލީ ބްލެކްލިސްޓް ވީމަ، ހިތަށް ނާރާވަރުގެ ދަތިކަން އަންނާނެ ކަންތައްތަކެއް އެބަ ހުރޭ. އެހެންވީމަ ހުރިހާ އެއްޗެއްކަށް ބަލައިގެން އަޅުގަނޑުމެން މި ގެންދަނި ވަރަށް ޕްލޭންކޮށްގެން. ދާން ބޭނުންވޭ އެމީހުން އިނގޭތޯ. އެމީހުންގެ ޓްރެވެލް ޑޮކިއުމެންޓް ފެސިލިޓޭޓް ކުރެވޭ ވަރަކަށް ދާން ބޭނުންވާ ބައިވަރު މީހުން އެބަތިބި. އެހެންވީމަ ކީއްކުރަންތޯ ކޮންމެހެން ގަދަކަމުން ކުރަންވީ؟ ދާން ބޭނުން މީހުން ފުރަތަމަ ފޮނުވާލާނީ ނޫންތޯ؟" މިނިސްޓަރު ވިދާޅުވި އެވެ.\nއެކޮމޮޑޭޝަން ގައިޑްލައިން ތަންފީޒުކުރީމަ ތޮއްޖެހިގެން އުޅޭ އުޅުން ހައްލުވާނެ!\nބިދޭސީން ދިރިއުޅޭ ތަންތަނުގައި ހުންނަން ޖެހޭ މިންގަނޑުގެ ގަވާއިދެއް އިކޮނޮމިކް މިނިސްޓްރީއިން ވަނީ އޭޕްރިލް 14 ވަނަ ދުވަހު އާންމުކޮށްފަ އެވެ. އެ ގަވާއިދަށް އަމަލުކުރުމަށް ނިންމާފައިވަނީ އޮކްޓޯބަރު މަހުގެ 13 ވަނަ ދުވަހުން ފެށިގެންނެވެ. އިންޓަވިއުގެ ތެރެއިން މިނިސްޓަރު ފާހަގަކުރެއްވި ގޮތުގައި މި އެކޮމޮޑޭޝަން ގައިޑްލައިންތައް ތަންފީޒުކުރަން ފެށުމުން ތޮއްޖެހިގެން އެއް އެކޮމޮޑޭޝަން ތެރޭގައި ދަތި ހާލުގައި ބިދޭސީން ދިރިއުޅެންޖެހޭ މައްސަލައަށް ހައްލެއް ލިބިގެންދާނެ އެވެ.\n"އޮކްޓޯބަރު މަހުން ފެށިގެން އަޅުގަނޑުމެން ފަށާނަން އެކޮމޮޑޭޝަން ގައިޑްލައިން ތަންފީޒުކުރަން. އޭގެ މާނައަކީ އިންސާނުން ގެންގުޅޭ ލެވެލްއެއްގައި ގެންގުޅެން މަޖުބޫރުވާނެ ދެން އެމްޕްލޯޔަރުންނަށް. އަޅުގަނޑުމެން ބަލާނަން. މިހާރު މިދަނީ އެކަމަށް އިންސްޕެކްޓަރުން ނެގުމުގެ މަސައްކަތްވެސް ކުރަމުން. ކުރިޔަކުން ނުތިބެ މިތާ އިންސްޕެކްޓަރުން، އެންމެ އިންސްޕެކްޓަރެއް މި މިނިސްޓްރީގައި ހުންނާނީ." މިނިސްޓަރު ފައްޔާޒް ވިދާޅުވި އެވެ.\nމިނިސްޓަރު ވިދާޅުވިގޮތުގައި ކުރިން ހުރި ގޮތުންނަމަ ކޮންމެ ތަނެއްވެސް އިންސްޕެކްޓް ކުރަން ދާން އެ މިނިސްޓްރީގައި ހުންނަނީ އެންމެ އިންސްޕެކްޓަރެކެވެ. އެހެންވުމުން ދަތިތައް ކުރިމަތިވިޔަސް މިހާރު މާލީ ގޮތުން ކޮންމެވެސް ވަރެއް ވުމާއެކު އިތުރު އިންސްޕެކްޓަރުން ނަގައި އެ މަސައްކަތްވެސް ފަށާނެކަމަށް މިނިސްޓަރު ވިދާޅުވި އެވެ.\n"އެހެންވީމަ އެއްކަލަ ޓްވިޓާ ތަންތާގައި ޖައްސާ އެ މައްސަލަަތައް އަޅުގަނޑުމެންނަށް ނޯވޭ ބެލޭކަށް. ކިހިނެތްތޯ ދާނީ އެންމެ މީހަކަށް ކިހިނެތް ތޯ ކުރާނީ އެކަން؟" މިނިސްޓަރު ވިދާޅުވިއެވެ. ތަންތަން އިންސްޕެކްޓް ކުރާއިރު އަމިއްލަ ފަރާތުގެ އެމްޕްލޯޔަރުން ބައިތިއްބާ ތަނެއް ނަމަ އެކޮމޮޑޭޝަން ގައިޑްލައިނަށް ދެތޭތޯ ބަލާނެކަމަށް އަދި އެފަދަ އޮކޮމޮޑޭޝަން ސާވިސްއެއް ބޭރު މީހުންނަށް ދޭ ކަމުގައިވާނަމަ ރެޖިސްޓްރީ ކުރަން ޖެހޭނޭކަމަށްވެސް މިނިސްޓަރު ވިދާޅުވި އެވެ.\n"ރެޖިސްޓްރީ ކުރީމަ އަޅުގަނޑުމެން އެތަން ޗެކު ކުރާނަން. މިންގަނޑަށް ފެތޭތޯ. އެއީ އެއްކަލަ މާލޭގެ ތަންތާގައި ތިބޭ ނޫންތޯ 40-50ން މީހުން ކުޑަ ކުޑަ ކޮޓަރީގައި ދިރިއުޅެން ޖެހޭ. އެކަން ހުއްޓުވޭނެ އޭރުން."\nބިދޭސީން ދިރިއުޅޭ އެކޮމޮޑޭޝަނެއް --- ސަން ފޮޓޯ/ މުހައްމަދު މުޒައްޔިން ނާޒިމް\nމޭވާ ފަދަ ތަކެތި މާލެ ތެރޭގައި ވިއްކުމުގެ މައްސަލައަށްވެސް ހައްލެއް ހޯދުމަށް ގަވާއިދެއް މިހާރު ނެރެފައިވާކަމަށް މިނިސްޓަރު ފައްޔާޒް ވިދާޅުވި އެވެ. އެގޮތުން އެ ގަވާއިދުގެ ދަށުން އެކަން ރެގިއުލޭޓްކޮށް ދިވެހިން ކުރާއިރު ބިދޭސީން ބައިތިއްބައިގެން މަސައްކަތްކުރެވޭނީ އެކަމަށް ބޭނުންވާ ހުއްދައާއި ވިސާ ނަގައިންކަމަށް މިނިސްޓަރު ވިދާޅުވި އެވެ.\n"އެ ތަނުގައި ވަކި ފެންވަރެއް ހުންނަން ޖެހޭނެ. 30 ދުވަހުގެ މުހުލަތެއް، އަޅުގަނޑު ހަދާންވާގޮތުން އޮންނަނީ ރެޖިސްޓްރީކުރުމަށް، އޭގެ ފަހުން އަޅުގަނޑުމެން އޭތި އެންފޯސްކުރާނަން." މިނިސްޓަރު ވިދާޅުވި އެވެ.\nކޯޓާ ވައްކަމުގެ ވާހަކަ، މާޒީގެ ތެރެއަށް!\nކުރިން ވަރަށް ބޮޑަށް ޖެހުނު މައްސަލައެއްގެ ގޮތުގައި ފާހަގަކުރެވިފައިވާ ކޯޓާ ވައްކަމުގެ މައްސަލަވެސް ވަރަށް ބޮޑަށް ހައްލުކުރެވިފައިވާކަމަށް މިނިސްޓަރު ފައްޔާޒް ވިދާޅުވިއެވެ. އަދި މިނިސްޓްރީގެ ސިސްޓަމްތައް އިތުރަށް އެފިޝެންޓްކޮށް ކޮރަޕްޝަނަށް މަގުފަހިނުވާނޭހެން ބައްޓަންކުރުމަށްވެސް މަސައްކަތް މިހާރު ކުރިޔަށް ދާ ކަމަށް މިނިސްޓަރު ވިދާޅުވިއެވެ.\n"މިހާރު އަޑުއަހަންތޯ ކޯޓާ ވައްކަމުގެ ވާހަކަ؟ ވަރަށް އަޑެއް ނީވޭނެ. އެ އެއްޗިހި އަޅުގަނޑުމެން ސްޓްރީމްލައިން ކުރަނީ. ކޮންމެ މީހަކަށްވެސް އިނގޭނެ މިހާ ވަރަކަށް ކޯޓާ ލިބޭނެކަން މިވެނި ކަމަކަށް. އޭގެ ބޭރުން އުޅެން ވެއްޖިއްޔާ މި ގޯސް މި އަންނަނީ އަބަދުވެސް." މިނިސްޓަރު ފާހަގަކުރެއްވި އެވެ.\nމިނިސްޓްރީގެ އޮންލައިން ސިސްޓަމްތައްވެސް މިހާރު "ހަގީގީ" އޮންލައިން ސިސްޓަމްތަކަކަށް ބަދަލުކުރުމުގެ މަސައްކަތްކޮށް އެކަމަށް ޓެސްޓުކުރަމުން ދާކަމަށް މިނިސްޓަރު ވިދާޅުވިއެވެ. އެ ޙިދުމަތް މި މަސް ތެރޭގައި ފޯރުކޮށްދެވެން ފެށޭނެކަމަށް މިނިސްޓަރު ވިދާޅުވިއެވެ. އެއާއެކު މަސައްކަތް ހަރުދަނާވެ ކޮރަޕްޝަނަށް ހުންނަ މަގުތައްވެސް ބަންދުވާނޭކަމަށް މިނިސްޓަރު ވިދާޅުވި އެވެ.\n"އެކަހަލަ ބައިވަރު ސިޔާސަތްތަކުގެ ތެރެއިން އަޅުގަނޑު ގަބޫލުކުރަނީ ކޮންމެ ދުވަހަކުވެސް އޭގެ ނަތީޖާ ފެންނަމުން މިދަނީ. ދެން އޮވާނައިޓަކުން މިކަން އަޅުގަނޑަކަށް ނުކުރެވޭނެ." މިނިސްޓަރު ފައްޔާޒް ވިދާޅުވި އެވެ.\nމިނިސްޓަރު ފާހަގަކުރެއްވި ގޮތުގައި މިހާރު ކުރެވިފައިވާ މަސައްކަތްތަކުން ޒަމާންވީ ދިގު މައްސަލައެއް ހައްލުކުރުމަށް ވަރަށް ބޮޑެތި ކުރިއެރުންތަކެއް ވަނީ ލިބިފަ އެވެ. ސަބަބަކީ ކޮވިޑުގެ ހާލަތާއިއެކުގައި ވެސް އެކަންކަން ހާސިލުކުުރުމަށް ކުރާ ހުރިހާ މަސައްކަތަކާއި ހޯދަން ޖެހޭ ހުރިހާ ވަސީލަތެއް ހޯދުމުގެ އިތުރުން މަޑު މަޑުން ފިޔަވަޅަކަށްފަހު ފިޔަވަޅެއް އަޅައި ކުރިއެރުންތައް ލިބެމުންދާތީވެކަމަށް މިނިސްޓަރު ފައްޔާޒް ވިދާޅުވި އެވެ.\nގުޅީފަޅުގައި ޕޯޓު ހެދުމާމެދު އާންމުން ދެކޭގޮތް ބަލަނީ


Council memberun ge dhauru ithuru kuraa bill aammun ge khiylaah hulhuvaalaifi | Mihaaru\nމަޖިލިހުގެ ޖަލްސާއެއްގައި ބައެެއް މެމްބަރުން: މިހާރު ތިބި ކައުންސިލް މެމްބަރުންގެ ދައުރު ދެމިގެންދާ ގޮތަށް ހުށަހަޅާފައިވާ ބިލް އާންމުންގެ ޚިޔާލަށް ވަނީ ހުޅުވާލާފައި -- ފޮޓޯ/މަޖިލިސް\nމިހާރު ތިބި ކައުންސިލް މެމްބަރުން ދައުރު އިތުރުކުރާ ބިލްގެ އާންމުންގެ ޚިޔާލަށް ހުޅުވާލައިފި\n12 މެއި 2020 - 16:515comments\nކޮވިޑް-19 އާ ގުޅިގެން ކައުންސިލް އިންތިޚާބު އެއް އަހަރަށް ފަސް ކޮށްފައިވާއިރު، އާ ކައުންސިލް މެމްބަރުން ހުވާ ކުރެވެންދެން މިހާރު ތިބި ކައުންސިލް މެމްބަރުންގެ ދައުރު ދެމިގެންދާ ގޮތަށް ޚާއްސަ ގާނޫނެއް ފާސްކުރުމުގެ ބިިލެއް މަޖިލީހަށް ހުށަހެޅުއްވީ ހެންވޭރު ހުޅަނގު ދާއިރާގެ މެމްބަރު ހަސަން ލަތީފެވެ. އޭނާ އެ ބިލް ހުށަހެޅުއްވީ ކައުންސިލް މެެމްބަރުންގެ ދައުރު ދެމިގެންދާ ގޮތަށް ސަރުކާރުން ގާނޫނު އަސާސީއަށް އިސްލާހު ހުށަހަޅާފައި ވަނިކޮށެވެ.\nއިދާރީ ދާއިރާތައް ލާ މަރުކަޒީ އުސޫލުން ހިންގުން ކަށަވަރު ކުރުމުގެ ޚާއްސަ ބިލުގެ ނަމުގައި ހުށަހަޅާފައިވާ ހަސަން ހުށަހެޅުއްވި އެ ބިލާ ގުޅިގެން މަޖިލީހުން ކުރި އިއުލާނެއްގައިވަނީ އެ ބިލަށް އީމެއިލް މެދުވެރިކޮށް ޚިޔާލު ހުށަހެޅުމުގެ ފުރުސަތު މިއަދުން ފެށިގެން އަންނަ ހޯމަ ދުވަހާ ހަމައަށް އޮންނާނެ ކަމަށެވެ.\nކައުންސިލް މެމްބަރުންގެ ދައުރު ދެމިގެންދާ ގޮތަށް ހުށަހެޅި ޚާއްސަ ބިލް އާންމުންގެ ޚިޔާލަށް ހުޅުވާލިއިރު، ގާނޫނު އަސާސީ އިސްލާހު ނުކޮށް ގާނޫނަކުން އެ ބަދަލު ގެނައުމާ މެދު މެމްބަރުންގެ މެދުގައި އޮތީ ޚިޔާލު ތަފާތުވެފަ އެވެ. އަދި ބަންޑާރަ ނައިބު އިބްރާހިމް ރިފްއަތު ވެސް ވަނީ ގާނޫނު އަސާސީ އިސްލާހު ނުކޮށް، ގާނޫނަކުން އެ ބަދަލު ނުގެނެވޭނެ ކަމަށް ވިދާޅުވެފަ އެވެ.\nކޮޮވިޑް-19 އާ ގުޅިގެން ކައުންސިލް އިންތިޚާބު އެއް އަހަރަށް ފަސްކުރުމުގެ ގާނޫނު ދާދިފަހުން ވަނީ ތަސްދީގުު ކުރައްވައިފަ އެވެ. އެ ގާނޫނު ބުނާގޮތުން އެ އިންތިޚާބު ދެން ބޭއްވޭނީ ސިއްހީ ކުއްލި ނުރައްކަލުގެ ހާލަތު ނިމި، އާންމު ސިއްހަތުގެ ނުރައްކަލެއް ނެތްކަން ކަށަވަރު ކުރުމަށް ފަހު އެވެ.\nއިތުރު ލިޔުންތައް ރައްޔިތުންގެ މަޖިލިސް ލޯކަލް ކައުންސިލްތައް ލާމަރުކަޒީ ހިންގުން ލޯކަލް ކައުންސިލްތަކުގެ އިންތިޚާބު 2020


ވިލާ ގޭހުގެ "ކޮމްޕޮސިޓް" ފުޅީގެ ޕްރޮމޯޝަން ފަށައިފި\nވިލާ ގޭސް ޕްރޮމޯޝަން\nހޮޓްލައިން ނަންބަރު 7725566 އަށް ގުޅައިގެން ވެސް ޕްރޮމޯޝަންގައި ބައިވެރިވެވޭނެ\n2 މާރޗް 2021 | އަންގާރަ 13:25\nކޮމްޕޮސިޓް ފުޅި - ޕްރޮމޯޝަން ކުރިއަށްދާނީ ކުރިއަށްދާނީ މާރޗް 26 ވަނަ ދުވަހުގެ ނިޔަލަށް\nވިލާ ހަކަތައިގެ އަހަރީ ދުވަސް ފާހަގަކުރުމުގެ ގޮތުން ވިލާ ގޭހުގެ "ކޮމްޕޮސިޓް" ފުޅީގެ ޕްރޮމޯޝަން ފަށައިފިއެވެ.\nމި ޕްރޮމޯޝަން ކުރިއަށްދާނީ މާރޗް 26 ވަނަ ދުވަހުގެ ނިޔަލަށެވެ.\n"ކޮމްޕޮސިޓް" ސިލިންޑަރ އަކީ ލުއިވެފައި އަލިފާނުގެ ހާދިސާއެއް ހިނގި ނަމަވެސް ފުޅި ގޮވުން ފަދަ ހާދިސާއެއް ނުހިނގާ ގޮތަށް ތައްޔާރުކޮށްފައިވާ ރައްކާތެރި ފުޅިއެއް ކަމަށާއި ފުޅީގައި ގޭސް ހުންނަވަރު އަރިމަތިން ބަލާލެވޭނެ ކަމަށް ވިލާ ކުންފުނިން ބުންޏެވެ.\nއެ ކުންފުނިން ބުނީ މި ޕްރޮމޯޝަންގައި އެ ކުންފުންޏަށް އަލަށް ރަޖިސްޓްރީވާ ގޭބީސީތަކަށް ފުޅީގެ އަގު ނުލައި 200 ރުފިޔާ ދައްކައިގެން ގޭހާއެކު ފުޅި ލިބޭނެ ކަމަށެވެ. އަދި ވިލާ ގޭހުގެ ދަގަނޑު ފުޅި ގެންގުޅޭ ކަސްޓަމަރުންނަށް ވެސް ފައިބަރ ފުޅިއަށް 200 ރުފިޔާ ދައްކައިގެން ގޭހާއެކު ފުޅި ލިބޭނެއެވެ.\nމާލެސިޓީ އަދި ހުޅުމާލެސިޓީގައި ދިރިއުޅޭ އާންމުންނަށް ހާއްސަކޮށްގެން ކުރިއަށްގެންދާ މި ޕްރޮމޯޝަންގައި ބައިވެރިވުމަށް , villagas.mv/promo ވެބްސައިޓް މެދުވެރިކޮށް ރަޖިސްޓްރީ ކޮށްގެން ނުވަތަ ހޮޓްލައިން ނަންބަރު 7725566 އަށް ގުޅައިގެން ވެސް ޕްރޮމޯޝަންގައި ބައިވެރިވެވޭނެއެވެ. ހުކުރު ދުވަސް ފިޔާ ކޮންމެ ދުވަހެއްގެ ހެނދުނު 09:00ން ހަވީރު 05:00ށް ހޮޓްލައިން ނަންބަރުން ޕްރޮމޯޝަންއާ ބެހޭ އިތުރު މައުލޫމާތު ލިބޭނެ ކަމަށް ވިލާ ކުންފުނިން ބުންޏެވެ.\n"ކޮމްޕޮސިޓް" ފުޅީގެ ޕްރޮމޯޝަން ފަށާފައިވާއިރު މި ޕްރޮމޯޝަންގައި އަލަށް ރަޖިސްޓްރީވާ ފަރާތްތަކަށް ވަރަށް ހާއްސަ ލަކީ ޑްރޯއެއްގެ ބައިވެރިވުމުގެ ފުރުސަތު ވަނީ ހުޅުވާލާފައެވެ. އެގޮތުން މި ލަކީޑްރޯގެ ދަށުން އެއްވަނަ އަށް ހޮވޭ ނަސީބުވެރި ފަރާތަކަށް ޕެރަޑައިސް އައިލެންޑް ރިސޯޓުގައި4މީހުންނާއެކު ދެ ރޭ ހުރުމާއި ކެއުމާއި ޓްރާންސްފަރގެ ހިދުމަތް ލިބިގެންދާނެއެވެ. ދެވަނައަށް ހޮވޭ ނަސީބުވެރި ދެ ފަރާތަކަށް ދެ ރޭ ހުރުމާއި ކެއުމާއި އަދި ޓްރާންސްފަރގެ ހިދުމަތް ވެސް ލިބިގެންދާނެއެވެ. އަދި ތިންވަނައަށް ހޮވޭ ނަސީބުވެރި ފަރާތަށް އައިފޯން 12 ޕްރޯ މެކްސްއެއް ލިބުމުގެ ފުރުސަތު ވަނީ ހުޅުވާލާފައެވެ.\nވިލާ އިން ވަނީ މިދިޔަ އަހަރު ވެސް "ކޮމްޕޮސިޓް" ފުޅީގެ ހާއްސަ ޕްރޮމޯޝަނެއް ކުރިއަށް ގެންގޮސްފައެވެ.


galehiri: މަޑަވެލީ މޫސިޔާ (މޫސާ އިސްމާޢީލް) އާއި، ޢާއިލީ ވަނަވަރު\nމަޑަވެލީ މޫސިޔާ (މޫސާ އިސްމާޢީލް) އާއި، ޢާއިލީ ވަނަވަރު\nތިރީގައިވަނީ، 07 އޯގަސްޓް 2011މ. ގެ "ހަވަރުއޮންލައިން"ގައިވާ ލިޔުމެކެވެ. މުޞަންނިފަކީ، އަލްމަރުޙޫމް ޢަލީ ނަޞީރު ޒޫރިޔާގެ/ މަޑަވެލި އެވެ. މަރުޙޫމް ޢަލީ ނަޞީރުގެ މި ލިޔުއްވުން "ގަލެހިރި" ސައިޓްގައި ޝާއިޢުކޮށްފައި މިވަނީ އޭގައިވާ މަޢުލޫމާތުގެ ބޭނުންތެރިކަމަށްޓަކަ އެވެ. މި މަޢުލޫމާތުގެ އިތުރަށް މި ލިޔުން ނިސްބަތްކުރެވޭ ފަރާތެއްކަމަށްވާ މަޑަވެލީ މޫސިޔާ (މަޑަވެލީ މޫސާ އިސްމާޢީލް)ގެ ޢާއިލާގެ ވަނަވަރު ހޯއްދަވަން ބޭނުންފުޅުނަމަ، މިތަނަށް ފިއްތަވާލެއްވުން އެދެމެވެ.\nމަޑަވެލީ މޫސިޔާ – "ހުވަދުއަތޮޅުގެ ފާހަގަކުރެވޭ ޝަޚުޞިއްޔަތެއް"\nރާއްޖޭގެ އެހެން އަތޮޅުތަކޭ އެއްގޮތަށް ހުވަދުއަތޮޅުގައި ވެސް ފާހަގަކުރެވޭ ޝަޚުޞިއްޔަތްތަކެއް އުފެދިފައިވާނެ އެވެ. ނަމަވެސް އަތޮޅެއްގެ ޝަޚުޞިއްޔަތެއްގެ ޚިދުމަތާއި ފާހަގަކުރަންޖެހޭ ކަންކަން ލިޔުންތަކުން އެނގެނީ މަދު ފަރާތެއްގެ އެވެ. ރާއްޖޭގެ ޢާއްމު ލިޔެކިޔުންތަކުން ކުރިއްސުރެ އެނގެން ހުންނަނީ، މާލެއާއި ގުޅުންހުރި، ނުވަތަ މާލޭގައި ޚިދުމަތެއް ނުވަތަ ކަމެއްކުރި ފަރާތެކެވެ. މަދު ފަހަރެއްގައި ނޫނީ، ރާއްޖެތެރޭގެ ޝަޚުޞިއްޔަތެއްގެ ފާހަގަކުރެވޭ ކަމެއް ލިޔުންތަކުން ނުފެނެ އެވެ. ވަރަށް ފަހަކަށް އައިސް އެކި ފަރާތްތަކުގެ ލިޔުއްވުމުން ރާއްޖެ ތެރޭގެ މަދު ފަރާތްތަކެއް އެނގެން ހުރެއެވެ. ރާއްޖެތެރޭގެ ޝަޚްޞިއްޔަތްތަކުން ފާހަގަކުރެވޭ ބައެއް ޝަޚުޞިއްޔަތާ ގުޅޭ އާޓިކަލްތައް މިހާރަކަށް އައިސް އެކިއެކި ނޫސް މަޖައްލާ އަދި ވެބްސައިޓްތަކުން މަދުމަދުން ނަމަވެސް ފެނެ އެވެ. އެއީ ހަނދާނާއި ތާރީޚާއި އަދި މަޢުލޫމާތަށްޓަކައި އުފާކުރަންޖެހޭ ކަމެކެވެ.\nހުވަދުއަތޮޅުގައި ވެސް ފާހަގަ ކުރެވޭ ޝަޚުޞިއްޔަތް ތަކެއް އުފެދި ނިމިގެން ގޮސްފައި އެބަވެ އެވެ. ފާހަގަކުރަންޖެހޭ ދަރިފަސްކޮޅެއް ވެސް ދޫކުރައްވާފަ އެވެ. އެގޮތުން އެފަދަ އެއްބޭކަލަކީ، އަޅުގަނޑު ވެސް އެ ރަށަކަށް އުފަންވި މަޑަވެލީގެ މޫސާ އިސްމާޢީލެވެ. މޫސާ މާލިމީގެ އިސްމާޢީލްކަލޭގެ މޫސާ އެވެ. އޭނާގެ މަޝްހޫރުވެފައިވާ ނަމަކީ، މަޑަވެލީ މޫސިޔާ އެވެ.\nދިރިއުޅުއްވުމުގައި މަޑަވެލީ މޫސިޔާ (މޫސާ އިސްމާޢީލް)ގެ ކާބަފައިންނަށް ކުރިމަތިވި، ގޮންޖެހުންތަކާ ބެހޭ ގޮތުން ކުރީއްސުރެ އިވިފައިވާ ބައެއް ވާހަކަތަކުގެ ބިންގަލެއް އޮތުމުން އެ ޒަމާނުގައި ރާއްޖޭގެ ދިރިއުޅުމުގެ ޙާލަތު ވެސް އެ ކަންކަމުން ސިފަވެގެންދެ އެވެ. ހަމައެކަނި ތާރީޚީ ކަމެއްގެގޮތަކުން ނޫނެވެ. އިޖުތިމާޢީ ސިޔާސީ ނިސްބަތުގައި ވެސް ކަންއޮތީ އެހެންނެވެ. ފޭރޭމީހުންގެ ނުބައިކަމުން މުދާކޮޅު ސަލާމަތްކުރުމާއި، ދިރިއުޅުމުގައި ފަސޭހަތައް ހޯދުމަށް މީހަކު ކުރަންޖެހުނު ބުރަ މަސައްކަތުގެ ހުރަހަކަށްވެގެން ދިޔަ ކަންކަން މި ޙާދިސާއިން އެނގެ އެވެ. މިއީ ތާރީޚީ ކަންކަމަށް ލޯބިކުރައްވާ ފަރާތްތަކަށް ބޭނުންތެރި ވާހަކަތަކެއް ކަމުގައި ފަހަރުގައި ވެދާނެ އެވެ.\nގެމެންދޫ، ނުވަތަ ގަލަންދޫ މޫސާ މާލިމީ (މަޑަވެލީ މޫސިޔާގެ ކާފަ) ގެ ޢާއިލާ އަކީ، ފުވައްމުލަކުން ހިޖުރަކުރެއްވި ޢާއިލާއެއްކަމަށް ބުނެވެ އެވެ. ގެމެންދޫއަކީ، ހުވަދުއަތޮޅު އިރުއުތުރު ދުނީގައި ކުރިން އޮތް ނަމަވެސް މިހާރު ނެތް ރަށެކެވެ. މޫސާ މާލިމީމެންގެ ޢާއިލާއަކީ، ކުރިއްސުރެ ދިރިއުޅުއްވުމުގެ ފަސޭހަތަކާއި، ބޭރުގެ ކަނޑުފޭރޭ މީހުންގެ ނުރައްކަލުން މީހުންނާއި، މުދާ ސަލާމަތްކުރެއްވުމަށްޓަކައި ވިއަސް، ހުވަދުއަތޮޅުގެ ބައެއް ރަށްރަށުގައި އަމިއްލަގޮތުން ވަޒަންވެރިވަމުން ގެންދެވި ޢާއިލާ އެކެވެ. އެ ޢާއިލާ އެ ފަހަރަކަށް އުޅޭ ރަށެއް ރޯގާ ބަލިމަޑުކަމެއްގައި ނުވަތަ ކޮންމެވެސް ސަބަބަކާހުރެ، ފަޅުވާން ދިމާވުމުން ނުވަތަ އެ ރަށަކީ ފަޅުރަށަކަށް ވެއްޖެނަމަ، އެ ރަށެއްގައި މީހުން ދިރިއުޅުމަށް ސަރުކާރުގެ ހުއްދައެއް ނޯންނާތީ، އެހެން ރަށެއްގައި މޫސާ މާލިމީމެންގެ ޢާއިލާ ވަޒަންވެރިވަނީ އެވެ. އެންމެ ފަހުން އެ ޢާއިލާ އުޅުނުކަމަށް ބުނެވެނީ، ހުވަދުއަތޮޅު ކެރަމިންތާގަ އެވެ. ނަމަވެސް އޭގެފަހުން މޫސާ މާލިމީ ކެރަމިންތާގައި ހުންނެވީ، އެރަށް ވަރުވާއަށް ލިޔުއްވައިގެންނެވެ. އޭނާގެ ދަރިއެއްކަމަށްވާ އިސްމާޢީލުކަލޭގެ (މަޑަވެލީ މޫސިޔާގެ ބައްޕަ) ދިރިއުޅުއްވީ، މަޑަވެލީގަ އެވެ. މަޑަވެލީ އިސްމާޢީލުކަލޭގެ ނަމުން އޭނާ މަޝްހޫރު ވެފައިވެ އެވެ. މަޑަވެލީގައި ކުރިން ވެސް (ގާތްގަނޑަކަށް މީލާދުގެ އަށާރަވަނަ ގަރުނު ފެށުއިރު) މަދުބަޔަކު އުޅުނުކަމުގައި ވިއަސް، އާބާދީއެއް އެކަށައެޅި ރަނގަޅަށް ފެށިފައިވާކަމަށް ލިޔުންތަކުން ފެންނަނީ 1845މ. ގެ ފަހުން ނެވެ.\nމޫސާ މާލިމީ ކެރަމިންތާ ވަރުވާއަށްލިޔުއްވީ، އެ ރަށުގައި ޢާއިލާއާއެކު އޭނާ ދިރިއުޅުއްވަމުން ގެންދަވަނިކޮށް މުޙައަމަދު ޢިމާދުއްދީން (4 ވަނަ) ގެ ރަސްކަމުގެ ކުރީކޮޅު ގާތްގަނޑަކަށް 1839 މީލާދީގައި ހުވަދުއަތޮޅުގެ ވާރުވެރިންގެ އަމުރަށް މޫސާ މާލިމީ އެ ރަށް ދޫކުރައްވަން އެންގެވުމުން ނެވެ. މިކަމުގެ ޙައްލެއް ހޯއްދެވުމަށް މޫސާ މާލިމީ މާލެދުރުވެ ފަނޑިޔާރު މަނިކުފާނުގެ އަރިހުގައި މިވާހަކަ ދެންނެވި އެވެ. ކެރަމިންތާގައި ރުއްގަސް އިންދަވައި ގޮވާންކޮށް ރަށް ބަލަހައްޓައި އެރަށުގައި ދިރިއުޅެނިކޮށް، އަތޮޅުވެރީން އެ ރަށް އޭނާއާއި ވަކިކުރައްވައި އަދި އޭނާގެ އަތުގައި ހުރި މުދާވެސް އަތުލެއްވިކަމެވެ.\nފަނޑިޔާރު މަނިކުފާނު މިވާހަކަތައް އައްސަވައި މިވާހަކަ ރަދުންނަށް ދަންނަވައި، އަދި އެރަށް މޫސާ މާލިމީއަށް ދެއްވުމުގެ މައްޗަށް މަޝްވަރާ އެރުވިއެވެ. މިކަމާގުޅިގެން ރަދުން އޭނާއަށް ކެރަމިންތާ ދެއްވައި އިހުވެސް އެ ރަށުގައި އުޅުނު ފަދައިން އުޅެންދާން މާލިމީއަށް އެންގެވި އެވެ. މިފަހަރު ރަށް ދެއްވީ ރަށުގެވަރުވާއަށް އަހަރަކު ސާޅީސްކޮއްޓޭ ބޮލި ބޮޑުބަނޑޭރިގެއަށް މާލިމީ ދައްކަވާ ގޮތަށެވެ. މާލިމީ ވެސް މިގޮތާއި ޤަބޫލުވެލެއްވި އެވެ. މޫސާ މާލިމީ ކެރަމިންތާގައި އުޅުއްވީ ކިހާ ދުވަހަކުކަން އޮޅުންފިލާކަށް ނެތެވެ. (ކުރީގެ "ހުވަދުއަތޮޅު" ފޮތް - ޞަފްޙާ 20 ން 22 ށް)\nމޫސާ މާލިމީ ކެރަމިންތާގައި ދުވަސްތަކެއް ވޭތިކުރެއްވީ ތަނާ، އެ ރަށުގެ ބަދަލުގައި ހޯނޑެއްދޫގައި ވަޒަންވެރިވެލެއްވުމަށް ހުވަދުއަތޮޅުގެ ވާރުވެރިޔާ މޫސާ މާލިމީއަށް އެންގެވި އެވެ. ވާރުވެރިޔާ އެ ފިޔަވަޅު އެޅުއްވީ މަދު މީސްކޮޅެއް އެކަނިމާ އެކަނި ވަކިން އެކަހެރިން ފަޅުރަށެއްގައި ވަޒަންވެރިވެގެން އުޅުމަށް ވާރުވެރިންނަށް ފެނިވަޑައިނުގަންނަވާތީ އެވެ. އެ ދުވަސްވަރު ހުވަދުއަތޮޅުގައި ވާރު(އަތޮޅުވެރިކަން) ކުރަނީ، ހޯނޑެއްދޫގަ އެވެ. ވާރުގެ ހަވަރުތިނަދުއަށް ބަދަލުކުރެއްވީ، މޫސާ މާލިމީގެ އިސްމާޢީލްކަލޭގެ މޫސާ އިސްމާޢީލް (މަޑަވެލީ މޫސިޔާ)ގެ މަރިޔަމް މޫސާގެ ޙާޖީ މުޙައްމަދު ކަލޭގެފާނެވެ. އޭނާގެ އަތޮޅުވެރިކަމުގަ އެވެ.\nމޫސާ މާލިމީއަށް ވާރުވެރިޔާ އެންގެވި އެންގެވުމުގެ ބޭނުމަކީ، ފަޅުރަށެއްގާ މާލިމީ ހުންނެވުން ރަނގަޅުނޫން ކަމެވެ. އެހެންކަމަށް ވާތީ ވާރުވެރިޔާގެ މިއަމުރަށް ތަބަޢަވެލައްވައި ފަޅުރަށުން އޭނާގެ ދިރިއުޅުން ބަދަލުކުރެއްވީ މަޑަވެއްޔަށެވެ. މަޑަވެލީގައި މިހާރު ދިރިއުޅޭ ގިނަ މީހުންނަކީ، މޫސާ މާލިމީއާއި މާލިމީ މަޑަވެއްޔަށް ދިރިއުޅުން ބަދަލުކުރެއްވިއިރު އެ ރަށުގައި އޮތް ދޮންނެއިގެ ޢާއިލާއާއި ދެ ޢާއިލާއަށް ނިސްބަތްވާ މީހުންނެވެ. މަޑަވެލީ މޫސިޔާއަކީ، ކުރިން ދެންނެވިހެން މޫސާ މާލިމީގެ މަޑަވެލީ އިސްމާޢީލްކަލޭގެ މޫސިޔާ (މޫސާ އިސްމާޢީލް) އެވެ. އިސްމާޢީލްކަލޭގެ ނަމުގެކުރިއަށް މަޑަވެލި ކިޔައިއުޅެނީ މަޑަވެއްޔަށް އޭނާ އުފަންވުމުންނެވެ. ނަމަވެސް އޭނާގެ ބައްޕައާ މަންމަ އުފަންވީ އެ ރަށަކުނޫނެވެ. މަޑަވެއްޔާ ގުޅޭ މިޙާދިސާ ހިނގާފައިވާކަމަށް ބުނެވެނީ، 1850މ. ވަނަ އަހަރުގަ އެވެ. މިނޫނަސް މޫސާ މާލިމީމެން ހުވަދުއަތޮޅުގެ ރަށްރަށުގައި ދިރިއުޅުއްވުން ގެންދެވިގޮތާ މެދު ދައްކައިއުޅޭ އެ ކަމުގެ މާބޮޑު އިތުބާރެއް ނޯންނަ ވާހަކަތައް ހުރެ އެވެ.\nމޫސާ މާލިމީ މަޑަވެއްޔަށް ދިރިއުޅުއްވުން ބަދަލުކުރެއްވި ދުވަސްވަރު މަޑަވެލީގައި އުޅެނީ (މަހަށްދިއުމުގެ ބޭނުމުގައި) ބަނޑަހަ ޖަހައިގެން ތިބި، ދޮންނެއި ޢާއިލާގެ7ފިރިހެން ކުދީންނެވެ. މަޑަވެލީގައި އެންމެ ފުރަތަމަ (ގާތްގަނޑަކަށް މީލާދީން 1880 ގެ އަހަރު ތަކުގައި) މިސްކިތެއް ބިނާކުރެއްވީ މި7ބެއިންނެވެ. އެ މިސްކިތް ޢިމާރާތްކޮށްފައި ވަނީ، މާލޭ ކަޅުވަކަރު މިސްކިތާއި އެއް ސިފައަކަށް ހަމަ އެ ބޮޑުމިނުގައި ހިރިގަލުންނެވެ. މިހާރުގެ ވަޠަނިއްޔާ އެންޓަނާގެ އިރު ދެކުނުގައި (ނިކަގަހާ ދިމާއިން 10 ވަރަކަށް ފޫޓުހާތަން ހުޅަނގު ދެކުނުގައި) ޢިމާރާތްކޮށްފައިވާ، އެ މިސްކިތް ރޫޅާލީ މީލާދީން 1980މ. ގެ އަހަރު ތަކުގަ އެވެ. މި7ބެއިން ނިޔައުވެ ވަޅުލާފައިވަނީ، އެ މިސްކިތާއި ޖެހިގެން 10 ވަރަކަށް ފޫޓު އުތުރުގަ އެވެ.\nމީލާދީން 1800 ގެ އަހަރުތައް ފެށުނުއިރު މަޑަވެއްޔަކީ، މީހުން ދިރިއުޅޭ ރަށެއްގެގޮތުގައި ސަރުކާރުގެ ދަފުތަރުގައި ރަޖިސްޓްރީ ކޮށްފައިވާ ރަށެއްނޫން ކަމަށް ލަފާކުރެވެނީ، މަޑަވެއްޔަކީ، ފަޅުރަށެއްކަމަށް (މީލާދީން 1840 ވަނަ އަހަރު) ކެޕްޓަން މޮރަސްބީ ލިޔުއްވާފައި ވާތީ އެވެ. މިއީ ހަވަރުތިނަދޫގައި "ލާޓްދަގަނޑު"ގެ ނަމުން މަޝްހޫރުވެފައިވާ ދަގަނޑު ޖެއްސެވި މޮރަސްބީއެވެ. ނަމަވެސް އެ ރަށާ ގުޅުންހުރި އެކިއެކި ކަންކަމަށް ރިޢާޔަތް ކުރާއިރު، މޮރަސްބީ އެ ވިދާޅުވާ ދުވަސްވަރުގައި ވެސް ކޮންމެވެސް ބަޔަކު މަޑަވެލީގައި ދިރިއުޅޭނެ ކަމުގެ ހެކި ލިބެ އެވެ. ނަމަވެސް، ސަރުކާރުގެ އިދާރީ ދަފުތަރުގައި ދަފްތަރު ކުރެވިފައިނުވަނީ ކަމަށް ލަފާކުރެވެ އެވެ.\nއަލްއުސްތާޛު މުހައްމަދު އިބްރާހީމް ލުޠުފީ ލަފާކުރައްވާފައި ވަނީ، މަޑަވެލީގައި ދިރިއުޅެނީ ކާޑެއްދޫ ފަޅުކުރުމަށްފަހު، މަޑަވެއްޔަށް ދިޔަ މީހުން ކަމަށެވެ. ނަމަވެސް ކާޑެއްދުއަށް ނިސްބަތްވާ އެއްވެސް ޢާއިލާއެއް އެ ރަށުގައި ފާހަގަކުރެވިފައި ނުވެއެވެ. މަޑަވެލީގައި ފާހަގަކުރެވޭ ޢާއިލާތައް އެ ރަށަށް ހިޖުރަކޮށްފައި ވަނީ، ކޮނޮންޓާ، ކެރަމިންތާ، ކާށިހުޅުދޫން ކަމަށް ބުނެވެ އެވެ. މި ދެންނެވި ރަށްރަށުން ހިޖުރަކުރި މީހުންގެ ކާފަދަރީން މިހާރު ވެސް އެ ރަށުގައި އެބަ ތިބޫ އެވެ. އެ މީހުންގެ ކުރީގެ ދަރިފަސްކޮޅު އެ ރަށްރަށާ ގުޅިފައިވެ އެވެ.\nސަރުކާރުން މަޑަވެއްޔަށް ވެރިއަކު(ކަތީބަކު) ހަމަޖެއްސެވީ، މީލާދީން 1890 ގެ އަހަރުތަކުގެ ފަހުކޮޅުގައި ކަމަށް ބުނެވެ އެވެ. ބަރުތީލަކުރި ފަތްކޮޅަކުން އެންމެ ފުރަތަމަ ކަތީބުކަމަށް ހަމަޖެއްސެވީ މަޑަވެލީ ދޮންނެއިގެ މުޙައްމަދެވެ. އޭގެފަހުން އޭނާގެ ނަމަކީ، މުޙައްމަދު ކައްތިކަލޭގެ އެވެ. (ބަރުތީލަ ކުރުމަކީ، ފަތްކޮޅުގައި ލާއިން ރަދުން ސިއްކައެއް ޖެއްސެވުމެވެ.) އެއީ ރަދުންނަށް އޭގެ އަގުއަރުވާފައި ގަންނަންޖެހޭ ލިއުމެކެވެ. ޚަޠީބުކަމާއި، އެ ފަތްކޮޅުގެ ކަންތައް ހަމަޖައްސަވައިދެއްވުމަށް އިސްކޮށް ޙަރަކާތްތެރިވެލެއްވީ، ހޯނޑެއްދޫ ބޮޑުކަލޭފާނު ކަމަށް ބޮޑުގޭ އާދަމްފުތު އަޅުގަނޑުގާތު ބުނުއްވި އެވެ. ޢުމުރުން 100 އަހަރަށްވުރެ ގިނަ ދުވަސްވެފައި ވަނިކޮށް 2011 ވަނަ އަހަރު ފެށުނުތަނާ ހެން ނިޔައުވި ހޯނޑެއްދޫ ބޮޑުގޭ އާދަމްފުތަކީ، ބޮޑުކަލޭފާނުގެ ދަރިއެކެވެ. ބޮޑުކަލޭފާނަކީ، ދައުލަތްހިންގެވުމުގައި އިސްކޮށްއުޅުއްވި ބޭފުޅުންނާއި، ވަރަށްގާތް ގުޅުމެއް އޮތް ބޭކަލެކެވެ.\nހުވަދުއަތޮޅުގެ ޗާޓް ކުރެހި ކެޕްޓަން މޮރަސްބީއާއެކު އަތޮޅުތެރޭގައި އުޅުއްވި މާލިމީއަކީ، (ކޮނޑޭ ބޮޑުދޮންމަނިކާގެ ރައްކަލާ) ބޮޑުކަލޭފާނެވެ. އޭނާއަކީ، ވަރަށް މަޝްހޫރު ކަރަވެއްސެކެވެ. އޭނާގެ އެހީތެރިކަން ފާހަގަކުރައްވައި ކަލޭފާނުކަމާއި، އަދި ވަރުވާއެއް ނުނަންގަވައި، ހުވަދުއަތޮޅުގެ ދެ ފަޅުރަށްކަމަށްވާ ކެދެރާއި، ފެނެހުއްޓާ ވެސް ވަނީ އޭނާއަށް ސަރުކާރުން ދެއްވާފައެވެ. އެ ދެ ރަށް އެ ޢާއިލާއިން ވަކިވީ އިބްރާހީމް ނާޞިރުގެ ބޮޑުވަޒީރުކަމުގެ ދުވަސްވަރު ވުޒާރާތައް އުފައްދަވައި އެގްރިކަލްޗަރ މިނިސްޓްރީގެ ދަށަށް ފަޅުރަށްތައް ގެނެސް ވަރުވާއަށް ލިޔާގޮތަށް ހަމަޖެއްސެވުމާއި ގުޅިގެންނެވެ. މި މަޢުލޫމާތު އަޅުގަނޑަށްދެއްވީ މަޑަވެލީ ޒޫރިޔާގޭ ޢަލީ އިބްރާހީމެވެ. ޢަލީ އިބްރާހީމުގެ މަންމައަކީ ގދ.ކަނަންދޫ (މިހާރު ފަޅުރަށެއް) ނެވިގޭ ދަލޭކަ(ޒުލޭޚަ) ގެ މަރިޔަމް އެވެ. މި ޒުލޭޚާ ކަނަންދޫ އިން މަޑަވެއްޔަށް ހިޖްރަކުރީ މީލާދީން 1890 ވަނަ އަހަރު ހާތާނގައި ކަމަށާއި، މަޑަވެލީގެ އޭރުގެ އާބާދީއަކީ، ގާތްގަނޑަކަށް 100 ވަރަކަށް މީހުންކަމަށް ބުނެވެ އެވެ.\nމޫސާ މާލިމީގެ މަޑަވެލީ އިސްމާޢީލްގެ މަޑަވެލީ މޫސާ އިސްމާޢީލް (މަޑަވެލީ މޫސިޔާ) މަޑަވެލި ދޫކޮށްލައްވައި ހަވަރުތިނަދޫގައި ދިރިއުޅުއްވުމެއް ފެއްޓެވީ، މަޑަވެލީގެ އެ ދުވަސްވަރުގެ ވެރިކަމުގެފަރާތުން އިންޞާފާއި ދެފުށްފެންނަ ހަމަހަމަ ގޮތެއްގައި ކަންކަން ކުރައްވަމުން ނުގެންދަވާތީވެ، އެކަން ރަނގަޅުކުރެއްވޭތޯ ކުރެއްވި މަސައްކަތުގެ ނަތީޖާއެއް ފެނިނުލެއްވުމުންނެވެ. އެހެންވެ އެންމެފަހުން އޭނާ ނިންމެވީ، ހަވަރުތިނަދޫއަށް ހިޖުރަ ކުރައްވާށެވެ. ހަވަރުތިނަދޫން މެރަދޫގޭ އާމިނަތު(އާމިނަ) އާއި ކާވެނިކުރައްވައިގެން ބޮޑު ޢާއިލާއެއް އުފެދުނެވެ. ދަރީންގެދަރީންނާއި އެ ދަރީންގެ ދަރީންނާއި އެ މީހުންގެ ދަރިފަސްކޮޅު ވަރަށް ފުޅާކޮށް އެބަ ފެނެ އެވެ.\nމަޑަވެލީ މޫސާ އިސްމާޢީލް ނިޔައުވެ ވަޅުލާފައިވަނީ، ކެރަމިންތާގަ އެވެ. އޭނާގެ ކާފަ މޫސާ މާލިމީ ކެރަމިންތާގައި އުޅުއްވަނިކޮށް މާލިމީއާ ކުރިމަތިކުރުވި ދަތިކަމުގެ ސަބަބުން ކަމަށް ވިއަސް، މޫސާ އިސްމާޢިލްމެންނަށް ރަނގަޅު ދިރިއުޅުމެއް ފަހިވުމުން ކެރަމިންތާ އަލުން ހޯއްދެވި އެވެ. އަދި އެ ރަށަކީ އެ ބޭކަލުންގެ ޢާއިލާއަށް އޮތް ރަށެކެވެ. މޫސާ އިސްމާޢީލް (މަޑަވެލީ މޫސިޔާ)ގެ މަރިޔަމް މޫސާގެ ޙާޖީ މުޙައްމަދު ކަލޭގެފާނު ނިޔައުވުމާ ހަމައަށް ވެސް ކެރަމިންތާ އޮތީ އޭނައަށެވެ.\nހުވަދުއަތޮޅު ތިނަދޫގައި ފާހަގަކުރެވޭ ބޮޑެތި 25 ޢާއިލާގެ ތެރެއިން 15 ޢާއިލާއަކީ، މި ލިޔުމުގައިވާ މޫސާ އިސްމާޢީލް (މަޑަވެލީ މޫސިޔާ)ގެ ދަރީންގެދަރީންނާއި ގުޅިފައިވާ ޢާއިލާތަކެވެ. އޭނާގެ ދަރިފަސްކޮޅެވެ. މޫސިޔާ (މޫސާ އިސްމާޢީލް) އަކީ މަޑަވެލީގެ ބޭކަލަކަށް ވިޔަސް، އެ ރަށް ދޫކުރައްވައި އޭނާ ހަވަރުތިނަދުއަށް ދިރިއުޅުން ބަދަލުކުރެއްވީ މަޑަވެލީގައި އޭރު ހިނގަމުންދިޔަ ވެރިކަމުގެ ތެރެއިން ހަމަހަމަކަމާއި ފައިދާއާއި ބިނާކުރަނިވި ގޮތްތައްކަމަށް އޭނާ ދެކިލައްވާ ގޮތްތައް (މިހާރުގެ ޑިމޮކްރަސީ) ނެތުމުންކަމަށް އޭނާ އެ ދުވަސްވަރު ހާމަކުރައްވަމުން ގެންދެވި އެވެ. އެހެންކަމުން އޭނާ ހަވަރުތިނަދުއަށް ހިޖުރަކުރައްވައި އެ ރަށާއި މެރަދޫއަށް ނިސްބަތްވާ މެރަދޫގޭ އާމިނަތު(އާމިނަ) އާ ކައިވެނިކުރައްވައި އެ ދެ ކަނބަލުންގެ ޒަވާޖީ ޙަޔާތުން ވަރަށްބޮޑު ދަރިކޮޅެއް އުފެދިގެން އައެވެ.\nމޫސާ އިސްމާޢީލް (މަޑަވެލީ މޫސިޔާ)ގެ އުފެދިގެން އައި ދަރިފަސްކޮޅަށް އޭނާގެ ލޭގެ ވާރުތައިން ކޮންމެކަމެއް ވަރިހަމަނުވާ އުޞޫލާއި، ޙައްގުގެ ބަސް އުފުލަންކެރޭ ގޮތްހުރި ހަރުދަނާ ބަޔެއްގެ ގޮތުގައި އުޅެންޖެހޭނޭ އެތައް ދަރީންނެއް މިހާރުވެސް ރާއްޖޭގެ އެކި ދިމާލުން އެބަ ފެނެ އެވެ. ނަމަވެސް އޭނާގެ ޙަޔާތުގައި އޭނާގެ މަތިވެރިމަޤްޞަދު ޙާޞިލްވީ ކިހާވަރަކަށް ކަން ދަންނަވަން ނޭނގުނަސް، އޭނާގެ މަތިވެރި މަޤްޞަދު ޙާޞިލް ކުރެއްވުމުގައި އޭނާގެ ލެއިން ވާރުތަވެ އުފެދުނު ބޮޑު ދަރިފަސްކޮޅުން އެ މުޤައްދަސް ވާޖިބު އަދާކުރެއްވުމުގައި ދެމިތިއްބެވުމަށް ވަރަށްބޮޑު އިސްކަމެއް ދެއްވަންޖެހޭނޭ ކަމަށް ޤަބޫލުކުރެވެ އެވެ. އޭނާގެ ދަރިފަސްކޮޅަކީ، އެ ޝަޚުޞިއްޔަތަކަށްޓަކައި އުފާކުރުން ޙައްޤު ބަޔެކެވެ. ރައްޔިތުންނަށް ޚިދުމަތްކުރުމުގެ ދާއިރާއިން އެ ދަރިފަސްކޮޅުގެ އެތައް މޫނުތަކެއް ނުފެންނައިރެއް، އޭނާ ނިޔައުވިފަހުން އަދާހަމައަށް ވެސް ނުދެ އެވެ.\nއިސްލާމީ ޢިލްމްވެރީންނާއި، ސަރުކާރުގެ މިނިސްޓަރުންނާ، ސްޓޭޓް މިނިސްޓަރުންނާ، އަތޮޅުވެރީންނާއި، ކައުންސިލަރުންނާއި، ގާޟީންނާއި، ނައިބުންނާއި، ކަތީބުންނާއި، މުދިމުންނާއި، ފައިސާވެރިންނާ، ޑޮކްޓަރުންނާއި، ޞިއްޙީ ޚިދުމަތްތެރިންނާ، ޤާނޫނީ ވަކީލުންނާއި، އިންޖިނޭރުންނާއި، ޕައިލެޓުންނާއި، ޕާލަމެންޓް މެމްބަރުންނާއި، ސަރުކާރުގެ ތަފާތު އިސް މަގާމްތައް އަދާކުރެއްވި ފަރާތްތަކާއި، ކަނބުރުވެރިންނާ، ތިލޭރުންނާ، ވަޑީންނާ، މާލިމީންނާ، ކެޔޮޅުންނާ، ދިވެހި ބޭސްވެރިންނާ، ފަންޑިތަވެރިންނާ، ނަކަތްތެރިންނާ، އެކިއެކި ފަންނީ ތަފާތު ހުނަރުވެރީން އެ ދަރިފަސްކޮޅުން އުފެދި ފެނިފައިވެ އެވެ.\nއިންޞާފާއި ހަމަހަމަކަން ގާއިމު ކުރެއްވުމަށް މަޑަވެލީގެ ވެރިން މަސައްކަތްކުރައްވާތީ ފެނިނުލެއްވުމުން އެ ރަށް ދޫކޮށްލެއްވި މަޑަވެލީ މޫސާ އިސްމާޢީލް (މަޑަވެލީ މޫސިޔާ) އަށް މަތިވެރިﷲ ގެ ޢަދުލުވެރިކަމާއި އިންޞާފުވެރިކަން ހާދަ ބޮޑެވެ. އޭނާ އެދޭފަދަ އިންޞާފާއި ހަމަހަމަކަން ހޯދޭނޭ ގާބިލްކަމާއި، ފަންވަރާއި، ހުނަރާއި، ކެރުމާއި، ތަނަވަސްކަން ވެސް އޭނާއަށް ދެއްވީ އެވެ. އޭނާގެ ލެއަށް އޭނާގެ ޢާއިލާއަށް ދެއްވީ އެވެ. އެކަން ކުރުމާއި ނުކުރުމުގެ ފުރިހަމަ އިޚްތިޔާރު އެބަމީހުންގެ އަތްމަތީގައި އޮތުމާއެކު އެވެ. މިއީ މީސްތަކުން ލިބިގަންނަން ޖެހޭ ބޮޑު ޢިބްރަތެކެވެ.\nހަވަރުތިނަދޫ ޢާއިލާތަކުގެ ވަނަވަރުފޮތް ޗާޕްކުރެވި ބެލޭނޭގޮތެއް ވުމުން، މަޑަވެލީ މޫސިޔާގެ ދަރިފަސްކޮޅާ ބެހޭ މަޢުލޫމާތު އެ ފޮތުން އެނގެން ހުންނާނެ އެވެ. އޭގެކުރިން ވެސް އެއީ ކޮން ދަރިކޮޅެއްތޯއާއި، ކޮން ބައެއްތޯ ބަލަން ބޭނުންވާ ފަރާތަކަށް އެ ކަން ކުރެވުމަކީ ދަތިކަމެއް އޮތް ކަމެއްނޫނެވެ. އަދި މަޑަވެލީ މޫސާ އިސްމާޢީލް (މަޑަވެލީ މޫސިޔާ)އަކީ ވެސް އެހާ ކުރީގެ ބޭކަލެއްނޫނެވެ. އޭނާގެ ދަރީންނަށް ކާފަ މާމަ ކިޔުއްވާ ފަރާތްތައް ދުނިޔޭގައި އެބަ އުޅުއްވަ އެވެ.\n07 އޯގަސްޓް 2011މ.


ބަނޑު ދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން.... އަރާމުގޮތަކަށް އޮށޯވެ އޮންނަން ދަތިވުން | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު ބަނޑު ދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން.... އަރާމުގޮތަކަށް އޮށޯވެ އޮންނަން ދަތިވުން\nއެނދުގައި އަރާމުގޮތަކަށް ހަމަޖެހިލައިގެން އޮށޯވެ އޮތުމަކީ ބަލިވެއިނުމަށްފަހު ދިމާވާ އެންމެ ބޮޑު އެއްއުދަގުލެވެ. ހާއްސަކޮށް ބަންޑުން ނުވަތަ އުއްޑުން ނިދަން އާދަވެފައިވާ މީހަކުނަމައެވެ. މިދެގޮތަކީވެސް މާބަނޑު ދުވަސްވަރު ނިދުމުގައި މައްސަލަތަކެއް ކުރިމަތި ކުރުވާ ގޮތްތަކެކެވެ.\nބަލިވެއިންނަތާ ކުރީކޮޅުގައި ބަނޑުން އޮވެނިދާއިރު ބޮޑުވަމުންދާ އުރަމައްޗާއި ބަނޑުގެ ސަބަބުން ދަތިވާނެއެވެ. ފަހަރުގައި ކުރީކޮޅު ބަނޑުގެ ސަބަބުން ބަންޑުން ނިދަން މާބޮޑު ދަތިތަކަކާއި ކުރިމަތި ނުވެދާނެއެވެ. ނަމަވެސް މިދުވަސްވަރަކީ އުރަމަތި އާދަޔާ ޚިލާފަށް ބޮޑުވަމުން ދާ ދުވަސްވަރެކެވެ. ވުމާއެކު ނިދާއިރު ނޫނަސް އުރަމައްޗަށް ތަދުވުމަކީ ވަރަށްގިނަ މާބަނޑު މީހުންނަށް ކުރިމަތިވާ ކަމެކެވެ. އެހެންކަމުން ބަންޑުން ނިދާނަމަ މިކަމުގެ އުދަގޫ ވަކިން ބޮޑަށް އިތުރުވާނެއެވެ.\nއުއްޑުންއޮވެ ނިދާނަމަ ދިމާވާއެންމެ ބޮޑުމައްސަލައަކީ ރަހިމާއި ރަހިމުގައިވާ ދަރިފުޅުގެ ބަރަށް ހިމަގޮހޮރާއި ހިތައްލޭގެންގޮސްދޭ މައިލޭހޮޅި ފިތޭގޮތްވުމެވެ. ހަމައެއާއިއެކު އުއްޑުން ނިދާނަމަ ބުރިކަށީގައިރިއްސުމާއި، ފުރަގަސްފަރާތުބަލި ޖެހުން ނުވަތަ ފުރަގަސްފަރާތުން ލޭފެއިބުމާއި، ކާއެއްޗެތި ރަނގަޅަށް ހަޖަމްނުވުމާއި، ނޭވާލާން އުދަގޫވުމާއި ހިތުގެހިގުމަށް ބަދަލުއައުމުގެ ފުރުޞަތު އިތުރުވެގެން ދެއެވެ. އަދި ބަނޑަށް4މަސްވުމަށްފަހު އުއްޑުން ނިދާނަމަ ލޭގެ ޕުރެޝަރަށްވެސް ބަދަލުއައުމަކީ ވަރަށް ގާތް ކަމެކެވެ. ބައެއްމީހުންގެ ލޭގެ ޕުރެޝަރ ދައްވެ މޫނުމައްޗަށް އަދިރިއަޅާގޮތްވާއިރު ބައެއްމީހުންގެ ލޭގެ ޕުރެޝަރ މައްޗަށްވެސް ދެއެވެ.\nބަލިވެއިންނަތާ ކުރީކޮޅު ވީވަރަކުން ވާތްފަރާތަށްއޮވެ ނިދާށެވެ. އަދި މިގޮތަށް އާދަކުރެވޭތޯބަލާށެވެ. ދަރިފުޅަށް އެންމެފުރިހަމައަށް ލެޔާއި ކާނާ ލިބެނީ މައިމީހާ މިގޮތަށްއޮވެ ނިދުމުންނެވެ. ހަމައެގޮތަށް މިއީ މައިމީހާއަށްވެސް ނިދުމުގައި ވަރަށް ފައިދާ ހުރިގޮތެކެވެ. އެއީ މިގޮތަށްއޮވެ ނިދުމުން ގުރުދާ ނުވަތަ ކިޑުނީ އަށްވެސް ކުރާ ފައިދާ ބޮޑުވާނެއެވެ. އެއީ ގުރުދާއަށް ގިނަ ލޭގެންގޮސްދިނުމުން ލޭގައިހުންނަ ބޭކާރު މާއްދާތަށް ސާފުކޮށް ކުޑަކަމުދާ އެއްޗެތީގެ ތެރެއަށް ފޮނުވައިދޭނެއެވެ. އަދި ހަށިގަނޑުގައި އިތުރުވާ ދިޔާއެއްޗެތިވެސް ސާފުކޮށްދޭނެއެވެ. ވުމާއެކު އަތްފައި ދުޅަވުން ކުޑަކޮށްދޭނެއެވެ.\nކަނާތްފަރާތައްއޮވެ ނިދުމަކީވެސް ގެއްލުންހުރި ކަމެއްނޫނެވެ. ވުމާއެކު ވާތްފަރާތައްއޮވެ ވާޅުވެއްޖެނަމަ ނުވަތަ އުދަގޫވެއްޖެނަމަ ކަނާތްފަރާތަށް އޮވެނިދުމަކީ މައްސަލައެއްނޫނެވެ.\nތިރީގައިއެވަނީ އަރިޔަކަށް އޮވެނިދުމުގައި އެހީއެއްގެ ގޮތުން ބޭނުންކުރެވިދާނެ ބައެއްވައްތަރުގެ ބާލީހުގެ ނަމުނާއެވެ.


ބިމާބެހޭ ޤާނޫނުތަކަށް ގެނެވޭ އިޞްލާޙުތަކާއެކު ދިވެހި ދައުލަތުގެ މުއްސަނދިކަން އެތައް ގުނައަކުން އިތުރުވެގެންދާނެ ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\nބިމާބެހޭ ޤާނޫނުތަކަށް ގެނެވޭ އިޞްލާޙުތަކާއެކު ދިވެހި ދައުލަތުގެ މުއްސަނދިކަން އެތައް ގުނައަކުން އިތުރުވެގެންދާނެ ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nރާއްޖޭގެ ބިމާބެހޭ ޤާނޫނުތަކަށް ގެންނެވުމަށް ސަރުކާރުން ހުށަހެޅުއްވުމަށް ހަމަޖައްސަވާފައިވާ އިޞްލާޙުތަކާއެކު، ދިވެހި ދައުލަތުގެ މުއްސަނދިކަން އެތައް ގުނައަކުން އިތުރުވެގެންދާނެ ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ، އެމަނިކުފާނު އިއްޔެ ދެއްވި ހަފްތާގެ ރޭޑިއޯ ޚިޠާބުގައި، ބިމާބެހޭ މުޢާމަލާތްތައް ރާއްޖޭގައި ހިންގަމުންދާގޮތް ބަދަލުކުރެއްވުމަށް ސަރުކާރުން ހުށަހެޅުއްވުމަށް ހަމަޖައްސަވާފައިވާ އިޞްލާޙުތަކުގެ މައްޗަށް ބައްލަވާލައްވައި ވާހަކަފުޅު ދައްކަވަމުންނެވެ.\nރައީސުލްޖުމްހޫރިއްޔާގެ ވާހަކަފުޅުގައި، ބިމާއި އަދި ބިމާ ގުޅިފައިވާ މުދަލާ ގުޅޭގޮތުން ގެންނަންޖެހޭ ޤާނޫނީ އިޞްލާޙުތައް ސަރުކާރުން ފާހަގަކުރައްވައި، މިމަހުގެ ތެރޭގައި، މި އިޞްލާޙުތަކުގެ ބިލްތައް، މަޖިލީހަށް ހުށަހެޅުމަށް ހަމަޖައްސަވާފައިވާކަން ރައީސުލްޖުމްހޫރިއްޔާ ހާމަކުރެއްވިއެވެ. މިއިޞްލާޙުތަކުގެ ތެރޭގައި، ބިންބިމާބެހޭ ޤާނޫނަށް ގެނެވޭ އިޞްލާޙާއި، އެއްމެދު މުދަލާބެހޭ ބިލަކާއި އަދި ރަހުނު ނުވަތަ މޯގޭޖާބެހޭ ބިލެއް ހިމެނޭ ކަމުގައި އެމަނިކުފާނު ވިދާޅުވިއެވެ.\nބިމާބެހޭ މުޢާމަލާތައް ކުރެވޭގޮތަށް ގެންނެވުމަށް ސަރުކާރުން މިހުށަހަޅުއްވާ ބަދަލުތަކާ ބެހޭގޮތުން ރައީސުލްޖުމްހޫރިއްޔާ އިއްޔެ ދެއްވި ރޭޑިޔޯ ޚިޠާބުގައި ދެއްކެވި ވާހަކަފުޅުގައި، ބިންބިމަކީ އެއީ ހިފެހެއްޓިފައިވާ މުދަލެއްގެ ގޮތުގައި އޮތުމުން، ނުލިބިދާ ފައިދާއާއި އަދި އިތުރަށް ލިބޭ ގެއްލުން ރާއްޖެއިން ފެންނަމުންދާ ކަމުގައި ވިދާޅުވިއެވެ. އަދި އެއްވެސް މުދަލެއް ހިފަހަށްޓައިފިނަމަ، އެ މުދަލެއް ތާށިވާނެކަމީ ރަނގަޅަށް އެނގޭންއޮތް ޙަޤީޤަތެއްކަން ރައީސުލްޖުމްހޫރިއްޔާ ފާހަގަކުރެއްވިއެވެ. އަދި ރާއްޖޭގެ ރަށްރަށުގެ ތަރައްޤީ އެތައް ތަނަކުން މަޑުޖެހިފައި މިވަނީ، ބިމުގެ ތާށިކަން ބޮޑުވެފައި ހުރި މިންވަރާއި، ބިމުގެ ވިޔަފާރީގެ މުޢާމަލާތްތައް ހިންގުމަށް މެދުވެރިވާ ހުރަސްތަކުގެ ސަބަބުން ކަމުގައި އެމަނިކުފާނު ވިދާޅުވިއެވެ. އެހެންކަމުން، ރާއްޖޭގެ ރައްޔިތުންނަށް ލިބެވޭ އާމްދަނީއިން ބޯހިޔާވަހިކަމެއް ހޯދުމަށް އިސްނަގައި އުޅެވޭނެ އެންމެ ފަސޭހަ އެއްމަގަކީ، ޤައުމުގެ މާލިއްޔަތަށާއި، އިޤްތިޞާދާއި، ފުއްދުންތެރިކަމުގެ ތެރެއަށް، ބިމުގެ އަގު ގެންނެވުން ކަމުގައި އެމަނިކުފާނު ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ސަރުކާރުގެ އަމާޒަކީ، ބަންޑާރަ ބިން ރައްޔިތުންނަށް ބަދަލުކުރައްވައި، ބިމަކީ ދިވެހި ކޮންމެ ރައްޔިތަކަށް މިލްކު ކުރެވޭނެ އަދި އެއީ އެމުދަލުން މުޢާމަލާތްކޮށްގެން، މުއްސަނދިކަން އިތުރުކުރެވޭނެ ވަސީލަތެއްގެ ގޮތުގައި ބޭނުންކުރުމުގެ ފުރްޞަތު ހުޅުވައިލެއްވުން ކަމުގައި ވިދާޅުވިއެވެ.\nމީގެއިތުރުން، އެއް ޢިމާރާތެއްގައި ހުންނަ އެކި ފްލެޓް ނުވަތަ އެކި ބޯހިޔާވަހި، ތަފާތު މީހުންގެ މުދަލުގެ ގޮތުގައި މިލްކު ކުރެވޭނެ އުޞޫލުތަކެއް، އެއްމެދު ޢިމާރާތާބެހޭ ޤާނޫނުން ކަނޑައެޅިގެންދާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. ބިމުގައި އަޅާފައި ހުންނަ ޢިމާރާތުގެ ބައިބައި، ވަކިން މީހުންނަށް މިލްކު ކުރެވޭނެ ގޮތެއް މެދުވެރިކުރެއްވުން ސަރުކާރަށް މުހިންމުވަނީ، ދިގުމުއްދަތަކަށް ބަހާލައިގެން ފައިސާ ދައްކައި ޚަލާޞްކުރާ އުޞޫލުން ބޯހިޔާވަހިކަން ފޯރުކޮށްދެއްވުމުގެ ނިޒާމް ފަހިކުރުމަށްޓަކައި ކަމުގައި އެމަނިކުފާނު ވިދާޅުވިއެވެ. އަދި ސަރުކާރުން ރައްޔިތުންގެ މަޖިލީހަށް ހުށަހެޅުއްވުމަށް ހަމަޖައްސަވާފައިވާ ރަހުނާބެހޭ ބިލަށް އިޝާރާތް ކުރައްވައި، ރަހުނު އެކުލެވިގެންވަނީ ބިމުގައި އެކަނި ކަމަށް ބެލެވިގެން، ވިޔަފާރީގެ މުޢާމަލާތް ހިންގޭ ގޮތަށް އޮތުން އެއީ މިއަދުގެ ރާއްޖޭގައި އެއްގޮތަކަށްވެސް ދެކޮޅުޖެހޭ ކަމެއް ނޫންކަންވެސް އެމަނިކުފާނު ފާހަގަކުރެއްވިއެވެ.\nރައީސުލްޖުމްހޫރިއްޔާ އިއްޔެ ދެއްވި ރޭޑިޔޯ ޚިޠާބުގައި، ސްކޫލްތަކުގެ އަހަރު މެދުތެރޭ ޗުއްޓީ ނިމި، އަންނަ އާދީއްތަ ދުވަހު ފެށޭކަން ފާހަގަކުރައްވައި، ކުރިއަށް އޮތް ފިލާވަޅުތަކާމެދު އިތުރު ސަމާލުކަންދީ، ފަރުވާތެރިކަން ބެހެއްޓުމަށާއި، ދެން އޮންނަ އިމްތިޙާނުގައި ރަނގަޅު ކާމިޔާބެއް ހޯދުމަށް ހުރިހާ ކިޔަވާ ކުދިންވެސް ޢަޒުމް ކަނޑައެޅުމަށް އެމަނިކުފާނު ހަނދާން ކޮށްދެއްވިއެވެ. އަދި ކިޔަވާ ކުދިންނަށް ހިތްވަރު ދެއްވުމުގައި މައިންބަފައިންނާއި، ބެލެނިވެރިންނާއި، ޓީޗަރުން ކުރައްވަމުން ގެންދަވާ މިންނެތް ބުރަ މަސައްކަތްޕުޅަށް، އެމަނިކުފާނު ޝުކުރު އަދާކުރެއްވިއެވެ. އެމަނިކުފާނުގެ ވާހަކަފުޅުގައި، އެހުރިހާ ބޭފުޅުންވެސް ކުރައްވާ މަސައްކަތްޕުޅުތައް ގުޅިފައި ހުރީ، މިރާއްޖޭގެ ކުރިއެރުމާއި ތަރައްޤީއާ ކަމުގައި ވިދާޅުވިއެވެ.


BML in aa Chief Risk Officer aai Director of Islamic Banking ge magaamah beyfulhun aiyyan kohffi - One Online\nބީއެމްއެލްގެ އާ ޗީފް ރިސްކް އޮފިސަރ ގެ މަގާމަށް އައްޔަން ކުރެއްވި މރ. ގެރީ ލޯޓަން (ވ) އަދި އިސްލާމިކް ބޭންކިން ޑައިރެކްޓަރުގެ މަގާމަށް އައްޔަންކުރެވުނު މިސް ސުރީ ހާނިމް މުހައްމަދު (ކ) --- ފޮޓޯ: ބޭން އޮފް މޯލްޑިވްސް\nބީއެމްއެލުން އާ ޗީފް ރިސްކް އޮފިސަރާއި ޑައިރެކްޓާ އޮފް އިސްލާމިކް ބޭންކިންގެ މަގާމަށް ބޭފުޅުން އައްޔަންކޮށްފި\nބޭންކް އޮފް މޯލްޑިވްސް (ބީއެމްއެލް)ގެ އާ ޗީފް ރިސްކް އޮފިސަރުގެ މަގާމަށް މރ. ގެރީ ލޯޓަން އަދި އިސްލާމިކް ބޭންކިން ޑައިރެކްޓަރުގެ މަގާމަށް މިސް ސުރީ ހާނިމް މުހައްމަދު ހަމަޖައްސައިފިއެވެ.\nމިދެމަގާމަށް ބޭފުޅުން ހަމަޖައްސައި ބީއެމްއެލުން މިއަދު ނެރުނު ބަޔާނުގައި ސީއީއޯ އަދި މެނޭޖިން ޑައިރެކްޓަރު ޓިމް ސޯޔަރ ވިދާޅުވެފައިވަނީ ހަރުދަނާކޮށް ރިސްކް ބެލެހެއްޓުމަށް ބޭންކުން އިސްކަންދޭ ކަމަށެވެ.\n"މިވޭތުވެދިޔަ އަހަރުތަކުގައި ބައިނަލްއަގުވާމީ އުސޫލުތަކާ އެއްގޮތަށް ރިސްކް ބެލެހެއްޓުމަށް މުހިންމު ފިޔަވަޅުތަކެއް މިވަނީ އެޅިފައި. އަދި ގެރީ ފަދަ ތަޖުރިބާކާރު ބޭފުޅަކާއެކު އަޅުގަނޑުމެންގެ ރިސްކް ބެލެހެއްޓުން އިތުރަށް ހަރުދަނާކުރެވިގެންދާނެ." ޓިމް ވިދާޅުވިއެވެ.\nޓިމް އިތުރަށް ވިދާޅުވީ މިއަހަރުގެ ތެރޭގައި އިސްލާމިކް ބޭންކިން އިތުރަށް ފުޅާކުރުމަކީ ބޭންކުގެ އަމާޒެއް ކަމަށެވެ.\n"އަޅުގަނޑުގެ އުއްމީދަކީ ކުރިއަރަމުން އަންނަ އިސްލާމިކް ބޭންކިން ހިދުމަތް އިތުރު ހަރުފަތަކަށް ސުރީގެ ބައިނަލްއަގުވާމީ ތަޖުރިބާއާ އެކު ދިޔުން." ޓިމް ވިދާޅުވިއެވެ.\nބޭންކާ ގުޅިވަޑައިގަތުމުގެ ކުރިން ގެރީ ހުންނެވީ އިންވެސްޓެކް ބޭންކް ލަންޑަން ގެ ޗީފް ކްރެޑިޓް އޮފިސަރުގެ މަގާމުގައެވެ. ގެރީ އަކީ ބޭންކިން އަދި ރިސްކް މެނޭޖްމަންޓްގެ ދާއިރާއިން 20 އަހަރަށްވުރެ ގިނަ ދުވަހުގެ ތަޖުރިބާ ލިބިވަޑައިގެންފައިވާ ބޭފުޅެއް ކަމަށާއި އޭނާ ވަނީ ޔޫކޭ އަދި ސައުތު އެފްރިކާގެ އިންވެސްޓެކް ބޭންކުގެ އިސް މަގާމްތަކެއްވެސް ފުރުއްވާފައި ކަމަށް ބީއެމްއެލުން ބުނެ އެވެ.\nސުރީ އަކީ އިސްލާމިކް ބޭންކިންގެ ދާއިރާގައި އިސް މަގާމުތަކެއް ފުރުއްވައި 19 އަހަރުގެ ތަޖުރިބާ ހޯއްދަވާފައިވާ ބޭފުޅެއް ކަމަށާއި އޭނާ ވަނީ ތަވާފުޤް ކޮންސަލްޓަންސީ އެސްޑީއެން ބީއެޗްޑީގައި ކޮންސަލްޓެންޓެއްގެ ގޮތުން މަސައްކަތްކުރައްވާފައި ކަމަށް ބީއެމްއެލުން ބުނެ އެވެ. ސުރީ ވަނީ އެސޯސިއޭޝަން އޮފް އިސްލާމިކް އެންޑް ފައިނޭންޝަލް އިންސްޓިޓިއުޝަންސް މެލޭޝިއާ ގެ ޗީފް އެގްޒެކްޓިވް އޮފިސަރު ކަމާއި އެގްޒެކްޓިވް ޑިރެކްޓަރު ގެ މަގާމުވެސް ފުރުއްވާފައި ކަމަށް ބީއެލްއެލުން ބުނެ އެވެ.


SunOnline: Coalition hadhan Nasheed kuri aadheys kobaithoa?: Qasim\nއަހުމަދު ޖައިޝަން 22 Jan 2020, 01:32\nޖުމްހޫރީ ޕާޓީން ބޭއްވި ޖަލްސާއެއްގައި ގާސިމް އިބްރާހީމް ވާހަކަފުޅުދައްކަވަނީ -- ސަން ފޮޓޯ/ އަހުމަދު އަވްޝަން އިލްޔާސް\nއާ ދައުލަތެއް ހެދުމަށް ކޯލިޝަނެއް އުފެއްދުމަށްޓަކައި ކުރީގެ ރައީސް އަދި މިހާރުގެ މަޖިލީހުގެ ރައީސް މުހައްމަދު ނަޝީދު، ކުރެއްވި އާދޭސް މަތީން ހަދުމަ ނެތް ކަމާ މެދު ޖުމްހޫރީ ޕާޓީގެ ރައީސް ގާސިމް އިބްރާހީމް ސުވާލު އުފައްދަވައިފި އެވެ.\nޖުމްހޫރީ ޕާޓީއަށް އަލަށް ގުޅުނު މެމްބަރުންގެ ފޯމު ހަވާލުކުރުމަށް މިރޭ ބޭއްވި ރަސްމިއްޔާތުގައި ވާހަކަފުޅުދައްކަވަމުން ގާސިމް ވިދާޅުވީ ކޯލިޝަނެއް އުފެއްދުމަށްޓަކައި ރައީސް ނަޝީދު ޖެއްސެވި ސަލާމް މިހާރު ހަނދުމަފުޅު ނެތް ކަމަށެވެ.\n"ސަރުކާރެއް ލިބިވަޑައިގަތީ ކިހިނެތްކަން އެމަނިކުފާނު ހަނދުމަފުޅު ނެތީތޯ؟،" ގާސިމް ވިދާޅުވިއެވެ.\nރައީސް ނަޝީދަށް ފާޑު ވިދާޅުވާ ވާހަކަފުޅު ދައްކަވަމުން ގާސިމް ސުވާލުކުރައްވާފައިވަނީ މަޖިލީހުގެ ރައީސްގެ މަގާމަކީ އެމްޑީޕީގެ މެމްބަރުންނަށް ބަހާލުމަށް ދެއްވި މަގާމެއް ކަމާ ގުޅޭގޮތުންނެވެ.\n"މަނިކުފާނު ހީކުރައްވަނީތޯ ހަތަރު ލައްކައަށްވުރެ ގިނަ މީހުންގެ ހައްގުތައް ހަމައެކަނި ތި ޕާޓީގެ ތިބި 40،000 އެއްހާ މީހުންނަށް ބަހާލަން ދީފައިފައި ހުރި އެއްޗެއްތޯއޭ ތި ހީޕުޅުކުރައްވަނީ. ބަލަ މޮޔަފުޅުވީ ކޮން އިރަކުތޯ؟ ކޮބާތޯ އިންސާފު،" ގާސިމް ވިދާޅުވިއެވެ.\nގާސިމްގެ ވާހަކަފުޅުގައި ވަނީ ރައީސް ނަޝީދު، އާންމު ރައްޔިތުން ނިކަމެތިވާ ގޮތަށް ވާހަކަ ދައްކަވާ ކަމަށް އިޝާރާތް ކުރައްވާފައިވެއެވެ.\n"ކޮބައިތޯ އިންސާފު؟ ކޮބައިތޯ ޤާނޫނީ އިން؟ ޤާނޫނީ މިން؟ ހައްބަ މުކައްބަ ނެތީ ކީއްވެތޯ؟" އޭނާ ވިދާޅުވިއެވެ.


Dr. ziyaadhuge shareeai maadhamaa fashanee – Iru\nޑރ. ޒިޔާދުގެ ޝަރީއަތް މާދަމާ ފަށަނީ\nޒިކުރާ މިސްކިތް އިމާރާތް ކުރުމުގެ މަސައްކަތް ހަވާލު ކުރުމުގައި ކޮރަޕްޝަންގެ އަމަލެއް ހިމެނޭ ކަމަށް ތުހުމަތުކޮށް ކުރީގެ އިސްލާމިކް މިނިސްޓަރު ޑރ. އަހުމަދު ޒިޔާދު ބާގިރުގެ މައްޗަށް ދައުވާކޮށް ކްރިމިނަލް ކޯޓަށް ފޮނުވާފައިވާ މައްސަލައިގެ ޝަރީއަތް މާދަމާ ފެށުމަށް ނިންމައިފި އެވެ.\nޒިޔާދު އިސްލާމިކް މިނިސްޓަރުގެ މަގާމުގައި ހުންނެވިއިރު، ޒިކުރާ މިސްކިތް ހުރި ބިމުގައި 10 ބުރީގެ އިމާރާތެއް އެޅުމަށް އެސްޖޭ ކޮންސްޓްރަކްޝަން ކުންފުނިން ހުށަހެޅި ޕްރޮޕޯސަލާ ހިލާފަށް އެއްބަސްވުން ގާއިމުކޮށް، ދައުލަތަށް ގެއްލުންވާ ގޮތަށް އެ ކުންފުންޏަށް އެކުއިޓީގެ ގޮތުގައި 30 މިލިއަން ރުފިޔާ ދައްކާފައިވާ ކަމަށް ބުނެ ގާނޫނުލް އުގޫބާތުގެ ދަށުން ރަސްމީ ހައިސިއްޔަތު ނަހަމަ ގޮތުގައި ބޭނުންކުރުމުގެ ދައުވާކޮށް ވަނީ އުފުލާފައެވެ.\nމި މައްސަލައިގެ ޝަރީއަތް ފެށުމަށް ތާވަލްކޮށްފައިވަނީ މާދަމާ މެންދުރު ފަހު ތިނެއް ޖަހާއިރުއެވެ.\nއެ ކުށް ސާބިތުވެއްޖެނަމަ، ޑރ. ޒިޔާދަށް އެއް އަހަރާއި ހަ މަހުގެ ޖަލު ހުކުމެއް އަންނާނެ އެވެ.\nޒިޔާދުގެ އިތުރުން، ޒިކުރާ މިސްކިތް އިމާރާތްކުރުމުގެ މަސައްކަތް ކޮށްދޭނެ ފަރާތެއް ހޯދުމަށް އިސްލާމިކް މިނިސްޓްރީން ޕްރޮޕޯސަލްތައް ހޯދިއިރު އެ މިނިސްޓްރީގެ އެންޑޯމަންޓް ސެކްޝަންގެ ވެރިއެއްގެ ހައިސިއްޔަތުން އިބްރާހީމް އަބްދުﷲ ސައީދުގެ މައްޗަށްވެސް ރަސްމީ ހައިސިއްޔަތު ނަހަމަ ގޮތުގައި ބޭނުންކުރުމުގެ ދައުވާ ވަނީ ކޮށްފަ އެވެ.\nޒިޔާދުގެ ޝަރީއަތް ފެށުމަށް ނިންމާފައިވާއިރު ޒިކުރާ މިސްކިތް އިމާރާތް ކުރުމުގެ މަސައްކަތް ހަވާލުކުރީ ގާނޫނާއި ހިލާފަށް ކަމަށް ބުނެ އިސްލާމިކް މިނިސްޓްރީން އެ އެއްބަސްވުން އުވާލީ ރަނގަޅު މައުލޫމާތުތަކެއްގެ މައްޗަށް ބިނާ ކޮށްގެން ނޫން ކަމަށް ހާމަވެ، އެ މައްސަލަ އެހެން ގޮތަކަށް ވަނީ އެނބުރިފައެވެ.\nބޯޑަރު ހުޅުވާލި ފަހުން ރާއްޖެ އައި ފަތުރުވެރިންގެ އަދަދު 27000 އިން މައްޗަށް\nއެ ލަފާގައި ބުނެފައިވަނީ ޒިކުރާ މިސްކިތުގެ މަސައްކަތް އެސްޖޭއާ ހަވާލު ކުރުމުގައި ގޯހެއް ނެތް ކަމަށެވެ.


ޓޮޕޮގްރެފިކް ސަރވޭ ހެދުމާއި ބޯހޯލް ތޮރުފުމާއި، އީ.އައި.އޭ ހަދައިދޭނެ ފަރާތެއް ހޯދުން\n(IUL) PSM-FP/ PSM/2020/33\nއައިއެސްޑީބީޓީ ޕްރޮޖެކްޓްގެ ޚިދުމަތް ރާއްޖެތެރޭގެ ރަށްތަކަށް ފޯރުކޮށްދިނުމުގެ ގޮތުން ޅ.ހިންނަވަރު، ށ.މާއުނގޫދޫ، ކ.ގުޅީ އިން ޕީއެސްއެމްއަށް ލިބިފައިވާ ބިމުގައި ޓޮޕޮގްރެފިކް ސަރވޭ ހެދުމާއި ބޯހޯލް ތޮރުފުމާއި، އީ.އައި.އޭ ހަދައިދޭނެ ފަރާތެއް ހޯދަން ބޭނުންވެއެވެ.\nވީމާ، މިކުންފުނިން ދޭ މަޢުލޫމާތާ އެއްގޮތަށް، މިމަސައްކަތް ކޮށްދިނުމަށް ޝައުޤުވެރި ވެލައްވާ ފަރާތްތަކުން 11 މާރޗް 2020 ވާ ބުދަ ދުވަހުގެ 14:00 އަށް ޕީ.އެސް.އެމްގެ ހެޑްއޮފީސް (ރޭޑިއޯ ބިލްޑިންގ) އަށް ޙާޟިރުވެވަޑައިގެން މަޢުލޫމާތު ސާފުކުރެއްވުމަށްފަހު، 18 މާރޗް 2020 ވާ ބުދަ ދުވަހުގެ 14:00 އަށް ޕީ.އެސް.އެމް ހެޑްއޮފީސް (ރޭޑިއޯބިލްޑިންގ) އަށް ޙާޟިރުވެ ވަޑައިގެން ޕްރޮޕޯސަލް ހުށަހެޅުއްވުން އެދެމެވެ.\nނަންބަރު: (IUL) PSM-FP/ PSM/2020/33\nސުންގަޑި: 11 މާރިޗު 2020 0000


Geyga Madu Kurey, Deliver Kohdheynan - STO - Vaguthu\nގޭގައި މަޑު ކުރޭ، ޑެލިވާ ކޮށްދޭނަން: އެސްޓީއޯ\nއެސްޓީއޯ ބޭރުގައި މީހުން ކިއުގައި ޖެހިފައި: ފޮޓޯ ވަގުތު\nކޮވިޑް-19 ރާއްޖެއިން ފެނުމާއި ގުޅިގެން ރާއްޖެ ފުރަބަންދުކޮށް ފިހާރަތަކުން އެއްޗިހި ލިބުން ހުއްޓިދާނެތީ، ގިނަ ބަޔަކު އެތަންތަނަށް އެއްވާން ފެށުމާއި ގުޅިގެން ގޭގަ ތިބެ ވިޔަފާރި ކުރުމަށް އެސްޓީއޯގެ މެނޭޖިން ޑިރެކްޓަރު ހުސެއިން އަމްރު އަނެއްކާވެސް އިލްތިމާސް ކުރައްވައިފިއެވެ.\nކޮވިޑް-19 އަށް މާލެއިން މީހަކު ފައްސިވެފައިވާ ކަން އެޗްޕީއޭ އިން ހާމަކޮށްފައި ވަނީ މީގެ ތިން ގަޑިއިރެއްހާ އިރު ކުރިންނެވެ. އެ ކަން ރައްޔިތުންގެ ގިނަ ބަޔަކަށް އެނގުމާ އެކު، ގިނަ ބަޔަކު ދަނީ ތޮއްޖެހިގެން މާލޭގެ ފިހާރަތަކުން ބޭނުންވާ ތަކެތި ގަންނަމުންނެވެ.\nމިކަމާ ގުޅިގެން އަމްރު ކުރެއްވި ޓްވީޓުގައި ވިދާޅުވެފައި ވަނީ ގޭގަ ތިބެގެން އެސްޓީއޯ އިން ބޭނުންވާ ހުރިހާ އެއްޗެއް ގަނެވޭނެ ކަމަށާއި، މިހާރު އެސްޓީއޯ ސުޕަމާކެޓުން ތަކެތި ޑެލިވަރީ ކޮށްދެމުން ދާނެ ކަމަށެވެ. އެހެން ކަމުން މިހާރުން ފެށިގެން ފިހާރަތަކުގައި ތޮއް ޖެހުން ކުޑަކޮށް އެގޮތް އިހްތިޔާރު ކުރުމަށް އަމްރު ވަނީ އިލްތިމާސް ކުރައްވައިފައެވެ.\nGeyga thibegen STO supermarket in beynun hurihaa ehcheh ganeveyne. Deliver kohdheyne. Thohjehigen ehchihi gannan nudhey. https://t.co/6NMMRAKeVB pic.twitter.com/AaDNcrMrRE\n— Amr ? (@HusenAmr) April 15, 2020\nއަމްރުގެ ޓްވީޓުގައި ވަނީ އެސްޓީއޯ އިން އޮންލައިންކޮށް ވިޔަފާރިކުރެވޭ ލިންކް ވެސް ހިމަނައިފައެވެ.\nކޮވިޑް-19 އަކީ ފަސޭހައިން ގައިން ގަޔަށް އަރަމުންދާ ބައްޔެއް ކަމުން، މި ބަލި ރާއްޖޭގައި އިތުރަށް ފެތުރުނަ ނުދިނުމަށް އިޖްތިމާއީ ގައިދުރުކަމުގެ ގަވައިދަށް އަމަލު ކުރުމަށް ކަމާބެހޭ އިދާރާ ތަކުން ދަނީ އިލްތިމާސް ކުރަމުންނެވެ.\nމިއަދު ކޮވިޑް-19 އަށް މާލެއިން މީހަކު ފައްސިވެފައިވާ އިރު އޭނާ ފައްސިވި ސަބަބެއް އަދި ދެނެގަނެވިފައެއް ނުވެއެވެ. އެހެން ކަމުން މި ބަލި އިތުރު ބަޔަކަށް ޖެހިފައި ހުރުމަކީވެސް ގާތް ކަމަކަށް ވުމުގެ ސަބަބުން މިވަގުތު، ގެޔަށް ބޭނުންވާ ތަކެތި ހޯދުމަށް ވުރެ ސިއްހީ ގޮތުން ރައްކާތެރިވެ ތިބުމަށް އިސްކަން ދިނުމަކީ މުހިންމު ކަމެކެވެ.\nދެން އެސްޓީއޮގަ ބަންދު އަޅުވާފަ، އޮންލައިންކޮށް އެކަނި ވިއްކަބަލަ... ކިތަންމެވަރަކށް ބުނިކަމުގައިވިއަސް އަޑެއް ނާހާނެ.


Noorul-islam.NET :: ދަމު ނަމާދާއި ބެހޭ ސުވާލުތަކެއް\nދަމު ނަމާދާއި ބެހޭ ސުވާލުތަކެއް\nތާރީޚް: 18 އޮކްޓޯބަރ 2008\nޖަވާބު ދެއްވީ : އައްޝައިޚް އަޙްމަދު ސަމީރު އިބްރާހީމް ޙުސައިން\nސުވާލު: ދަމު ނަމާދުގައި ހުރި މާތްކަން ބުނެ ދެއްވަފާނަން ތޯ؟ ދަމު ނަމާދުގައި މަދުވެގެން ކުރެވޭނީ ކިތައް ރަކުޢަތްތޯ؟ އަދި ގިނަވެގެން ކުރެވޭނީ ކިތައް ރަކުޢަތްތޯ؟ ދެން ވިތުރި ކުރާއިރު ފަހު ރަކުޢަތުގައި ޤުނޫތު ކިޔަން ޖެހޭނެތޯ؟<?xml:namespace prefix = "o" />\nޖަވާބު: މާތް ﷲ ވަނީ ނިދީގައި ޣާފުލުވެ ނުތިބެ ދަންވަރު ތެދުވެ ނަމާދުކުރާ މީހުންނަށް މަދަޙައިގެ ބަސްފުޅު ވާހީކުރައްވާފައެވެ. މާތް ﷲ ވަޙިކުރެއްވިއެވެ. (( تَتَجَافَى جُنُوبُهُمْ عَنِ الْمَضَاجِعِ يَدْعُونَ رَبَّهُمْ خَوْفًا وَطَمَعًا وَمِمَّا رَزَقْنَاهُمْ يُنْفِقُونَ )) السجدة: ١٦\nމާނައީ : '' އެބައިމީހުންނީ ( ރޭގަނޑު އަޅުކަން ކުރުމަށްޓަކައި ) އެމީހުންގެ އަރިކަށިތައް އެނދުތަކުން ވަކިވެ ( އަދި މާތް ﷲ ގެޢަޛާބަށް ) ބިރުވެތިވެ ( އެކަލާނގެ ޘަވާބަށް ) އުންމީދުކޮށް އެދޭ، އަދި އެބައިމީހުން ހައްދަވައި ބޮޑުކުރެއްވި ކަލާނގެ ކިބަފުޅަށް ދުޢާކޮށް ތިމަން ﷲ ދެއްވި ތަކެތިން ޞަދަޤާތްދޭ މީހުންނެވެ. ''\nއެހެން އާޔަތެއްގައި ވަޙީކުރެއްވިއެވެ: (( كَانُوا قَلِيلًا مِنَ اللَّيْلِ مَا يَهْجَعُونَ (*) وَبِالْأَسْحَارِ هُمْ يَسْتَغْفِرُونَ )) الذاريات: ١٧ - ١٨\nމާނައީ " އެބައިމީހުން ރޭގަނޑު ނިދައި އުޅުނީ ވަރަށް ކުޑަކުޑަ ވަގުތުކޮޅެއްގައެވެ. އެމީހުން ރޭގަނޑު ދަންވަރު އިސްތިޣްފާރު ކުރެއެވެ. ( އެބަހީ ފާފަފުއްސެވުން އެދި ދަންނަނައެވެ. )\nوعن أبي هريرة، رضي الله عنه قال: قال رسول الله، صلى الله عليه وسلم: أفضل الصيام بعد رمضان شهر الله المحرم، وأفضل الصلاة بعد الفريضة صلاة الليل رواه مسلمٌ.\nމާތް ﷲ ރުއްސުންލެއްވި އަބޫހުރައިރާގެ ކިބައިން ރިވާވެގެން ވެއެވެ. ސަލާމާއި ޞަލަވާތް ލެއްވި ކީރިތި ރަސޫލާ ޙަދީޡް ކުރެއްވިއެވެ'' ރަމަޟާން މަހުގެ ރޯދައަށްފަހު ދެން އެންމެ ހެޔޮކަންބޮޑު ރޯދައަކީ ﷲ ގެ މުޙައްރަމް މަހު ހިފާރޯދައެވެ. އަދި ފަރުޟު ނަމާދަށް ފަހު ދެން އެންމެ މާތް ނަމާދަކީ ރޭގަނޑުގެ ނަމާދެވެ. ( ދަމު ނަމާދެވެ. )\nوعن عبد الله بن سلام، رضي الله عنه، أن النبي، صلى الله عليه وسلم قال: ايها الناس أفشوا السلام، وأطعموا الطعام، وصلوا بالليل والناس نيامٌ، تدخلوا الجنة بسلامٍ.\nرواه الترمذي وقال: حديثٌ حسنٌ صحيحٌ.\nމާނައީ " މާތް ﷲ ރުއްސުންލެއްވި عبد الله بن سلام ގެ ކިބައިން ރިވާވެގެން ވެއެވެ. ހަމަކަށަވަރުން މާތް ނަބިއްޔާ صلى الله عليه وسلم ޙަދީޡްކުރެއްވިއެވެ.'' އޭ މީސްތަކުންނޭވެ! ތިޔަބައިމީހުން ސަލާމް ފަތުރާށެވެ.! އަދި ( މިސްކީނުންނަށް )ކާތަކެތި ކާންދޭށެވެ! އަދި މީސްތަކުން ނިދާފައި ތިބޭއިރު ތިޔަބއިމީހުން ނަމާދު ކުރާށެވެ!( އެއިރުން )ސަލާމަތްކަމާއިއެކު ތިޔަބއިމީހުން ސުވަރުގެ ވަންނާނެއެވެ. '' އަދި މިނޫނަސް މިފަދަ އެހެން ރިވާޔަތްތައް އައިސަފައި ވެއެވެ.\n· ދަމުނަމާދުގައި މަދުވެގެން ކުރެވޭނީ2ރަކުޢަތެވެ.\n· ދަމުނަމާދުގެ ރަކުޢަތުގެ ޢަދަދާއިމެދު ދަންނަ ބޭކަލުން ޚިޔާލު ތަފާތެވެ. ބައެއް ބޭކަލުން ވިދާޅުވަނީ ވަކި ޙައްދެއް ނެތް ކަމަށެވެ. އަނެއްބައި ބޭކަލުން ވިދާޅުވަނީ ވިތުރި އާއި އެކު އެގާރަ ރަކުޢަތަށް ވުރެ އިތުރު ނުކުރުމެވެ. މި ދެބަހުގެ ތެރެއިން ޢިލްމުވެރިން ވިދާޅުވަނީ އެންމެ ރަނގަޅީ 11 އަށް ވުރެ އިތުރު ނުކުރުމެވެ. އެހެނީ މާތް ﷲ ރުއްސުންލެއްވި ޢާއިޝާގެ ކިބައިން އައިސްފައިވާ ބަސްފުޅެއްގެ މާނައިގައި ވެއެވެ.'' ކީރިތި ރަސޫލާ صلى الله عليه وسلم ރަމާޟާން މަހުގައިވެސް އަދި ރަމަޟާން މަސް ނޫން އެހެން މަހެއްގައި ވެސް ( ރޭ އަޅުކަން ) އެގާރަ ރަކުޢަތަށްވުރެ އިތުރު ނުކުރައްވައެވެ.''\n· ސަލާމާއި ޞަލަވާތްލެއްވި ކީރިތި ރަސޫލާ ވިތުރީގައި ބައެއްފަހަރު ޤުނޫތު ކިޔުއްވައެވެ.\nޖަވާބު ދެއްވީ: އައްޝައިޚް އަޙްމަދު ސަމީރު ބިން އިބްރާހީމް ޙުސައިން ، ށ ފޯކައިދޫ


Western Union ge bodu feyrun: Baeh faisaa fenijje, vagun atheh nuvey | Mihaaru\nވެސްޓަން ޔޫނިއަންގެ ބޮޑު ފޭރުން: ބައެއް ފައިސާ ފެނިއްޖެ، ވަގުން އަތެއްނުވޭ\nވެސްޓަން ޔުނިއަން ފަޅާލައި ވަގުން ގެންދިޔަ ބައެއް ފައިސާ ގޯޅިތެރޭގައި -- ފޮޓޯ: ސަން\n03 އޮކްޓޯބަރ 2016 - 14:18\nމާލޭގައި ހުންނަ ވެސްޓަން ޔުނިއަން ޓްރާންސްފާ އޮފީހަށް މޫނު ނިވާކޮށްގެން ތިބި ބަޔަކު ރޭ ވަދެ، ބިދޭސީ ހަތަރު މީހަކު ބަނުމަށް ފަހު ފޭރުނު ބައެއް ފައިސާ ފުލުހުން ހޯދައިފި އެވެ. އެކަމަކު މި ބޮޑު ފޭރުމުގައި ބައިވެރިވި ވަގުން އަދި އަތެއް ނުވެ އެވެ.\nމިހާތަނަށް ފުލުހުންނަށް ފެނުނީ ވަގުންގެ އަތުން ވެއްޓުނު ނުވަތަ ފިލަން ދުވުމުގެ ތެރޭގައި ދޫކުރެވުނު ފައިސާ ކަމަށް ބެލެވެ އެވެ.\nވިލާގެ ފަރާތުން، ހެންވޭރު ދަނޑު ކައިރީގައި، ހިންގަމުން އަންނަ ވެސްޓަން ޔޫނިއަން ޓްރާންސްފާ އޮފީހަށް ރޭ 1245 ހާ އިރު ވަދެގަތީ ދިރާގުގެ މުވައްޒަފުންނަށް ހެދިގެން ތިބި ބައެއް ކަމަށްވެ އެވެ. އެކަމަކު އެއީ ކިތައް މީހުން ކަމެއް ފުލުހުންނެއް ނުބުނެ އެވެ.\nއޮފީހަށް ވަނުމުގެ ކުރިން ބަނދެފައި ބޭތިއްބި ބިދޭސީ ހަތަރު މީހުންނަކީ އެތަނުގެ ސެކިއުރިޓީ ގާޑުން ކަމެއް ނުވަތަ އޮފީހުގެ އެހެން މުވައްޒަފުން ކަމެއް، އެއްވެސް ފަރާތަކުން މީޑިއާއަށް އަދި ސާފުކޮށެއް ނުދެ އެވެ\nވަގުން ގެންދިޔަ ފައިސާގެ ތަފްސީލެއް ވިލާ އާއި ފުލުހުންގެ ފަރާތުން ލިބޭ ގޮތެއް އަދި ނުވެ އެވެ. އެކަމަކު ބަންދު ދުވަސްދުވަހު ވެސް ވަކި ގަޑިތަކެއްގައި އެތަނުން ހިދުމަތް ދޭތީ، މިދިއަ ބަންދު ދެ ދުވަހު ވެސް ގިނަ އަދަދެއްގެ ފައިސާ ލިބިފައިވާނެ ކަމަށް ލަފާކުރެ އެވެ.\nމާލޭގައި ހުންނަ ވެސްޓާން ޔުނިއަންގެ އޮފީސް: އެތަނުން ރޭ ފެރުނު ފައިސާގެ އަދަދެއް ނޭނގެ. ފޮޓޯ: ނިޝާން އަލީ /މިހާރު\nއެއް ބަޔަކު ބުނާ ގޮތުގައި ފޭރުނު ފައިސާތައް ދަބަސްތަކަކަށް އަޅައިގެން ގެންދިއުމުގެ އިތުރުން ބައެއް ވަގުންގެ ޖީބަށް ވެސް ފައިސާ ބޮޑިތައް ޖަހައިގެން ދިޔަ ކަމަށްވެ އެވެ. އޭގެ ތެރެއިން ބައެއް ބޮޑިިތައް މަގުމަތިން ފެނިގެން ފުލުހުންނަށް، ބައެއް މީހުން ހަވާލުކުރި ކަމަށް ވެސް، ބައެއް މީހުން ބުނެ އެވެ.\nމިހާތަނަށް ފެނުނު އެންމެ ގިނަ ފައިސާ ހޯދީ، ވަގުން ދުވެފައި ގޮސް ވަން، ވެސްޓަން ޔޫނިއަން އޮފީހާ މާ ދުރުގައި ހުންނަ ހ. ތާޅަފިލިގޭގެ ލިފްޓް ގޮޅިންނެވެ. އެގޮތުން ފައިސާ އަޅާފައި ހުރި ދަބަހެއްގެ އިތުރުން ލިފްޓް ގޮޅީގެ ތެރެއިން ބިންމަތީގައި ވެސް، ފަސް ސަތޭކަ ރުފިޔާގެ އެތައް ބޮޑިއެއް ހުއްޓާ ފެނިފައިވެ އެވެ.\nދިހަ ބުރިއަށް ހަދަން ފަށައި، އެކަމަކު މިހާތަނަށް ތިން ބުރި ނިންމާފައި ހުރި ތާޅަފިލި ގެއަށް ވަގުން ވަދެ ފިލީ ޖެހިގެން ހުރި އެހެން އިމާރާތްތަކެއްގެ ބޭނުން ހިފައިގެން ކަމަށް، ބައެއް މީހުން ބުނެ އެވެ.\nމާލޭގައި ހުންނަ ވެސްޓަން ޔުނިއަންގެ އޮފީސް: އެތަނުން ރޭ ފޭރުނު ފައިސާގެ ބޮޑު ބައެއް ހޯދިފައިވާ ކަމަށް ބުނޭ. ފޮޓޯ: ނިޝާން އަލީ /މިހާރު\nގެއްލުނު އަދަދެއް، ފެނުނު މިންވަރެއް ހާމައެއް ނުކުރޭ\nރާއްޖޭގައި ވަޒީފާ އަދާކުރާ ބޭރުގެ ވަރަށް ގިނަ ބަޔަކު އެމީހުންގެ ގައުމަށް ފައިސާ ފޮނުވަން ވެސްޓަން ޔޫނިއަން ބޭނުންކުރެ އެވެ. އެ އޮފީހުގެ އިތުރުން ވިލާ ޓްރެވަލްސްގެ ބައެއް ޓިކެޓިންގެ ހިދުމަތް ވެސް އެ ތަނުން ފޯރުކޮށްދެ އެވެ. އެހެންކަމުން ވަގުން ގެންދިޔައީ ހަމައެކަނި ވެސްޓަން ޔޫނިއަނަށް ލިބުނު ފައިސާ ކަމެއް ނުވަތަ ވިލާ އިން އެތަނުގައި ހިންގާ އެހެން ވިޔަފާރިތަކުން މިދިއަ ދެ ދުވަހު ލިބުނު އާމްދަނީ ވެސް އޭގެ ތެރޭގައި ހިމެނޭކަން ނުވަތަ ނޫން ކަމެއް އަދިއެއް ނޭނގެ އެވެ.\nމި މައްސަލާގައި ވިލާ ޓްރެވަލްސް އާއި ވެސްޓަން ޔޫނިއަނުން މީޑިއާއާ އަދި އެއްވެސް މައުލޫމާތެއް ހިއްސާއެއް ނުކުރެ އެވެ.\n"ފޭރުނު ފައިސާގެ ބޮޑު ބައެއް ހޯދުނު ނަމަވެސް ފޭރުނު ސައްހަ އަދަދެއް އެތަނުން [ވިލާ އިން] އަދި ނުދޭ،" ފުލުހުންގެ އޮފިޝަލަކު ވިދާޅުވި އެވެ.\nބޮޑު ފޭރުމުގެ ތަހުގީގު ފުލުހުން ކުރިއަށް ގެންދާ އިރު ވެސްޓަން ޔޫނިއަންގެ އޮފީހުގެ ބޭރާއި އެތެރޭގައި ގިނަ އަދަދެއްގެ ސީސީޓީވީ ކެމެރާ ބަހައްޓާފައިވެ އެވެ.\n23 ކޮމެންޓް, 116 ރިއެކްޝަންސް\nކީއްކުރާނީ ދޯ، މިހާރު ފުލުހުންނައްވުރެ އާންމު ރައްޔަތުން މާހުސިޔާރު. މިއޮތް ބޮޑު ވައްކަމުގައި ފުލުހުންނަށް ކުރެވުނު ކަމެއް ނެތެއްނުންތޯ.\nކާޑު އަގުބޮޑުކުރީމަށް ރަތްޔިތުން އެވާހައްކަގޮވާތި މޮޅުކަމެއް ކޮލީ\nމީދެން ކިހާ ދެރަވެއްޖެ ކަމެއް... ދުވަހަކުވެސް ކުށްކުރާމީހުން އަތުވާ ގޮތެއް އަދި ހައްގު އަދަބެއް ދެވޭނެ ދުވަހެއް މިގައުމުން ނުފެނޭ.. މީވަރަށް ކުޑަތަނެއް ދުނިޔޭގެ އެހެން ގައުމުތަކާ އަޅާ ބަލާއިރު.. ކީއްވެ މިބާވަތުގެ ކަންތައް ކޮންޓްރޯލް ނުވާންވީ؟ ސިޓިން ރޫމްގަ ތިއްބާ ބަދިގެއިން ވައްކަން ކުރާއިރުވެސް އަތެއް ނުވޭ.. މީ ރައްޔަތުންނާއި ގައުމުގެ ދިފާއުގައި ތިބި ފްލުހުންނާއި ސިފައިންގެ ފެންވަރުތަ؟ ހާދަ ގަބޫލު ކުރަން ދައްޗޭ ދޯ......\nދާދިފަހުން އައިލެންޑް އެވިއޭޝަން ހެޑް އޮފީސްވެަސް ފަޅާލިވަގުން. ސެކިއުރިޓީ ބަނދެފައި. މިފަހަރު އަދި މާބޮޑު ވައްކަމެއް. ކީއްވެހޭ ސެކިއުރިޓީންނަށް ބޭރުމީހުން ބައިތިއްބަންވީކީ؟ ކިއްވެހޭ! ސެކިއުރިޓީންގެ އަތައް މުގުރު ނުދެވެންވީ! ކީއްވެހޭ! މިފަދަ މައްސަލަ ތަންތަނުން ނުޖައްސަންވީ! ސެކިއުރީންނަށް ދެތިން ހަތަރުމީހުންލިޔަސް ނިމުނީކީނޫން. ކޮންމެސް ވަރެްްގެ ހަތިޔާރެއް ބަހައްޓަންޖެހޭ! ތަމްރީނު މީގުންތިބެންޖެހޭ!\n.ސެކިއުރިޓިީންގެ ފެންވަރު؟4ބިދޭސީން.އެއްވެސްތަމްރީނެްއްނެތް.ހަގީގަތުގަ ސެކިއުރިޓީންނަށް ބިދޭސީމީހުން ތިބުމީވެސް ގީޯހެއް. ސއކިއުރިޓީންގެ އަތުގައި ބާއްވަންޖެހޭ މުގުރުނެތް؟ގާނޫނު ހުއްދައެއްނެތް.\nކީއްތޯ ކުރާނީ!!!!! ތިފަދަ ކުއްތަކަށް އަރައިގަންނަ މީހުންގެ ތެރޭގައި ގިނަވާނީ އެފަދަ އެތައް ކަމެއް ކޮށް އަތުލައި ގަނެވި ފުލުހުންގެ ތަހުޤީޤު ތައް ނިންމާފައި ޝަރުޢީ ޙުކުމެއް ކުރެވެދެން ދޫކޮށްލާފައި ތިބޭ ކުށްވެރިންނެވެ. ކީއްތޯ ކުރާނީ، އެކަމަކުވެސް، ދަޢުލަތް ހިންގާ ބޭފުޅުން ވިދާޅުވާނެ ދެއްތޯ ތިމަންނާމެންނަކީ، މިދަޢުލަތް ހިންގުމުގެ ފުރިހަމަ ޤާބިލް ކަން ހުރެގެން ދަޢުލަތް ހިންގާ މީހުނީމެވެ. އަދި ޤަޟީންނާއި ފަނޑިޔާރުންވެސް ވިދާޅުވާނެ ދެއްތޯ ކުއްކުރާ ފަރާތްތަކުން އިތުރު ކުށަކަށް ނުވަތަ އިތުރު ފަރާތެއްގެ ހައްޤަށް އަރައިގަންނަން ފުރުސަތުނުދީ ޤާނޫނު ތަކުން އެފަދަ ފަރާތްތަކަށް ހުރި އަދަބުތައް ވަގުތުން ވަގުތަށް ތަންފީޒުކުރަމެވެ. މައްސަލަ އެއް ނެތެއްނު ދެއްތޯ!!!! ޤާޟިން ނާއި ފަނޑިޔާރުންގެ ގޭގެ އަކަށް އެވަގުނެއް ނުވަދޭ ވިއްޔަ އަދި ވަންނާކަށް ނުވެސް ކެރޭނެ ވިއްޔަ!!!!!! އެހެންވީމަ އޯކޭ އެއްނު.\nމާލޭގެ މަގުތަކުގައި ހުރި ފެންފޯއް ރުއްތައްވެސް ކަނޑާލީ މޫނު ނިވާކޮށްގެން ތިބި ބައެއް އެމީހުންގެ ފަހަތުންވެސް ދުވި ފިލްންވަންތަނަކުން އެމިހުން އަތެއްނުވި. މިކަމުގަވެސް ހަމަމިވީމިހެން. ބުނޭނު ވަގަކަށް ހާސްދުވަހޭ ވެރިއަކަށް އެއްދުވަހޭ. ވެރިޔަކަށް ބުނެވޭތާނގަ ހަމަވެރިއެއް އިނިއްޔާތާ އެކަމު އެހެންވެސް ވާނީ.\nތިކަން ތިހިސާބުން ތިނިމުނީނު ! ދެން އޮންނާނީ ވައްކަމާ ގުޅޭ ގޮތުން ނޫސްވެރިންނަށް މަޢުލޫމާތުދިނުމުގެ ޖަަލްސާތައް ! އެންމެފަހުބަސް ، " މައްސަލަ ތަޙުޤީޤް ކުރަނީ " !\nތިޔަތަނައް ބަންދުދުވަސްތަކުގައި ވަންނަ ފައިސާއަކީ ސަރުކާރުމުވައްޒަފުންގެ މުސާރަދެމަސްދުވަހު ދެވޭނެހާ ފައިސާކަމަށް ވުމީ އެކަށޭނެ ކަމެއް، އެހެން ކަމައްވެއްޖެއްޔާމުން ތިވައްކަން ކުރިމީހުން އިގުތިސާދީ މިހާލަތުގައި ހޯދުމަކީ ވަރައްވެސް ނާދިރުކަމަކަށްވުމީ އެކަށޭނަކަމެއް. ތަހުގީގު ކުރިޔައްދާނީ ބަރަވެލި ސުޕީޑުން ކަމަށް ލަފާކުރެވެނީ. ޝުކުރިއްޔާ 2018\nހަމައެކަނި ވެސްޓަން ޔޫނިއަނަށް ލިބުނު ފައިސާ އަށް އެފައިސާއެއް ނުވާނެ އެވެ އޭގެ ހެއްކަކީ ވެސްޓަން ޔޫނިއަނަށް އެއީ އެންމެ ދިވެހި ފައިސާ އެންމެ ރުފިޔާ އެއްވެސް ނަގާތަނެއް ނޫން ވިލާ އިން އެތަނުގައި ހިންގާ އެހެން ވިޔަފާރިތަކުން ލިބުނު ލާރިޔައް ދިވެހި ރުފިޔާ ވިޔަސް ވާނީ އަޅެނިކަން މީޑިއާއިން ކަސްޓަމާ އެއްގެ ހައިސިއްޔަތުންް ގުޅާފަ އަހާލަބަ ވެސްޓަން ޔޫނިއަނަށް ދިވެހިރުފިޔާ ފީގެ ގޮތުގަ ނަމަވެސް ނަގާތޯ..


އަނިޔާއިން ރަނގަޅުވެ އިބްރަހިމޮވިޗް މިލާނުގެ ސްކޮޑަށް\nއިބްރަހިމޮވިޗް އަނިޔާއިން ރަނގަޅުވުން\nއަނިޔާއާ ގުޅިގެން އިބްރަހިމޮވިޗަށް މިލާނުން ކުޅުނު 11 މެޗެއް ގެއްލުނެ\nއިބްރަހިމޮވިޗަށް އަނިޔާވީ ނޮވެމްބަރު މަހު ނާޕޮލީ އަތުން މިލާން މޮޅުވި މެޗުގައި\n9 ޖެނުއަރީ 2021 | ހޮނިހިރު 19:35\nއޭސީ މިލާނުގެ ފޯވާޑް ޒްލަޓާން އިބްރަހިމޮވިޗް\nފައިގެ ފަލަމަސްގަނޑަށް ލިބުނު އަނިޔާއިން ރަނގަޅުވެ ފޯވާޑް ޒްލަޓާން އިބްރަހިމޮވިޗް އޭސީ މިލާނުގެ ސްކޮޑުގައި ހިމަނައިފިއެވެ.\nއުމުރުން 39 އަހަރުގެ އިބްރަހިމޮވިޗަށް އަނިޔާވީ އިޓާލިއަން ލީގުގައި މިދިޔަ އަހަރުގެ ނޮވެމްބަރު މަހުގެ 22 ވަނަ ދުވަހު ނާޕޮލީ އަތުން 3-1 ން މިލާން މޮޅުވި މެޗުގައެވެ. އެ މެޗުގައި އިބްރަހިމޮވިޗް ދެ ލަނޑު ޖެހި ނަމަވެސް، ލިބުނު އަނިޔާއަކާ ގުޅިގެން މެޗުގެ 79 ވަނަ މިނެޓުގައި އޭނާ ވަނީ ބަދަލުކޮށްފައެވެ.\nއެ އަނިޔާއާ ގުޅިގެން އިބްރަހިމޮވިޗަށް މިލާނުން ކުޅުނު 11 މެޗެއް ގެއްލުނެވެ. މީގެ ކުރިން ޑިސެމްބަރު މަހުގެ މެދުތެރޭގައި މިލާނުގެ ފަރިތަކުރުންތަކަށް އިބްރަހިމޮވިޗް ނުކުތް ނަމަވެސް، އޭނާ އެއްކޮށް ފިޓްނުވާތީ މިހާތަނަށް މިލާނުގެ ސްކޮޑުން އިބްރަހިމޮވިޗަށް ޖާގަ ދީފައެއް ނުވެއެވެ. އެކަމަކު ހޮނިހިރު ދުވަހު މިލާނުން ވަނީ އިޓާލިއަން ލީގުގައި ޓޮރީނޯއާ ދެކޮޅަށް ކުޅޭ މެޗަށް އެކުލަވާލި ސްކޮޑުން އިބްރަހިމޮވިޗަށް ފުރުސަތު ދީފައެވެ.\nއިބްރަހިމޮވިޗް އަނިޔާއިން ރަނގަޅުވިއިރު، އަނިޔާގެ ކުރިން އޭނާ ވަނީ މި ސީޒަނުގައި ތަފާތު މޮޅު ކުޅުމެއް ދައްކާފައެވެ. އެގޮތުން މިހާތަނަށް މި ސީޒަނުގައި އޭނާ ވަނީ ކުޅުނު 10 މެޗުގައި 11 ލަނޑު ޖަހާފައެވެ. މީގެ ތެރެއިން 10 ލަނޑު އިބްރަހިމޮވިޗް ޖަހާފައިވަނީ އިޓާލިއަން ލީގުގައި ކުޅުނު ހަ މެޗުގައެވެ.\nމި ސީޒަނުގައި މިލާނުން މޮޅު ކުޅުމެއް ދައްކަމުން އަންނައިރު، އެ ޓީމު އޮތީ އިޓާލިއަން ލީގުގެ އެއްވަނައިގައި ކުޅުނު 16 މެޗުން ލިބުނު 37 ޕޮއިންޓާއެކުއެވެ. އަދި ލީގުގައި މިހާތަނަށް މިލާން ބަލިވެފައިވަނީ އެންމެ މެޗަކުންނެވެ. އެއީ ލީގުގައި އެންމެ ފަހުން ޔުވެންޓަސް އަތުން 3-1 ން މިލާން ބަލިވި މެޗެވެ.\nމިލާނުގެ ސްކޮޑުގައި އިބްރަހިމޮވިޗް ހިމެނިއިރު، ލީގުގައި ހޮނިހިރު ދުވަހުގެރޭ އަމިއްލަ ދަނޑުގައި ޓޮރީނޯއާ ދެކޮޅަށް މިލާން ނުކުންނާނީ ރާއްޖެ ގަޑިން ދަންވަރު 00:45 ގައެވެ.


Brexit aa eku Raajjey ge mahah UK in luithakeh dheyn edhihje\nބްރެކްސިޓާއެކު ރާއްޖޭގެ މަހަށް ޔޫކޭން ލުއިތަކެއް ދޭން އެދިއްޖެ\nމަސް މާރުކޭޓު ސަރަހައްދު -- ފޮޓޯ: އަވަސް އާކައިވް\nއިނގިރޭސި ވިލާތް ޔޫރަޕިއަން ޔޫނިއަން (އީޔޫ) އިން ވަކިވުމަށްފަހު، ރާއްޖޭން ބޭރު ކުރާ މަހަށް ލުއިތަކެއް ދިނުމަށް ޔޫކޭ ސަރުކާރުގައި އެދިއްޖެ އެވެ.\nދިވެހި ސަރުކާރުން މި ގޮތަށް އެދިފައިވަނީ އިނގިރޭސި ވިލާތުގައި ހުންނަވާ ސަފީރު ޑރ. ފަރަހަނާޒް ފައިސަލް ލޯޑް ވިމްބަލްޑަން ތޯރިގު އަހުމަދާއެކު އިއްޔެ ބޭއްވި ބައްދަލުވުމެއްގަ އެވެ.\nފޮރިން މިނިސްޓްރީން ބުނި ގޮތުގައި، އެ ބައްދަލު ކުރެއްވުމުގައި ފަރަހަނާޒް ވަނީ އަންނަ އަހަރުގެ ޖެނުއަރީ މަހު އީޔޫން އިނގިރޭސިވިލާތް ވަކިވާއިރު، ރާއްޖޭގެ މަހުގެ ބާވާތްތަކުން މިހާރު ނަގާ ޑިއުޓީއަށް ލުއިތަކެއް ދޭން އެދިވަޑައިގެންފަ އެވެ.\nއެގޮތުން، އީޔޫގެ ގަވައިދުތަކާ އެއްގޮތަށް މިހާރު ނަގާ ޑިއުޓީ، ބްރެކްސިޓަށް ފަހު ދެ ގައުމުގެ ދެމެދުގައިވެވޭ އެއްބަސްވުމެއްގެ ދަށުން ލުއިކޮށް ދިނުމަށް ސަފީރު ވަނީ ލޯޑް އަހުމަދުގެ އަރިހުން އެދިވަޑައިގެންފައިކަމަށް މިނިސްޓްރީން އިތުރަށް ބުންޏެވެ.\nއަދި ކޮމަންވެލްތު، އދ. ގެ އިތުރުން ސައުތު އޭޝިއާގެ ސްޓޭޓް މިނިސްޓަރުކަން ވެސް ކުރައްވާ ތޯރިގު އަހުމަދާއެކު ބޭއްވުނު ބައްދަލުވުމުގައި ފަރަހަނާޒް ވަނީ ކޮމަންވެލްތާ އަލުން ގުޅުމަށް ރާއްޖޭން ކުރަމުންދާ މަސައްކަތުގައި ޔޫކޭން ދެމުންދާ އެއްބާރުލުމަށް ޝުކުރު އަދާކުރައްވައި، އެ މަސައްކަތް އަވަސް ކުރުމުގައި ޔޫކޭގެ އެހީތެރިކަމަށް އެދިވަޑައިގެންފަ އެވެ.\nއިނގިރޭސި ވިލާތުގައި ހުންނަވާ ސަފީރު ޑރ. ފަރަހަނާޒް ފައިސަލް ލޯޑް ވިމްބަލްޑަން ތޯރިގު އަހުމަދާ ބައްދަލުކުރައްވަނީ. -- ފޮޓޯ: ފޮރިން މިނިސްޓްރީ\nއޭގެ އިތުރުން، ޔޫކޭ އާއި ރާއްޖޭގެ ގުޅުން އިތުރަށް ބަދަހިކުރުމުގެ އިތުރުން، ބައިނަލްއަގުވާމީ މައިދާނުގައި މޫސުމަށް އަންނަ ބަދަލުތަކާއި ކުދި ގައުމުތަކުގެ މަސްހަތު ހިމާޔަތްކުރުމުގައި ދެ ގައުމު ގުޅިގެން މަސައްކަތް ކުރުމާމެދު ވެސް ދެ ބޭފުޅުން މަޝްވަރާ ކުރެއްވިކަމަށް ފޮރިން މިނިސްޓްރީން ބުންޏެވެ.\nއީޔޫގެ ގައުމުތަކަށް މަސް އެކްސްޕޯޓު ކުރުމުގައި ބޮޑު ޑިއުޓީއެއް ނަގާ މައްސަލާގައި ހައްލެއް ހޯދަން އެކި ސަރުކާރުތަކުން މަސައްކަތް ކުރާތާ އެތަކެއް އަހަރެއް ވަނީވެފަ އެވެ.\nރާއްޖެއިން އާންމުކޮށް މަސް އެކްސްޕޯޓް ކުރަނީ ޔޫރަޕުގެ ގައުމުތަކަށެވެ. ނަމަވެސް އެ ގައުމުތަކަށް މަސް އެކްސްޕޯޓު ކުރުމުގައި މިހާރު 24 ޕަސަންޓް ޑިއުޓީއެއް ދައްކަން ޖެހެ އެވެ.\nނަމަވެސް، އެކި ފަހަރު މަތިން ލަސްވަމުންގޮސް، އަންނަ އަހަރުގެ ޖެނުއަރީ މަހުގެ 31 ވަނަ ދުވަހު އީޔޫން އިނގިރޭސިވިލާތް ވަކިވާއިރު، އީޔޫގެ ގަވައިދުތަކުން ބޭރުވެ، އެކި ގައުމުތަކާ ވިޔަފާރީގެ އެއްބަސްވުންތައް ހެދުމުގެ ފުރުސަތު ޔޫކޭއަށް ލިބިގެންދާނެ އެވެ.\nއިނގިރޭސިވިލާތް ފޮރިން މިނިސްޓްރީ މަސްވެރިން + އީޔޫ ފިޝަރީޒް އެންޑް އެގްރިކަލްޗާ މިނިސްޓްރީ ބައިނަލްއަގުވާމީ ގުޅުންތައް


އާދޭސް2| Esfiya - Dhivehi Vaahaka Site\nކުއްލިއަކައް މޭޒުމަތީގައި އިން ވާސް ތަޅައިގެން ދިޔުމުން ޒާރާދިޔައީ ސިއްސައިގެންނެވެ.ފޯނު އެނދުމަތީގައި ބާއްވައިފައި ތެދުވެ ހޮޅިބުރި ދިއްލާލިއެވެ.ކުއްލިއަކައް ވާސް ތެޅެންވީސަބަބެއް ޒާރާއަކައް ނޭންގުނެވެ.ޒާރާ މަޑު ހިނގުމެއްގައިގޮސް މޭޒުގާތު ހުއްޓިލިއެވެ.ހުޅުވިފައިވާ ކުޑަދޮރައް ބަލާލުމައްފަހު ތެޅިފައިވާ ވާސް ނަގަން ގުދުވިވަގުތު ތަށިމުށިގަޑުމަތީގައި އޮތް ގާ ފެނިފައި ޒާރާގެ ދެލޯ ބޮޑުވިއެވެ.\nތަށިމުށިގަނޑުމަތިން ގާ ނަގަމުން ކުޑަދޮރުގާތައް ޒާރާގޮސް މަޑުކޮއްލިއެވެ.ބޭރުން އެއްވެސް މީހަކު ފެންނަންނެތުމުން ޒާރާ ހައިރާންވިއެވެ.އަދިވެސް ބޮޑައް ކުޑަދޮރުގާތައް ގޮސް ބެލިއެޮއްލިއެވެ.ބޭރުން އެއްވެސް މީހަކު ފެންނަންނެތުމުން ޒޯޔާ ހައިރާންވިއެވެ.ވެ. އެވަރުންވެސް އެއްވެސް މީހެއްނުފެނުނެވެ.ކުއްލިއަކައް މީހަކުއައިސް ޒާރާގެ ކޮނޑުގައި އަތްބާއަވާލިއެވެ.ޒާރާއައް ލިބުނު ސިހުމާއެކު އަޑުކޮޅައް ހަޅޭލައިގަތެވެ.\nޒާރާއަށް ވީގޮތް ފެނުމުން އެލީޝާ ހައިރާންވިއެވެ.ޒާރާ ހުރިގޮތް ފެނުމުން އެލީޝާ އަޑުގެ ކޮޅައް ހީގަތެވެ.ޒާރާ އަޅާވެސް ނުލާހުރީއެވެ.ޒާރާހުރީ ރުޅިއައިސް ފައިކަން އެނގުމުން އެލީޝާ ހެއުން ހުއްޓާލާފައި އައިސް އެނދުގައި އިށީނެވެ.ޒާރާވެސް ތެޅިފައިވާވާސް ނަގާ އެތަން ފޮޅާލުމައްފަހު އައިސް އެލީޝާގެ ގާތުގައި އިށީނެވެ.\nޒާރާ ހާސްވެފައި އިނުމުން އެލީޝާ އަހާލިއެވެ.ޒާރާއެއްވެސް ޖަވާބެއް ނުދިނުމުން އަނެއްކާވެސް އެލީޝާ އަހާލިއެވެ.މިފަހަރުވެސް ޒާރާ އެއްވެސް ޖަވާބެއް ނުދިނެވެ.\n“ޒާރާ”ޒާރާގެ ކޮނޑުގައި ހިފާ ތަޅުވައިގަންނަމުން އެލީޝާ ގޮވާލިއެވެ.\n“ކިހިނެއްވީތަ އެލީ؟”ޒާރާ ރުޅިވެރިގޮތަކައް އެހިއެވެ.\n“އެހެނެއް ނޫނޮތަ އަހަރެންވެސް އެހީ”އެލީޝާ ބުންޏެވެ.\n“ނުވޭ އެއްވެސް ކަމެއް”\nޒާރާ ހީލަމުން ބުންޏެވެ.އެވަގުތު ޒޯޔާވެސް އައިސް ކޮޓަރިއައް ވަނެވެ.\n“ތިއްތަ ކީއްވެތަ މާބާރަކައް ހަޅޭލަވައިގަތީ ؟”\nޒޯޔާ ހައިރާންވެފައި އެހިއެވެ.އެލީޝާ ހީގަންނަމުން ވީގޮތް ކިޔާދިނެވެ.ވީގޮތް އެނގުމުން ޒޯޔާއައް ވެސް ހެވުނެވެ.\n“ފިލްމެއް ބަލާލާން ވީއެއްނު”ޒޯޔާ އަތުގައި އޮތް ޕެން ދައްކާލަމުން ބުންޔެވެ.އެލީޝާއާ ޒާރާ ދަތްޕިލަ ފެންނަ ވަރަށް ހީލިއެވެ.\n“ބިރުވެރި ފިލްމެއްތަ؟”އެލީޝާ ވަރައް ހެވިފައި އަހާލިއެވެ.ޒޯޔާވެސް ވަރައްހެވިފައި ބޯޖަހާލިއެވެ.\n“ކޮބާ ސާރާ ؟” ޒޯޔާ އެލީޝާގާތު އަހާލިއެވެ.\n“ނޭންގެ އެގެއައް ގޮސްފަ މިއައީވެސް ސާރާގެ މަންމަ ބުނީ ނޭންގެއޭ ދިޔަތަނެއް ”\nއެލީޝާ ބުންޏެވެ.ޒާރާ ސާރާ އައް ގުޅާލިއެވެ.ފޯން އޮތީ ނިވާލައިފައެވެ.\n“ދެން ފިލްމް ބަލާން ވިއެއްނު….. ފަހުން ސާރާއައް ގުޅަބާ”ޒޯޔާ ޒާރާ އާ ދިމާއައް ބަލާލަމުން ބުންޏެވެ.އެލީޝާ ވެސް އެގޮތް ކަމުދިޔައެވެ.\nޝައުގުވެރިކަމާއެކު ފިލްމް ބަލާން އިން ޒާރާ ސިއްސައިގެން ދިޔައީ ކުއްލިއަކައް އެލީޝާގެ ފޯނު ރިންގްޓޯން އިވިފައެވެ.\nވަރައް ދަމާލާފައި ޒާރާ ގޮވާލިއެވެ.އެލީޝާ ފޯން ހިފައިގެން ބޭރައް ދިޔުމުން ޒަރާ ހައިރާން ވިއެވެ.އެއީ ދުވަހަކުވެސް އެލީޝާ ކުރާ ކަމެއް ނޫނެވެ.އެހެންނޫނަސް މާކަ ސިއްރުން ވާހަކަ ދައްކާކައް އެލީޝާގެ ބޯއިފްރެންޑެއް ވެސް ނުހުންނާނެވެ.ޒާރާ އާއި ޒޯޔާ އެކަކު އަނެކަކައް ބަލާލީ ހައިރާންވެފައި ތިބެއެވެ.\nއިރުކޮޅެއް ނުވެ އެލީޝާ އައިސް ކޮޓަރިއައް ވަނެވެ.އަދި ވަރައް އަވަހައް ގެއައް ދާންޖެހިއްޖޭ ބުންޔެވެ.ޒާރާ ވީ ކިހިނެއްތޯ އެހުމުންވެސް އެއްވެސް ޖަވާބެއް ނުދީ އެލީޝާ ކޮޓަރިން ނުކުމެގެން ގޮސްފިއެވެ. ޒާރާވެސް އަވަހައް ބުރުގާއަޅައިގެން ކޮޓަރިންނުކުތެވެ.އަވަސް ފިޔަވަޅުތަކެއްގައި އައިސް ޒާރާ މަޑު ކޮއްލީ ސިޓިން ރޫމުގައެވެ.އޭރު އެލީޝާ ދުވެފައި ގެއިން ނުކުންނަނީއެވެ. ޒާރާވެސް އެލީޝާގެ ފަހަތުން ދުއްވައިގަތެވެ.\nޒާރާ ގެއިން ނުކުމެ މަގުމައްޗައް ނަޒަރު ހިންގާލިއިރު އެލީޝާ ފެންނާންވެސް ނެތެވެ.ޒާރާ ފޯން ނަގާ އެލީޝާ އާ ގުޅާލިއެވެ.ފޯން އޮތީ ނިވާލާފައެވެ.ދެވަނަފަހަރައް ވެސް ޒާރާ ގުޅާލިއެވެ.ފޯން ޖީބައްލަމުން ޒާރާ އެތެރައް ވަންނަން ހިނގައިގަތެވެ.\n“ކޮންތާކައް ގޮސްފައި ތިޔައީ މިގަޑީ”\nއެތެރައް ވަންނަން އައި ޒާރާ ފެނިފައި އާމިނަތު ގާތައްރުޅިއައެވެ.\n”ނުދަމޭ އެއްވެސް ތާކައް މަންމާ”\nޒާރާގެ ގާތައް ރުޅިއައެވެ.ކިރިޔާ ބޭރައް ނުކުމެލިޔަސް މަންމަ ހީވާނީ އެހެންފަދަ ކަމެއްހެންނެވެ. ޒާރާ ފޫހިގޮތަކައް އާމިނަތުއައް ބަލަލުމައް ފަހު ކޮޓަރިއައް ގޮސް ވަނެވެ.\nއާމިނަތު ބޯހޫރާލިއެވެ.އިލްފްއަކީ އާމިނަތުއައް ކަމުދާ ކުއްޖެއް ނޫނެވެ.ނުލަފާކަމައް ރަށައް މަޝްހޫރު ކުއްޖެކެވެ.ކިޔެވީވެސް ގުރޭޑް ނުވަޔަކާ ހިސާބަށެވެ.މަސައްކަތް ކުރަނީވެސް ރިސޯޓެއްގައި ވެއިޓަރަކަށެވެ.އެވަރުނުވެގެން އިލްފް މަސައްކަތް ކުރަނީވެސް ޒާރާގެ ބައްޕަގެ ރިސޯޓުގައެވެ.ރިސޯޓްގެ ވެރިމީހާގެ ދަރިފުޅު އެތަނުގެ ވެއިޓަރަކާ އުޅުން އެއީ ކިހާ ހަޑި ކަމެއްހެއްޔެވެ؟\n“މަންމާ އަޅުގަނޑު މިދަނީ ސްކޫލަށް “ކޮޓަރިން ނުކުމެގެން އައި ޒޯޔާ ބުންޏެވެ.އާމިނަތު ރަނގަޅައް ކިޔަވަޔާއޭ ބުނުމައްފަހު ބަދިގެއައް ގޮސް ވަނެވެ.\nޒޯޔާ ބޫޓައް އަރައިގެން ގެއިން ނުކުތެވެ.އާދައިގެ މަތިން ސްކޫލައް ދާ މަގުން މިފަހަރުވެސް ދިޔުމައް ހިނގައިގަތެވެ.މަގުމަތި އޮތީ އަމާންކޮށެވެ.އެއްވެސް މީހެއްވެސް ފެންނާނަނެތެވެ.އަވަސް ފިޔަވަޅުތަކެއްގައި ޒޯޔާ ދިޔައީ ގަޑިޖެހެން ކައިރިވެފައި ވާތީއެވެ.\nފަހަތުން ބަޔަކު އަންނަހެން ޒޯޔާއައް ހީވިއެވެ. ފަހަތުން ބަޔަކު ވަހަކަ ދައްކާއަޑު އިވެންފެށިއެވެ.ޒޯޔާ ހުއްޓުނެވެ.އަދި ފަހަތް ބަލާލިއެވެ.ލިބުނު ސިހުމާއެކު ޒޯޔާގެ ދެލޯބޮޑުވިއެވެ.\nYey mee first dhw\nVvvv reathi ❤❤❤??????????pls avahah up kolaathi\nWow masha allah v v rythi v furihama ????❤???\nThank you khajja ????\nMolhu kuhjeh?? ?\nThanks Thee ?\nxaara xoya varah olhuvaalaafa hurikan faahaga khlan\nReeth. Ekam V kuru☺\nmiwaahakaige2bai in iruwes dhebai wes fas warakah faharu kiyain wes waa eh nuwaa eh neyge o..o\nVaahaka v v v salhi ?.. Ekam mi part ga thankolheh mistakes ginakan faahaga kollan..\nހިތާމަ ކުރުވާހަކަ July 15, 2018\nހިތާމަ January 30, 2020\nވައުދޭ ވެވޭ މީ… 13\nFeatured އުފެއްދުންތެރި ލިޔުން އެހެނިހެން ލޯބި April 5, 2022


Pogba ah ithuru furusatheh nei: Juventus\nޕޮގްބާ އަށް އިތުރު ފުރުސަތެއް ނެތް: ޔުވެންޓަސް\nޕޮގްބާ އާއި މޮރީނިއޯގެ މެދުގައި މައްސަލަތަކެއް ވަނީ ޖެހިފައި\nކ. މާލެ 10 އޮކްޓޯބަރ 2018 | ބުދަ 21:00 1,850\nމެންޗެސްޓާ ޔުނައިޓެޑުގެ ޕައުލް ޕޮގްބާ - ގޫގުލް\nމެންޗެސްޓާ ޔުނައިޓެޑުގެ ޕައުލް ޕޮގްބާ އަލުން ގެނައުމުގެ ފުރުސަތު ނެތް ކަމަށް ޔުވެންޓަސްގެ ސްޕޯޓިން ޑިރެކްޓަރު ފަބިއޯ ޕަރަޗިޓީ ބުނެފިއެވެ.\nޔުވެންޓަސް އިން 2012 ވަނަ އަހަރު ޕޮގްބާ ގެންދިޔައީ ވެސް ޔުނައިޓެޑްގައި ހުއްޓައެވެ. އޭރު އެކަށީގެންވާ ފުރުސަތެއް ނުލިބި ހުރި ޕޮގްބާ އަށް ދުނިޔޭގެ ސަމާލުކަން ލިބިގެން ދިޔައީ ޔުވެންޓަސްގައި ހުއްޓައެވެ.\nއޭގެ ފަހުން ޔުނައިޓެޑުން އޭނާ އަނބުރާ ގެންދިޔައީ 2016 ވަނަ އަހަރު 105 މިލިއަން ޔޫރޯ އަށެވެ.\nޕޮގްބާ އާ ގުޅޭގޮތުން ޔުވެންޓަސްގެ ސްޕޯޓިން ޑިރެކްޓަރު ފަބިއޯ ޕަރަޗިޓީ އެއްޗެއް ބުނެފައި މިވަނީ ޕޮގްބާ ކުލަބު ބަދަލު ކުރަން އުޅޭ ކަމަށް އަޑުތައް ފެތުރިފައިވަނިކޮށެވެ.\nރިޕޯޓްތައް ބުނާ ގޮތުން ކޯޗު ހޯސޭ މޮރީނިއޯ އާއި މައްސަލަ ޖެހި ކްލަބް ދޫކޮށްލަން ނިންމާފައިވާ ޕޮގްބާ ގުޅުމުގެ ފުރުސަތު ބޮޑީ ޔުވެންޓަސް އާއިއެވެ.\nޔުވެންޓަސްއާ ދެން ގުޅޭނެ ކަމަށް އަޑުއަރާފައި ވަނީ ލާޒިއޯގެ ހުނަރުވެރި މިޑްފީލްޑަރު ސާޖެއި މިލިންކޮވިޗް-ސަވިޗެވެ. ޕަރަޗިޓީ ބުނީ އޭނާ އަކީ ވަރަށް މޮޅު ކުޅުންތެރިއެއް ކަމަށާއި އެކަމަކު އަދި އޭނާއާ ނުވަތަ ލާޒިއޯއާ ވެސް ވާހަކަ ދައްކާފައި ނުވާނެ ކަމަށެވެ.\nމެންޗެސްޓާ ޔުނައިޓެޑުން އެ ކްލަބުގެ ޓްރާންސްފާގެ ކަންކަމަށް ހާއްސަ ސްޕޯޓިން ޑިރެކްޓަރެއް ހޯދުމުގެ މަސައްކަތް ފަށާފައިވާ ކަމަށާއި އެ ޓިމުން އެކަމަށް އެންމެ ބޭނުންވާ އެކަކަކީ ޕަރަޗިޓީ ކަމަށް ވާހަކަތައް ވަނީ ފެތުރިފައެވެ.\nޔުވެންޓަސް 2007 ގައި ރެލިގޭޓްވެ ވެއްޓުނު އަނދަވަޅުން އަރައިގަނެ، އިޓަލީގެ އެއް ވަނަ ޓީމަށް އަލުންވެ އަދި ޔޫރަޕުގެ ގަދަބާރަކަށް ވުމުގެ ފަހަތުގައި އޮތް އެންމެ ބޮޑު އެއް ސަބަބަކީ 2010 ވަނަ އަހަރު މަރޯޓާ އާއި ޕަރާޓީ އެ ކްލަބާ ގުޅި ފެށި މަސައްކަތެވެ.


ރައީސުލްޖުމްހޫރިއްޔާ އައްޑޫ ސިޓީ މީދޫގެ ބަނދަރު ރަސްމީގޮތުން ހުޅުވައިދެއްވައިފި - The President's Office\nރައީސުލްޖުމްހޫރިއްޔާ އައްޑޫ ސިޓީ މީދޫގެ ބަނދަރު ރަސްމީގޮތުން ހުޅުވައިދެއްވައިފި\n28 މާރިޗު 2022، ރިފަރެންސް: 2022-134\nރައީސުލްޖުމްހޫރިއްޔާ، އިބްރާހީމް މުޙައްމަދު ޞާލިޙް، އައްޑޫ ސިޓީ މީދޫގެ ބަނދަރު ރަސްމީގޮތުން ހުޅުވައިދެއްވައިފިއެވެ.\nއައްޑޫ ސިޓީ މީދޫ ބަނދަރު ރަސްމީގޮތުން ރައީސުލްޖުމްހޫރިއްޔާ ހުޅުވައިދެއްވާފައި ވަނީ ރައީސުލްޖުމްހޫރިއްޔާގެ ދެކަނބަލުން މިހާރު އައްޑޫ ސިޓީއަށް ކުރައްވާ ދަތުރުފުޅުގެ ތެރެއިންނެވެ.\nމީދޫ ބަނދަރުގެ މަސައްކަތް ކުރިޔަށްގެންގޮސްފައި ވަނީ މޯލްޑިވްސް ޓްރާންސްޕޯރޓް އެންޑް ކޮންޓްރެކްޓިންގ ކޮމްޕެނީ ޕލކ (އެމްޓީސީސީ) އިންނެވެ. މި މަޝްރޫޢުގެ ދަށުން ބަނދަރު ފުންކުރުމާއި ނެރު ފުންކުރުމާއި ސޭންޑް-ފިލް ބްރޭކްވޯޓަރ ހެދުމާއި 115 މީޓަރުގެ ބޭރުތޮށީ ޖެހުމާއި 496 މީޓަރުގެ އެއްގަމު ތޮށި ޖެހުމާއި އެއްގަމު ތޮށްޓާއި އިންވެގެން ޕޭވްމަންޓް ހެދުމާއި ބަނދަރު ސަރަހައްދުގެ ލައިޓް ހަރުކުރުން ހިމެނެއެވެ.\nމި ބަނދަރު ހުޅުވައިދެއްވުމަށްފަހު ވަނީ އައްޑޫ ސިޓީ ކައުންސިލާ ބަނދަރު ހަވާލުކޮށްފައެވެ.\nރައީސުލްޖުމްހޫރިއްޔާ މިއަދު ވަނީ ހުޅުދޫ ބަނދަރުގެ މަސައްކަތް ކުރިޔަށްދާ ސަރަޙައްދަށް ޒިޔާރަތްކުރައްވައި ބަނދަރުގެ މަސައްކަތްކުރިޔަށްދާގޮތް ބައްލަވާލައްވާފައެވެ.ހުޅުދޫ ބަނދަރުގެ މަސައްކަތް ކުރަނީ މޯލްޑިވްސް ޓްރާންސްޕޯރޓް އެންޑް ކޮންޓްރެކްޓިންގ ކޮމްޕެނީ ޕލކ (އެމްޓީސީސީ) އިންނެވެ. މި މަޝްރޫޢުގެ ދަށުން ބަނދަރު ފުންކުރުމާއި 624 މީޓަރުގެ ރިވެޓްމަންޓް ޖެހުމާއި 114 މީޓަރުގެ ބްރޭކްވޯޓަރ ޖެހުމާއި 742 މީޓަރުގެ އެއްގަމު ތޮށި ޖެހުމާއި އެއްގަމު ތޮށްޓާއި އިންވެގެން ޕޭވްމަންޓް ހެދުމާއި ބަނދަރު ސަރަހައްދުގެ ލައިޓް ހަރުކުރުން ހިމެނެއެވެ\nމީގެ އިތުރުން ރައީސުލްޖުމްހޫރިއްޔާގެ ދެ ކަނބަލުން ވަނީ ހުޅުދޫގައި ހުންނަ ޑްރަގް ޑިޓޮކްސިފިކޭޝަން އެންޑް ކޮމިއުނިޓީ ރިހެބިލިޓޭޝަން ސެންޓަރ “ވިލުނު” އަށް ޒިޔާރަތްކުރައްވައި އެތަން ބައްލަވާލައްވާފައެވެ.\nމިތަނަކީ ދެކުނު ސަރަޙައްދަށް އަމާޒުކޮށް ޑްރަގް ޓްރީޓްމަންޓް އެންޑް ރިހެބިލިޓޭޝަން ޚިދުމަތް ފޯރުކޮށްދިނުމަށްޓަކައި އިންޑިޔާ ސަރުކާރުގެ އެހީގައި ޤާއިމުކޮށްފައިވާ ތަނެކެވެ. މިތަނުގައި 60 މީހުންގެ އިންހައުސް ކެޕޭސިޓީ ހިމެނޭއިރު މިތަނުން ދެވޭ ފަރުވާ ޕްރޮގްރާމް ފަރުމާކުރެވިފައި ވަނީ ދުނިޔޭގެ ޞިއްޙަތު ޖަމުޢިއްޔާ ޑަބްލިއުއެޗްއޯގެ ކޮންސަލްޓެންސީގެ އެހީގެ ދަށުންނެވެ. މި ތަނުން ދެވޭ ފަރުވާގެ ތެރޭގައި ޑިޓޮކްސިފިކޭޝަން ޓްރީޓްމަންޓް، ރެސިޑެންޝިއަލް ޓްރީޓްމަންޓް، ކޮމިއުނިޓީ ރިހެބިލިޓޭޝަން އަދި ރީ އިންޓަރގްރޭޝަން ފަރުވާ ހިމެނެއެވެ.\nފުވައްމުލައް ސިޓީއާ އައްޑޫ ސިޓީއަށް ރައީސުލްޖުމްހޫރިއްޔާގެ ދެކަނބަލުން ކުރައްވާ4ދުވަހުގެ މި ދަތުރުފުޅުގައި ރައީސުލްޖުމްހޫރިއްޔާގެ ދެކަނބަލުންގެ އަރިހުގައި ވަޒީރުންނާއި ސަރުކާރުގެ ބައެއް އިސްވެރިން ބައިވެރިވެ ވަޑައިގަންނަވައެވެ.


ީIbu Huvaa Kurehvun Kuriyah Gendhaane Gothakaai Gulhey Gothun Majileehaai Mashvaraa Kohfi - Vaguthu\nއިބޫ ހުވާކުރެއްވުން ކުރިއަށް ގެންދާނެ ގޮތަކާ ގުޅޭގޮތުން މަޖިލީހާއި މަޝްވަރާކޮށްފި\nއިންތިހާބީ ރައީސް އިބްރާހީމް މުހައްމަދު ސޯލިހް ހުވާކުރެއްވުމުގެ ރަސްމިއްޔާތު ކުރިއަށް ގެންދާނެ ގޮތްތަކާއި ގުޅޭގޮތުން ރައްޔިތުންގެ މަޖިލީހުގެ އިދާރާއާ މިއަދު މަޝްވަރާކޮށްފިއެވެ.\nމި މަޝްވަރާ ބައްދަލުވުމުގައި މަޖިލީހުގެ ފަރާތުން އެންމެ އިސްކޮށް ހުންނެވީ މަޖިލީހުގެ ނައިބް ރައީސް މޫސާ މަނިކެވެ. މި ބައްދަލުވުމުގައި ޓްރާންސިޝަން ކޮމިޓީގެ ފަރާތުން މިބައްދަލުވުމުގައި ބައިވެރިވެވަޑައިގެންނެވީ ކޮމިޓީގެ ޗެއާމަން އަދި ރައްޔިތުންގެ މަޖިލީހުގެ ކުރީގެ ރައީސް އަބްދުﷲ ޝާހިދާއި، ޑިރެކްޓަ ޖެނަރަލް އޮފް ޓްރާންސިޝަން އަހްމަދު ލަތީފާއި އެމްޑީޕީގެ ޗެއާޕާސަން ހަސަން ލަތީފް އެވެ.\nމަޖިލީހުގެ އިދާރާގައި މިއަދު ކުރިއަށްގެންދިޔަ މި މަޝްވަރާ ބައްދަލުވުމާއި ގުޅޭގޮތުން ހަސަން ލަތީފް ވިދާޅުވީ، މި ބައްދަލުވުމުގައި މައިގަނޑު ގޮތެއްގައި މަޝްވަރާކުރެވިގެން ދިޔައީ ނޮވެމްބަރު މަހުގެ 11 ވަނަ ދުވަހު އިބްރާހީމް މުހައްމަދު ސޯލިހް ހުވާކުރެއްވުމާ ގުޅޭ ކަންކަމުގެ މައްޗަށް ކަމަށެވެ.\nއިބޫ ރައިސް ކަމުގެ ހުވާ ކުރެއްވުމުގެ ރަސްމިއްޔާތު އާއްމުކޮށް ހުޅުވާލައިގެން ބޭއްވުމަށް އެމަނިކުފާނުގެ ބޭނުންފުޅުވެއެވެ. އެހެންވެ އެ ރަސްމިއްޔާތު ބޭއްވުމަށް ގަލޮޅު ދަނޑު ހަމަޖައްސާފައިވާ ކަމަށްވެސް އެމްޑީޕީން ވަނީ ބުނެފައެވެ. އަދި ރަސްމިއްޔާތުގައި ބައިވެރިވެވަޑައިގަތުމަށް ބައެއް ގައުމުތަކުގެ އިސްވެރިންނަށްވެސް މިހާރު ވަނީ ދައުވަތު ދެއްވާފައެވެ.\nއޮކްޓޯބަރ 18, 2018 22:07\nމަކަރާ ޙީލަތްހަދައިގެން ހޯދާ ވެރިކަމުގައި ހުވާކުރަން ޖެހޭތަ؟\nއައި ލަވްޔޫ ހަޖަމު ވެބަލަ ތިމީހުން\nއޮކްޓޯބަރ 19, 2018 13:40\nއެއީ ކާކުކަން ނޭނގޭ އާދައިގެ ދެރަނިކަމެތި މީކަހަކަށްވެސް އިޖުތިމާޢީ ނަޒަރަކުން ބަލައި، ރަނގަޅު ބަހެއް ބުނެވިދާނެއެވެ. އަދި ރަނގަޅު ކަމެއްވެސް ކުރެވިދާނެއެވެ. މިގޮތުން އައްޑޫ ސިޓީއަކީ، އެއްވެސް ބޭނުމެއްނެތް ބޭކާރު ސިޓީއެއްކަމަށް އެބުނަނީ، ސަރުކާރުން އައްޑޫސިޓީއަށް ތަރައްޤީ ގެނަސް ދެއްވުމަށްޓަކައި ކަންތައްތައް ނުކުރައްވާތީއެވެ.\n5 އަހަރުގެ ދައުރެއްގައި އަދާނުކުރެވޭ ވަރަށް ދަރަނި ނަގައި ނަހަމަގޮތުގައި ފައިސާ އިސްރާފުކޮށް ބޭނުންކުރުމުން ލިބޭގެއްލުންތަކާއި ކުރިމަތިލުމަކީ، އާސަރުކާރަށް އޮތް ވަރަށްބޮޑު ގޮންޖެހުމަކަށްވާނެއެވެ.


SunOnline: Kooddoo Airport gai bali meehun ufulaane inthizaam hamajassan edhefi\nކުއްޑޫ އެއާޕޯޓުގައި ބަލިމީހުން އުފުލާނެ އިންތިޒާމް ހަމަޖައްސަން އެދެފި\nމުހައްމަދު މުޒައްޔިން ނާޒިމް 12 Jun 2019, 11:28\nކޫއްޑޫ އެއާޕޯޓު: އެތަނުގެ ފަނެވަރު ދަށްވެ، ދަތުރުވެރިންނަށް ވަނީ މާޔޫސަކަށްވެފައި -- ފައިލް ފޮޓޯ/ ރައީސް އޮފީސް\nގއ. ކޫއްޑޫ އެއާޕޯޓުގައި ބަލި މީހުން އުފުލުމަށް ހާއްސަ ގޮތެއް އިންތިޒާމް ކުރުމަށް އެއާޕޯޓު ހިންގާ ކުންފުޏަށް އަންގާފައިވާނެ ކަމަށް ރީޖަނަލް އެއާޕޯޓްސްއިން ބުނެފި އެވެ.\nކުއްޑޫ އެއާޕޯޓުގެ ފެންވަރު ދަށްވެ ގިނަ މީހުންގެ ޝަކުވާތަކާ ގުޅިގެން ރީޖަނަލް އެއާޕޯޓްސް އިން މިދިޔަ މަހު 29 ވަނަ ދުވަހު އެއާޕޯޓުގެ އިންސްޕެކްޝަނެއް ވަނީ ކުރިއަށް ގެންގޮސްފަ އެވެ.\nރީޖަނަލް އެއާޕޯޓްސްގެ ޑީރެކްޓާ ޖެނެރަލް ސާމީ އަގީލް މިއަދު "ސަން" އަށް ވިދާޅުވީ، ކޫއްޑޫ އެއާޕޯޓުގައި ބަލި މީހުން އުފުލުމަށް ހާއްސަ ވެހިކަލެއް ނެތް ކަން ފާހަގަ ވެފައިވާ ކަމަށެވެ. އެކަމާ ގުޅިގެން، މިހާރު އެއާޕޯޓު ހިންގާ ކުންފުންޏަށް ބަލި މީހުން އުފުލުމުގައި ހާއްސަ އިންތިޒާމެއް ހަމަޖެއްސުމަށް ދަންނަވާފައިވާ ވާނެ ކަމަށް ސާމީ އަގީލް ވިދާޅުވި އެވެ.\n"އިންސްޕެކްޝަނަށް ފަހު، އެއާޕޯޓު ހިންގާ ކުންފުންޏަށް ވަނީ އެއް މަސްދުވަހު މުއްދަތެއް ދީފައި ބަލި މީހުން އުފުލުމުގައި ހާއްސަ އިންތިޒާމެއް ހަމަ ޖެއްސުމަށް،" ސާމީ ވިދާޅުވި އެވެ.\nހާއްސަ ހާލަތަކީ ކޮބާތޯ ސުވާލުކުރުމުން ސާމީ ވިދާޅުވީ "ބަލި މީހުން ޓްރޯލީގައި އުފުލުމަކީ ރީޖަނަލް އެއާޕޯޓްސް އަށް ބަލައިގަނެވޭނެ ކަމެއް ނޫން. ބަގީއެއް ނަމަ ބަގީއެއްގައި. ވޭނެއް ނަމަ ވޭނެއްގައި. އެކަން ނިންމަވާނީ އެއާޕޯޓުން،" ކަމަށެވެ.\nސާމީ ވިދާޅުވީ، ހުރިހާ އެއާޕޯޓުތަކުގައި ވެސް ހިދުމަތުގެ ފެންވަރު ރަނގަޅުކުރުމަށް ވޭނެއް އޮތުމަކީ މުހިންމު ކަމެއް ކަމަށެވެ.\n"ސަން" އަށް އެނގިފައިވާ ގޮތުގައި އިންސްޕެކްޝަނަށް ފަހު މިއަދަށް 14 ދުވަސް ވެފައިވާ އިރު، މިއަދާ ހަމަށް ވެސް އަދި އެއާޕޯޓްގައި ހާއްސަ ވެހިކަލެއް ނެތެވެ.\nއެއާޕޯޓުން ދޭ ހިދުމަތްތަކާ ގުޅިގެން އާންމުންގެ ޝަކުވާތައް ބޮޑުވެ، ރީޖަނަލް އެއާޕޯޓްސް އިން އެއާޕޯޓުގެ އިންސްޕެކްޝަނެއް ކޮށްފައިވާއިރު، އެއާޕޯޓުގައި ވޭނެއް ނެތުމުގެ އިތުރުން، އެއާޕޯޓުގައި ފެން ބޭނުން ނުކުރެވި، ނުބައި ވަސްދުވުމާއި ޖެޓީ ހިޔާނުވުން އަދި ޓްރޯލީ ނެތުން ވެސް އެއީ އާންމުންގެ ކަންބޮޑުވުމެކެވެ.\nސާމީ ވިދާޅުވީ ބަލި މީހުން އުފުލުމުގައި ހާއްސަ ވެހިކަލެއް ނެތުން ނޫން އެހެން މައްސަލައެއް އެއާޕޯޓުގެ އިންސްޕެކްޝަނުން ފާހަގަވެފައި ނުވާ ކަމަށެވެ.\n"ފެނުގެ މައްސަލައެއް އުޅޭ ކަމަށް އިންސްޕެކްޝަނުން ފާހަގަވެފައި ނެތް. ހަމަ އެކަނި ބަލި މީހުންނަށް ހާއްސަ ވެހިކަލެއް ނެތުން އިންސްޕެކްޝަނުން ފާހަގަވީ،" ބޭނުން ނުކުރެވޭ ވަރަށް ފެނުން ނުބައި ވަސް ދުވުމާއި އެހެން ވެސް މައްސަލަތައް އެއާޕޯޓުގެ އިންސްޕެކްޝަނުން ފާހަގެވެފައިވޭ ތޯ ސުވާލު ކުރުމުން ސާމީ ވިދާޅުވި އެވެ.\nކޫއްޑޫ އެއާޕޯޓު ތަރައްގީކުރީ، އޭރު ރައީސް ނަޝީދުގެ ސަރުކާރުގައި 2011 ވަނަ އަހަރު ދިގުރަށް ކިޔާ ފަޅު ރަށެއްގައި ރިސޯޓެއް ތަރައްގީކުރުމަށް 50 އަހަރަށް ބޮނަވެއްޗާ މޯލްޑިވްސްއާ ހަވާލުކޮށްގެން އެވެ. އެފަހުން 2012 ވަނަ އަހަރު ރައީސް ޑރ. މުހައްމަދު ވަހީދުގެ ސަރުކާރުން، އެއާޕޯޓު ހިންގައި ތަރައްގީކުރުމަށް ހަވާލުކޮށްފައިވަނީ، ކޭއެޗްއޭ ކޮންސްޓްރަކްޝަންއާ އެވެ. އެއާޕޯޓު ހިންގުމަށް އެ ކުންފުންޏާ ހަވާލުކޮށްފައިވަނީ ކޫއްޑޫ އަނެއް ފަޅީގައި ރިސޯޓެއް [މާކިއު ރިސޯޓްސް މޯލްޑިވްސް] ތަރައްގީކޮށް ހިންގުމަށެވެ.\nފަހުން ރައީސް ޔާމީންގެ ސަރުކާރުގައި ކޫއްޑޫ އެއްޕޯޓު ތަރައްގީކޮށް އިތުރަށް ބޮޑު ކުރުމަށް އަތޮޅުގެ އެންމެ ބޮޑު ފަޅު ރަށް، މާމުޓާ ވެސް ރިސޯޓެއް [ޕުލްމަން މޯލްޑިވްސް މާމުޓާ] ތަރައްގީކުރުމަށް ވަނީ މި ކުންފުންޏަށް ދީފަ އެވެ.


Fathuruverin furuvaali mahasala balan fuluhun kurehdhoo ga – Iru\nފަތުރުވެރިން ފުރުވާލި މައްސަލަ ބަލަން ފުލުހުން ކުރެއްދޫގައި\nރާއްޖޭން އެންމެ ފުރަތަމަ ކޮރޯނާވައިރަސް ފެނުނީ މި ރިސޯޓުންނެވެ.\nފުލުހުން ބުނީ ކުރެއްދޫގައި ފުލުހުންގެ ޓީމެއް ހަރަކާތްތެރިވަމުން އަންނަނީ އެޗްޕީއޭގެ ހުއްދަ ލިބިގެން ކަމަށާއި އެ ރަށަށް ދިޔައީ ނޭޝަނަލް އިމަޖެންސީ އޮޕަރޭޝަން ސެންޓަރުން ކޮވިޑް-19 ގެ ކަންކަމުގައި ކުރަންޖެހޭ ދަތުރުތައް ކުރުމަށް ކަނޑައަޅާފައިވާ ސީޕްލޭންގައި ކަމަށެވެ.\nފުލުހުން އެ ރިސޯޓަށް ގޮސްފައި ވާއިރު ކުރެއްދޫގެ ގާނޫނީ ވަކީލުންގެ ޓީމު ވެސް އެ ރިސޯޓަށް ވަނީ ގޮސްފަ އެވެ.\nމިކަމާ ގުޅިގެން ފުލުހުން މީގެ ކުރިން ބުނެފައިވަނީ ޓޫރިސްޓްގެ ކިބައިން ފެންނަން ހުރި އަލާމާތްތަކާ ގުޅިގެން އިތުރު ޓެސްޓްތަކެއް ހަދަން ކުރެއްދޫ ރިސޯޓްގެ ޑޮކްޓަރު ލަފާ ދިނުމުން އޭނާ އެކަމަށް އިންކާރުކުރި ކަމަށެވެ. އެ އަލާމާތްތަކާ ގުޅިގެން ޑޮކްޓަރު އެޗްޕީއޭ އަށް ގުޅި ނަމަވެސް ކޮރޯނާވައިރަހާ ގުޅޭ އެއްވެސް ކަމެއްގައި ޝައްކެއް ވެގެން އުޅޭ ކަން އަންގާފައި ނުވާ ކަމަށް ފުލުހުން ވަނީ ބުނެފަ އެވެ. ފުލުހުން ބުނި ގޮތުގައި ހޮޓްލައިނަށް ގުޅައިގެން ޑޮކްޓަރު ވާހަކަ ދައްކާފައި އޮތީ ކޮވިޑް-19 އަށް ޝައްކުކުރެވޭ އަލާމާތްތައް ހުރި ކަމަށް ރަސްމީ ފަރާތްތަކުން ބަލާ މިންގަނޑާއި ކޮރޯނާވައިރަސް ފެތުރިގެން ރާއްޖޭން ފިޔަވަޅު އަޅާފައިވާ ގައުމުތަކަށް ބަދަލެއް އައިތޯ ބަލާށެވެ.\nޓޫރިސްޓު ފުރައިގެން ދިޔަ މައްސަލައިގައި ކުރެއްދޫގެ ޑޮކްޓަރުގެ ޕާސްޕޯޓް ވެސް ވަނީ ހިފަހައްޓައިފަ އެވެ.\nމިކަމާ ގުޅިގެން ކްރިމިނަލް ކޯޓުން ނެރެފައިވާ ކޯޓު އަމުރުގައި ވަނީ ކުރެއްދޫ ރިސޯޓުގައި ހުރި އެ ޓޫރިސްޓުގެ ހަށިގަނޑުން ބައްޔަށް ޝައްކު ކުރެވޭ އަލާމާތްތައް ފެނިފަވާއިރު، އެކަމާ ގުޅިގެން ސަލާމަތީ ފިޔަވަޅުތައް އެޅުމުގެ ފުރުސަތު ނުލިބި އޭނާ ފުރައިގެން ދިޔުމުން މި ބަލި އިތުރަށް ފެތުރިފައިވާ ކަމަށެވެ. އަދި އެކަމުގައި އިހުމާލުވި ކަމުގެ ތުހުމަތު އެ މީހާއަށް ފަރުުދިން ޑޮކްޓަރަށް ކުރެވޭ ކަމަށެވެ.\nމާޗު މަހުގެ 23 ވަނަ ދުވަހުން ފެށިގެން އޭޕްރީލް މަހުގެ 22 ވަނަ ދުވަހުގެ ނިޔަލަށް ކުރެއްދޫ ޑޮކްޓަރުގެ ޕާސްޕޯޓް ހިފެހެއްޓުމަށް ކޯޓު އަމުރުގައިވެ އެވެ.\nރިސޯޓުން އެ ޓޫރިސްޓު ފުރައިގެން ދިޔަ ފަހުން، މި ބައްޔަށް އެންމެ ފުރަތަމަ ރާއްޖޭން ޕޮޒިޓިވްވެފައިވަނީ 49 އަހަރުގެ އެ ޑޮކްޓަރެވެ.